വിവാഹവേദികളിലെ നൃത്ത-സംഗീത പരിപാടികൾക്കെതിരെ ഫത്വ\nMonday2April 2018 6:01 pm IST\nമുസ്ലീം വിവാഹങ്ങളില് ആഘോഷങ്ങളുടെ ഭാഗമായി പാട്ടും നൃത്തവും നടത്തരുതെന്ന് ഫത്വവ. രാജ്യത്തെ ഇസ്ലാമിക് സെമിനാരിയായ ദാരുള് ഉലൂം ദേവ്ബന്ദ് പുതിയ ഫത്വവയുമായി രംഗത്തെത്തിയിരിക്കുന്നത്. മുസ്ലീം വിവാഹങ്ങളിലെ ആഘോഷങ്ങളുടെ ഭാഗമായി പാട്ടും നൃത്തവും നടത്തരുതെന്നും ഇത് മതത്തിന് എതിരാണെന്നുമാണ് പ്രഖ്യാപിച്ചിരിക്കുന്നത്. സംഗീതവും നൃത്തവും ചേര്‍ന്ന ഇത്തരം വിവാഹങ്ങള് ബഹിഷ്‌കരിക്കണമെന്നും നിര്‍ദ്ദേശമുണ്ട്\nന്യൂദല്‍ഹി: മുസ്ലീം വിവാഹങ്ങളില് ആഘോഷങ്ങളുടെ ഭാഗമായി പാട്ടും നൃത്തവും നടത്തരുതെന്ന് ഫത്വവ. രാജ്യത്തെ ഇസ്ലാമിക് സെമിനാരിയായ ദാരുള് ഉലൂം ദേവ്ബന്ദ് പുതിയ ഫത്വവയുമായി രംഗത്തെത്തിയിരിക്കുന്നത്. മുസ്ലീം വിവാഹങ്ങളിലെ ആഘോഷങ്ങളുടെ ഭാഗമായി പാട്ടും നൃത്തവും നടത്തരുതെന്നും ഇത് മതത്തിന് എതിരാണെന്നുമാണ് പ്രഖ്യാപിച്ചിരിക്കുന്നത്. സംഗീതവും നൃത്തവും ചേര്‍ന്ന ഇത്തരം വിവാഹങ്ങള് ബഹിഷ്‌കരിക്കണമെന്നും നിര്‍ദ്ദേശമുണ്ട്.\nഇത്തരത്തില് നിരവധി ഫത്വവകള് ഈ വര്‍ഷം ദേവ്ബന്ദ് ഖാസികള് പുറപ്പെടുവിച്ചിട്ടുണ്ട്.ലൈഫ് ഇന്‍ഷുറന്‍സ് പോളിസികള് എടുക്കുന്നതും ഇന്‍ഷ്വര് ചെയ്ത വസ്തുവകകള് ലഭിക്കുന്നതും ഇസ്ലാമിന് എതിരാണെന്നായിരുന്നു ഫെബ്രുവരിയില് പുറപ്പെടുവിച്ച ഫത്വവയില് പറഞ്ഞിരുന്നു.\nഅടുത്തിടെ സ്ത്രീകളുടെ വസ്ത്രധാരണത്തിനെതിരെയും ഇവര് ഫത്വവ പുറപ്പെടുവിക്കുകയുണ്ടായി. ബുര്‍ഖയും വെയിലും സ്ത്രീകളെ മറ്റുള്ളവരുടെ കണ്ണില് നിന്ന് സ്ത്രീകളെ സംരക്ഷിക്കുമെന്നും, എന്നാല് ഡിസൈനര് ബുര്‍ഖകളും ശരീരത്തില് ഒട്ടിച്ചേര്‍ന്നു കിടക്കുന്ന വസ്ത്രങ്ങളും ഒഴിവാക്കണമെന്നുമായിരുന്നു നിര്‍ദ്ദേശം.\nമീററ്റില് ഒരു മത്സരത്തില് പങ്കെടുക്കവെ 15 വയസുള്ള ഒരു പെണ്‍കുട്ടി ഭഗവത് ഗീത ചൊല്ലിയതിനെയും ഈ സംഘടന ശക്തമായി വിമര്‍ശിച്ചിരുന്നു.\nമുസ്ലീം സ്ത്രീകള് ഫുട്‌ബോള് കാണരുതെന്ന് ഫത്വ


മൂന്ന് ഫോർമാറ്റിലും കോലി തന്നെ ക്യാപ്റ്റനായി തുടരും; വിശദീകരണവുമായി ബിസിസിഐ!! - Newsdrops\nമൂന്ന് ഫോർമാറ്റിലും കോലി തന്നെ ക്യാപ്റ്റനായി തുടരും; വിശദീകരണവുമായി ബിസിസിഐ!!\nSreejith T | Samayam Malayalam | Updated: Sep 13, 2021, 8:04 PM\nടി20 ലോകകപ്പിന് ശേഷം വിരാട് കോലി ഏകദിന - ടി20 ടീമിൻെറ ക്യാപ്റ്റൻസി ഒഴിയുമെന്ന റിപ്പോർട്ടുകളെ തള്ളി ബിസിസിഐ. രോഹിത് ശർമ ക്യാപ്റ്റനാവുമെന്നാണ് റിപ്പോർട്ടുകൾ.\nവിരാട് കോലി തന്നെ ക്യാപ്റ്റനായി തുടരുംടി20 ലോകകപ്പിന് ശേഷം ക്യാപ്റ്റൻസി ഒഴിയില്ലെന്ന് ബിസിസിഐചർച്ചകളൊന്നും നടന്നിട്ടില്ലെന്ന് ബിസിസിഐ ട്രഷറർ\nടി20 ലോകകപ്പിന് ശേഷം വിരാട് കോലി ഇന്ത്യയുടെ ലിമിറ്റഡ് ഓവർ ക്യാപ്റ്റൻസി ഒഴിയുമെന്ന റിപ്പോർട്ടുകളെ തള്ളി ബിസിസിഐ. ലോകകപ്പിന് ശേഷം കോലി ടെസ്റ്റ് ക്യാപ്റ്റൻ മാത്രമായി തുടരുമെന്നും രോഹിത് ശർമ ഏകദിന - ടി20 ഫോർമാറ്റുകളിൽ ക്യാപ്റ്റൻസി ഏറ്റെടുക്കുമെന്നായിരുന്നു റിപ്പോർട്ടുകൾ. എന്നാൽ ഇതിൽ യാതൊരു അടിസ്ഥാനവുമില്ലെന്ന് ബിസിസിഐ ട്രഷറർ അരുൺ ധുമൽ പറഞ്ഞു.\n"ഇതെല്ലാം അസംബന്ധം മാത്രമാണ്. ഇങ്ങനെയൊന്നും സംഭവിക്കുന്നില്ല. ഇത് നിങ്ങൾ മാധ്യമങ്ങൾ ഉണ്ടാക്കുന്ന ഊഹാപോഹങ്ങൾ മാത്രമാണ്. ഇക്കാര്യത്തിൽ ബിസിസിഐയിൽ ഒരു ചർച്ചയും നടന്നിട്ടില്ല. മൂന്ന് ഫോർമാറ്റിലും കോലി തന്നെ ക്യാപ്റ്റനായി തുടരും," അരുൺ ധുമൽ ഐഎഎൻഎസിനോട് പറഞ്ഞു.\nലോക ടെസ്റ്റ് ചാമ്പ്യൻഷിപ്പ് ഫൈനലിൽ ന്യൂസിലൻറിനോട് ഇന്ത്യ പരാജയപ്പെട്ടതോടെ കോലിയുടെ ക്യാപ്റ്റൻസിയിൽ അതൃപ്തി ഉണ്ടായിട്ടുണ്ടെന്ന് റിപ്പോർട്ടുകളുണ്ട്. പേസർമാരെ കൂടുതൽ പിന്തുണക്കുന്ന പിച്ചിൽ രണ്ട് സ്പിന്നർമാരുമായാണ് ഇന്ത്യ ഇറങ്ങിയിരുന്നത്. ടീം സെലക്ഷനിൽ കോലി നടത്തിയത് വലിയ പിഴവുകളാണെന്ന് വിമർശനം ഉണ്ടായിരുന്നു.\nഎംഎസ് ധോണി ക്യാപ്റ്റൻ സ്ഥാനം ഒഴിഞ്ഞതിന് ശേഷം ഇത് വരെ ഒരു ഐസിസി കിരീടവും ഇന്ത്യക്ക് നേടാൻ സാധിച്ചിട്ടില്ല. ഏകദിന ലോകകപ്പ് സെമിയിലും ന്യൂസിലൻറിനോട് തോറ്റാണ് ഇന്ത്യ പുറത്തായത്. ഈ രണ്ട് തോൽവികളിലും കോലിയുടെ ക്യാപ്റ്റൻസി കാര്യമായി വിമർശിക്കപ്പെട്ടിരുന്നു. ഐപിഎല്ലിൽ റോയൽ ചലഞ്ചേഴ്സ് ബാംഗ്ലൂരിനെ നയിച്ച് ഇത് വരെ ഒരു തവണ പോലും കിരീടം നേടാൻ കോലിക്ക് സാധിച്ചിട്ടില്ല.\nരോഹിത് ശർമ മുംബൈ ഇന്ത്യൻസിനെ അഞ്ച് തവണ കിരീടനേട്ടത്തിലേക്ക് നയിച്ചു. എംഎസ് ധോണിയുടെ നേതൃത്വത്തിൽ ചെന്നൈ സൂപ്പർ കിങ്സും മൂന്ന് തവണ കിരീടം നേടിയിട്ടുണ്ട്. എന്നാൽ ടെസ്റ്റിൽ കോലിയുടെ നേതൃത്വത്തിൽ ഇന്ത്യ ഗംഭീര പ്രകടനം നടത്തുന്നുണ്ട്. വിദേശ പരമ്പരകളിലും കോലിക്ക് മികച്ച റെക്കോർഡുകളാണുള്ളത്.\nവിരാട് കോലി ക്യാപ്റ്റനായ കാലം മുതൽ ഉപനായകനാണ് രോഹിത് ശർമ. 2019 ഏകദിന ലോകകപ്പിലെ ഇന്ത്യയുടെ തോൽവിയോടെ തന്നെ രോഹിതിനെ നായകനാക്കണമെന്ന് പലകോണുകളിൽ നിന്നും ആവശ്യമുയർന്നിരുന്നു. ഇതിനിടെ കോലിയും രോഹിതും തമ്മിൽ അസ്വാരസ്യങ്ങളുണ്ടെന്നും റിപ്പോർട്ടുകൾ പുറത്ത് വന്നു.\nലോകത്തെ ഏറ്റവും മികച്ച ബാറ്റ്സ്മാൻമാരിൽ ഒരാളായ വിരാട് കോലിയുടെ ബാറ്റിങ് ഫോമിനെ ക്യാപ്റ്റൻസി കാര്യമായി ബാധിക്കുന്നുണ്ടെന്നാണ് വിലയിരുത്തലുകൾ. ബാറ്റിങിൽ കൂടുതൽ ശ്രദ്ധ കേന്ദ്രീകരിക്കാൻ കൂടി വേണ്ടിയാണ് അദ്ദേഹം ക്യാപ്റ്റൻ സ്ഥാനം ഒഴിയാൻ തീരുമാനിക്കുന്നത്. ഇംഗ്ലണ്ട് പര്യടനത്തിൽ താരം മോശം ഫോമിലായിരുന്നു. ടെസ്റ്റ് റാങ്കിങിലും രോഹിത് ശർമ കോലിയെ മറികടന്നിട്ടുണ്ട്.\nകുട്ടി ജനിച്ചതോടെ കോലിക്ക് വ്യക്തിജീവിതത്തിലും കൂടുതൽ സമയം ചെലവഴിക്കാൻ ആഗ്രഹിക്കുന്നുണ്ട്. ഓസ്ട്രേലിയക്കെതിരായ ഇന്ത്യയുടെ ടെസ്റ്റ് പരമ്പര വിജയിച്ചതോടെയാണ് കോലി തിരക്കുകളിൽ നിന്ന് അൽപം മാറിനിൽക്കാൻ ആലോചിച്ചത്. കോലിക്കും ഭാര്യ അനുഷ്ക ശർമക്കും കുഞ്ഞ് പിറന്നതും ഇതേ കാലത്ത് തന്നെയാണ്.\nWeb Title : bcci treasurer confirms virat kohli will continue as captain in all formats\nമതത്തിൻെറ പേരിൽ കളിക്കാരെ ആക്രമിക്കുന്നത് മനുഷ്യമില്ലാത്തവർ; ഷമിക്ക് പിന്തുണയുമായി വിരാട് കോലി\nടെന്‍ഷന് വേണ്ട, ഒരോവറില് ഞാന് 25 റണ്‍സടിച്ചോളാം! തള്ളിയതല്ല, ഇത് പാക് ക്രിക്കറ്റിലെ പുത്തൻ താരേദയം!!\nക്യാപ്റ്റന് കോലിയുടെ കരിയറിലെ നിർണായക മത്സരം നാളെ; ന്യൂസിലന്‍ഡിനെതിരെ വമ്പന് റെക്കോര്‍ഡ്!!\nകോലിയുടെ റെക്കോര്‍ഡും തകര്‍ത്ത് ബാബര് അസം; പാകിസ്താൻ സെമി ഉറപ്പിച്ചു, നാലു സിക്‌സറുകള് വിധിയെഴുതി!\nധോണിയുടെ ഐപിഎല് തന്ത്രം കോപ്പിയടിച്ച് മോര്‍ഗന്, പവര്‍പ്ലേയില് ഇംഗ്ലണ്ടിന് മേല്‍ക്കൈ!


മമ്മൂക്ക അന്ന് സിനിമ കണ്ട് എന്നെ വിളിച്ചു പറഞ്ഞു; ‘നല്ല പടമായിരുന്നു വൃത്തികെട്ട ടൈറ്റിലായിപ്പോയി’ – Southlive Malayalam: Kerala News, Malayalam News, Breaking News, Movie News, Political News\nമമ്മൂക്ക അന്ന് സിനിമ കണ്ട് എന്നെ വിളിച്ചു പറഞ്ഞു; ‘നല്ല പടമായിരുന്നു വൃത്തികെട്ട ടൈറ്റിലായിപ്പോയി’\nJanuary 8, 2018 , 8:27 pm\nലോകസിനിമയില് ആദ്യമായിട്ടായിരിക്കും ജനങ്ങള് ആവശ്യപ്പെട്ടിട്ട് സെക്കന്റ് പാര്‍ട്ടിറക്കിയത്. ഷാജിപാപ്പന് ട്രെന്‍ഡായിമാറിയത്. മണ്ടത്തരവും മാസും ഒന്നിപ്പിച്ചുപോവാന് എങ്ങനെയൊക്കെയോ കഴിഞ്ഞു എന്നതുകൊണ്ടാണ്. രണ്ടും കൂടി ക്ലബ്ബ് ചെയ്ത പോവാന് കുറച്ചു പ്രയാസമാണ്. സിനിമയുടെ വിജയവും പരാജയവും എന്നെ വേദനിപ്പിക്കാറില്ല. സിനിമ പരാജയപ്പെടാന് കാരണം എന്താണെന്ന് ഞാന് പരിശോധിക്കാറുണ്ട്.-ജയസൂര്യ വ്യക്തമാക്കി.\nനല്ലപടമായിരുന്നു വൃത്തികെട്ട ടൈറ്റിലായിപ്പോയി എന്നാണ് ലുക്കാചുപ്പിയെക്കുറിച്ച് മമ്മൂട്ടി എന്നോട് പറഞ്ഞത്. സിനിമ അങ്ങനെയാണ്. ചിലപ്പോള് അതിന്റെ പേരില് പരാജയപ്പെടും. സിനിമയുടെ വിജയ പരാജയങ്ങളില് പല ഘടകങ്ങള് ഉണ്ടെന്നും ജയസൂര്യ പറഞ്ഞു


കേരള കര്‍ണ്ണാടക തീരങ്ങളില് ന്യൂനമര്‍ദ്ദം; മത്സ്യതൊഴിലാളികള്‍ക്ക് ജാഗ്രതാ നിര്‍ദേശം ,kerala karnadaka fishermenskeralaonlinenews.com | Malayalam news, kerala news, onlinenews,\nWednesday March 20th, 2019 - 7:03:am\nകേരള കര്‍ണ്ണാടക തീരങ്ങളില് ന്യൂനമര്‍ദ്ദം; മത്സ്യതൊഴിലാളികള്‍ക്ക് ജ...\nകേരള കര്‍ണ്ണാടക തീരങ്ങളില് ന്യൂനമര്‍ദ്ദം; മത്സ്യതൊഴിലാളികള്‍ക്ക് ജാഗ്രതാ നിര്‍ദേശം\nPublished: Sunday 27 May 2018 05:04:09 PM\nതിരുവനന്തപുരം: കേരള കര്‍ണ്ണാടക തീരങ്ങളില് ശക്തമായ ന്യൂനമര്‍ദ്ദം രൂപപ്പെട്ടതായി കാലാവസ്ഥ നിരീക്ഷണ കേന്ദ്രം. ശക്തമായ കാറ്റിനും മഴക്കും സാധ്യതയുണ്ട് എന്നും മത്സ്യ തൊഴിലാളികള് ജാഗ്രത പാലിക്കണമെന്നും അധികൃതര് മുന്നറിയിപ്പ് നല്‍കിയിട്ടുണ്ട്.\nവടക്കന് കേരളത്തില് തെക്കുപടിഞ്ഞാറുനിന്ന് പടിഞ്ഞാറേക്ക് 35 മുതല് 45 കിലോമീറ്റര് വേഗത്തില് കാറ്റ് വീശാന് സാധ്യതയുണ്ട്. ഇത് 55 കിലോമീറ്റര് വരെ വേഗമാര്‍ജിക്കാന് സാധ്യതയുണ്ട്. കര്‍ണ്ണാടക തീരത്ത് വടക്കുപടിഞ്ഞാറ് നിന്നും തെക്കുകിഴക്കും, കിഴക്ക് നിന്ന് പടിഞ്ഞാറേക്കും 35 മുതല് 45 കിലോമീറ്റര് വരെയും കാറ്റ് വീശാന് സാധ്യതയുണ്ട്.\nതാലൂക്ക് കണ്‍ഡ്രോള് റൂമുകള് മെയ് 29 വരെ 24 മണിക്കൂറും പ്രവര്‍ത്തിക്കും. ഉയര്‍ന്ന തിരമാലകള് ഉണ്ടാകാന് സാധ്യതയുള്ളതിനാല് വിനോദ സഞ്ചാരികള് കടലിറങ്ങാതിരിക്കാന് നടപടികള് സ്വീകരിക്കും. ആവശ്യമാണെങ്കില് മാത്രം ദുരിതാശ്വാസ ക്യാമ്ബുകള് തുറക്കുമെന്നും സംസ്ഥാന ദുരന്ത നിവാരണ അതോറിറ്റി അറിയിച്ചു.\nRead more topics: kerala, karnadaka, fishermens\nkerala karnadaka fishermens\nതീരദേശ മേഖലയെ കേന്ദ്ര-സംസ്ഥാന സർക്കാരുകൾ അവഗണിക്കുന്നു : വി.എസ്.ശിവകുമാർ എംഎൽഎ\nതിരുവനന്തപുരം വിമാനത്താവള സ്വകാര്യവല്‍ക്കരണം : രാജ്യത്തിന്റെ പൊതുസമ്പത്ത് കൊള്ളയടിക്കാന് സ്വകാര്യ കമ്പനിക്ക് സൗകര്യങ്ങൾ ഒരുക്കുകയാണ് കേന്ദ്ര സർക്കാർ : വി.എം.സുധീരന്\nസര്‍ക്കാര് വിശ്വാസികള്‍ക്കൊപ്പം : മന്ത്രി കടകംപള്ളി സുരേന്ദ്രന്


'ഒരു ചുക്കും നിങ്ങള് ചെയ്തിട്ടില്ല സാര്... '; വാളയാര് കേസില് മുഖ്യനെ വെട്ടിലാക്കി നിയമസഭയില് ഷാഫി പറമ്പില് - Samanwayam\nHome News 'ഒരു ചുക്കും നിങ്ങള് ചെയ്തിട്ടില്ല സാര്... '; വാളയാര് കേസില് മുഖ്യനെ വെട്ടിലാക്കി നിയമസഭയില് ഷാഫി...\n‘ഒരു ചുക്കും നിങ്ങള് ചെയ്തിട്ടില്ല സാര്… ‘; വാളയാര് കേസില് മുഖ്യനെ വെട്ടിലാക്കി നിയമസഭയില് ഷാഫി പറമ്പില്\nവാളയാര് കേസില് മുഖ്യമന്ത്രിയ്ക്കും പൊലീസിനുമെതിരെ പൊട്ടിത്തെറിച്ച് ഷാഫി പറമ്പില് എം.എല്.എ. കേസില് ഒരു ചുക്കും ചെയ്യാന് സര്‍ക്കാരിനായിട്ടില്ല. 2017 ല് എഴുതിയ ഫേസ്ബുക്ക് കുറിപ്പില് മുഖ്യമന്ത്രി കുറ്റക്കാര്‍ക്ക് ശിക്ഷ ഉറപ്പാക്കുമെന്ന് വ്യക്തമാക്കിയതാണെന്നും ഷാഫി പറമ്പില് പറഞ്ഞു.\n” കേസ് അട്ടിമറിച്ചുവെന്ന് പറഞ്ഞത് അടിസ്ഥാന രഹിതമാമെന്നാണ് അങ്ങ് ഇവിടെ പറഞ്ഞത്. നൂറ് ശതമാനം അടിസ്ഥാനമുള്ളതും കേരളത്തിലെ മുഴുവന് ജനങ്ങള്‍ക്കും ബോധ്യപ്പെട്ടതുമായ കാര്യമാണ് ഈ കേസ് അട്ടിമറിക്കപ്പെട്ടതാണ് എന്നത്. 2017 മാര്‍ച്ച് എട്ടിന് കേരളത്തിന്റെ മുഖ്യമന്ത്രി പിണറായി വിജയന് അദ്ദേഹത്തിന്റെ ഫേസ്ബുക്ക് പോസ്റ്റില് പറഞ്ഞു.\nകൊച്ചുകുട്ടികള് അടക്കം ലൈംഗികാക്രമണങ്ങള്‍ക്ക് ഇരയാകുന്ന സംഭവം സര്‍ക്കാര് അത്യധികം ഗൗരവത്തോടെ കാണുന്നുവെന്ന് ഇന്നും അങ്ങ് തന്നെയാണ് പറഞ്ഞത്. പൊലീസ് അതിശക്തമായ നടപടിയെടുക്കുമെന്നും പറഞ്ഞു.\nസര്, ഒന്‍പതും പതിമൂന്നും വയസുള്ള രണ്ട് പെണ്‍കുട്ടികളെ മരണത്തിലേക്ക് തള്ളിവിട്ട അല്ലെങ്കില് ക്രൂരമായി കൊന്നുതള്ളിയ ആളുകള്‍ക്ക് പാട്ടുപാടി പുറത്തിറങ്ങി നടക്കാന് പറ്റുന്നതാണോ ശക്തമായ നടപടി? ഷാഫി പറമ്പില് ചോദിച്ചു.\nവടക്കേ ഇന്ത്യയില് മാത്രം ഇത്തരം സംഭവങ്ങള് ഉണ്ടാകുമ്പോള് ഞെട്ടല് രേഖപ്പെടുത്തുന്ന മലയാളിയെ സംബന്ധിച്ചിടത്തോളം, നമ്മുടെ പാലക്കാട്, നമ്മുടെ വാളയാറില് പട്ടികവിഭാഗത്തില്‍പ്പെട്ട രണ്ട് പെണ്‍കുട്ടികള്, നാലിലോ അഞ്ചിലോ പഠിക്കുന്ന കുട്ടികള് ക്രൂരമായി കൊലചെയ്യപ്പെടുന്ന സാഹചര്യം ഉണ്ടായി. എന്നിട്ട് ആ പ്രതികള്‍ക്ക് ശിക്ഷ മേടിച്ചുകൊടുക്കാന് കഴിയാത്തവര് അസംബ്ലിയില് എഴുന്നേറ്റു നിന്ന് ഇനിയും ശക്തമായി നടപടിയെടുക്കുന്നവരാണെന്ന് മേനിനടിക്കുന്നത് കേരളം അംഗീകരിക്കില്ലെന്ന് ഷാഫി പറമ്പില് തുറന്നടിച്ചു.\nPrevious articleവീണ്ടും മാവോയിസ്റ്റ് വേട്ട; പാലക്കാട് ഉള്‍വനത്തില് നടന്ന ഏറ്റുമുട്ടലില് മൂന്ന് മാവോയിസ്റ്റുകള് കൊല്ലപ്പെട്ടു\nNext articleഭര്‍ത്താവിനെ ഉപേക്ഷിച്ച ഭാര്യ കാമുകനൊപ്പം ഒളിച്ചോടി; കാര്യം നിസ്സാരം കോഴിമുട്ട\nരാജ്യത്ത് ലോക്ക് ഡൗണ് രണ്ടാഴ്ചകൂടി നീട്ടാന് ധാരണ...\nരാജ്യത്ത് രണ്ടാഴ്ച കൂടി ലോക്ക് ഡൗണ് നീട്ടാന് ധാരണയായി. പ്രധാനമന്ത്രി നരേന്ദ്ര മോദി മുഖ്യമന്ത്രിമാരുമായി നടത്തിയ ചര്‍ച്ചയിലാണ് ഇക്കാര്യത്തില് സുപ്രധാന തീരുമാനം കൈകൊണ്ടത്. ചില മേഖലകളില് ഇളവുണ്ടാവുമെന്നും പറയപ്പെടുന്നു. എന്നാല് ഏതൊക്കെ മേഖലകളിലാവും...\nMost Viewed Samanwayam - August 12, 2020 0\nരാജമല പെട്ടിമുടിയിൽ മണ്ണിടിച്ചിൽ ദുരന്തത്തിൽപെട്ടവരുടെ പുനരധിവാസം ഉറപ്പാക്കുന്നു. മന്ത്രിസഭായോഗത്തിലാണ് തീരുമാനമായത്. ഇത് സംബന്ധിച്ച് ജില്ലാ ഭരണകൂടത്തിന്റെ റിപ്പോർട്ട് വാങ്ങും. ഇവിടുത്തെ രക്ഷാപ്രവർത്തനങ്ങളും തിരച്ചിലും അവസാനിപ്പിച്ച ശേഷമാകും നാശനഷ്ടത്തെക്കുറിച്ചുള്ള ഭരണകൂടത്തിന്റെ റിപ്പോർട്ട് വാങ്ങുക. മരിച്ചവരുടെ ആശ്രിതർക്ക് വീട്,...


ചേതക്ക് തിരിച്ചെത്തി | Bajaj Chetak Electric Scooter Launched in India\nമോഹവിലയ്ക്ക് സ്വന്തമാക്കാം, മുഗളരെ വിറപ്പിച്ച ആ പടക്കുതിരയെ!\nഐക്കണിക്ക് ഇരുചക്രവാഹനം ബജാജ് ചേതക്ക് നിരത്തില് തിരിച്ചെത്തി. വില ഒരുലക്ഷം മുതല് 1.15 ലക്ഷം വരെ\nMumbai, First Published Jan 16, 2020, 9:46 AM IST\nഒടുവില് ഐക്കണിക്ക് ഇരുചക്രവാഹനം ബജാജ് ചേതക്ക് നിരത്തില് തിരിച്ചെത്തിച്ചിരിക്കുന്നു. കമ്പനിയുടെ ആദ്യ ഇലക്ട്രിക് സ്‌കൂട്ടറായിട്ടാണ് ചേതക്കിന്‍റെ മടങ്ങിവരവ്. ബജാജിന്റെ തന്നെ ഇലക്ട്രിക് വാഹന ബ്രാന്‍ഡായ അര്‍ബണൈറ്റ് ആണ് ഇലക്ട്രിക് കരുത്തിലുള്ള ചേതക്കിനെ വീണ്ടും നിരത്തുകളിലെത്തിക്കുന്നത്.\n2019 ഒക്ടോബര് 17ന് അവതരിപ്പിച്ചെങ്കിലും വാഹനത്തിന്‍റെ കൂടുതല് വിവരങ്ങളൊന്നും കമ്പനി പുറത്തുവിട്ടിരുന്നില്ല. അർബൻ, പ്രീമിയം എന്നിങ്ങനെ രണ്ടു വകഭേദങ്ങളിലായിട്ടാണ് വാഹനം എത്തുന്നത്. ചേതക്കിന്റെ അർബൻ വകഭേദത്തിന് ഒരു ലക്ഷം രൂപയും പ്രീമിയത്തിന് 1.15 ലക്ഷം രൂപയുമാണ് വില.\nIP67 റേറ്റിങ്ങുള്ള ഹൈ-ടെക് ലിഥിയം അയേണ് ബാറ്ററിയാണ് ചേതക്കിന്‍റെ ഹൃദയം. സ്റ്റാന്റേര്‍ഡ് 5-15 amp ഇലക്ട്രിക്ക് ഔട്ട്‌ലെറ്റ് വഴി വാഹനം ചാര്‍ജ് ചെയ്യാം. 3.8 kW/ 4.1kW ഇലക്ട്രിക് മോട്ടറുള്ള സ്‍കൂട്ടറിന് സ്പോർട്, ഇക്കോ എന്നിങ്ങനെ രണ്ടു ഡ്രൈവ് മോഡുകളുണ്ട്. പ്രകടനക്ഷമതയേറിയ സ്പോർട് മോഡിൽ ഓരോ തവണ ചാർജ് ചെയ്യുമ്പോഴും 85 കിലോമീറ്ററാണ് ചേതക് ഓടുക. എന്നാൽ ഊർജക്ഷമതയേറിയ ഇക്കോ മോഡിൽ സ്‍കൂട്ടറിന്റെ സഞ്ചാരപരിധി 95 കിലോമീറ്ററായി ഉയരും. റിവേഴ്‍സ് ഗിയറുള്ള ഇന്ത്യയിലെ ആദ്യ ഇലക്ട്രിക് സ്‍കൂട്ടറും ചേതക് തന്നെയാണ്.\nപുണെയിലെ ചാകന് പ്ലാന്റില് 2019 സെപ്‍തംബര് 25 മുതല് ചേതക്കിന്റെ നിര്‍മാണം ബജാജ് അരംഭിച്ചിരുന്നു. തുടക്കത്തില് പുതിയ ചേതക്ക് കെടിഎം ഡീലര്‍ഷിപ്പിലൂടെയാണ് വിപണിയിലേക്കെത്തുക. ഉപഭോക്താക്കള്‍ക്ക് കൂടുതല് മികച്ച അനുഭവം നല്‍കാനാണ് റഗുലര് ബജാജ് ഡീലര്‍ഷിപ്പുകളെ അപേക്ഷിച്ച് കൂടുതല് പ്രീമിയം നിലവാരത്തിലുള്ള കെടിഎം ഔട്ട്ലെറ്റുകള് വഴി ചേതക്കിനെ ബജാജ് എത്തിക്കുന്നത്. പൂനെ, ബംഗളുരു നഗരങ്ങളില് മാത്രമാണ് സ്‌കൂട്ടര് ആദ്യഘട്ടത്തില് വില്‍പ്പനയ്ക്ക് എത്തുക. തെരഞ്ഞെടുത്ത കെടിഎം ഡീലര്‍ഷിപ്പുകള് വഴിയാകും സ്‌കൂട്ടറിന്റൈ വില്‍പ്പന. പൂനെയില് നാല് ഡീലര്‍ഷിപ്പുകളും, ബംഗളുരുവില് 14 ഡീലര്‍ഷിപ്പുകളും ഉപഭോക്തക്കള്‍ക്കായി ഒരുങ്ങിയെന്നും അവതരണവേളയില് ബജാജ് അറിയിച്ചു. രണ്ട് വകഭേദങ്ങളിലും ആറ് നിറങ്ങളിലുമാണ് ഇലക്ട്രിക്ക് സ്‌കൂട്ടര് വിപണിയില് എത്തിയിരിക്കുന്നത്.\nപേരിലല്ലാതെ പഴയ ചേതക്കിനോട് രൂപത്തില് സമാനതകളൊന്നും ഇലക്ട്രിക് ചേതക്കിനില്ല. റെട്രോ ഡിസൈന് പ്രാധാന്യം നല്‍കിയാണ് വാഹനത്തിന്റെ ഓവറോള് രൂപകല്‍പന. എല്‍ഇഡി ഹെഡ്‌ലാമ്പ്, വീതിയേറിയ സീറ്റ്, വലിയ ഡിജിറ്റല് ഇന്‍സ്ട്രുമെന്റ് കണ്‍സോള്, വളഞ്ഞ ബോഡി പാനലുകള്, സ്‌പോര്‍ട്ടി റിയര്‍വ്യൂ മിറര്, 12 ഇഞ്ച് വീല്, റീജനറേറ്റീവ് ബ്രേക്കിങ് എന്നിവ ചേതക്കിനെ വേറിട്ടതാക്കുന്നു. നിരവധി സവിശേഷതകള് വാഹനത്തില് കാണാന് സാധിക്കും. റെട്രോ ഡിസൈന് പ്രാധാന്യം നല്‍കിയാണ് വാഹനത്തിന്റെ രൂപകല്‍പന. എല്‍ഇഡി ഹെഡ്‌ലാമ്പ്, എല്‍ഇഡി ടെയില് ലാമ്പ്, എല്‍ഇഡി ഡേ ടൈം റണ്ണിങ് ലാമ്പുകള്, പൂര്‍ണ ഡിജിറ്റല് ഇന്‍സ്ട്രുമെന്റ് ക്ലസ്റ്റര്, ഡിസ്‌ക് ബ്രേക്കുകള്, എബിഎസ്, റിവേഴ്‌സ് അസിസ്റ്റ് ഫങ്ഷന് എന്നിവയെല്ലാം സ്‌കൂട്ടറിന്റെ സവിശേഷതകളാണ്.\nഓകിനാവ സ്‌കൂട്ടറുകള്, ഹീറോ ഇലക്ട്രിക്ക്, ഏഥര് 450, ആമ്പിയര് ഇലക്ട്രിക്ക വെഹിക്കിള്‍സ് എന്നിവരാണ് വിപണിയില് ചേതക്കിന്റെ എതിരാളികള്. ജനുവരി 15 മുതല് ഇലക്ട്രിക്ക് ചേതക്കിനായുള്ള ബുക്കിങ് ബജാജ് ആരംഭിക്കും. 2000 രൂപയാണ് ബുക്കിങ് തുക. ഫെബ്രുവരി അവസാനത്തോടെ ഉപഭോക്താക്കള്‍ക്ക് വാഹനം കൈമാറി തുടങ്ങും. റഗുലര് പതിപ്പിന് പുറമേ ചേതക്കിന്റെ ഒരു പെര്‍ഫോമെന്‍സ് വകഭേദം കൂടി അണിയറയില് ഒരുങ്ങുന്നതായും ബജാജ് സൂചന നല്‍കിയിട്ടുണ്ട്. രൂപത്തില് റഗുലര് ഇലക്ട്രിക്ക് ചേതക്കിന് സമാനമായിരിക്കും ഈ പെര്‍ഫോമെന്‍സ് വാഹനവും.\nഹമാരാ ബജാജ് എന്ന മുദ്രാവാക്യത്തോടെ രാജ്യം നെഞ്ചേറ്റിയ ജനപ്രിയ വാഹനമായ ചേതക്കിനെ 1972 ലാണ് ബജാജ് ആദ്യമായി അവതരിപ്പിക്കുന്നത്. ഇറ്റാലിയൻ ഇരുചക്ര വാഹന നിർമാതാക്കളായ വെസ്‍പയുടെ സ്പ്രിന്റ് എന്ന മോഡലിനെ ആധാരമാക്കിയായിരുന്നു ചേതക്കിന്‍റെ അവതരണം. പുരാതന ഇന്ത്യയിലെ രാജാവായിരുന്ന മഹാരാജാ റാണാ പ്രതാപ് സിംഗിന്‍റെ ചേതക്ക് എന്ന വിഖ്യാത പടക്കുതിരയുടെ പേരില് നിന്നാണ് സ്‍കൂട്ടറിനെ ഈ പേര് നല്‍കിയത്.\nLast Updated Jan 16, 2020, 9:46 AM IST\nബജാജ് ചേതക്ക് ഇലക്ട്രിക്ക് ലോഞ്ച്\nബജാജ് ചേതക്ക് ഇലക്ട്രിക്ക് ബുക്കിംഗ്


JALAKAM: വൈദ്യുതി നിരക്ക് കുത്തനെ കൂട്ടാന് കേന്ദ്രനിര്‍ദേശം\nവൈദ്യുതി നിരക്ക് കുത്തനെ കൂട്ടാന് കേന്ദ്രനിര്‍ദേശം\nവിവിധ സംസ്ഥാനങ്ങളിലെ വൈദ്യുതി ബോര്‍ഡുകളെ നഷ്ടത്തില്‍നിന്ന് കരകയറ്റാന് വൈദ്യുതി നിരക്കുകള് കുത്തനെ ഉയര്‍ത്താന് കേന്ദ്രനിര്‍ദേശം. ബോര്‍ഡുകള് ആവശ്യപ്പെടുന്ന തരത്തിലുള്ള നിരക്ക് വര്‍ധന അനുവദിക്കാന് സംസ്ഥാന റെഗുലേറ്ററി കമീഷനുകള്‍ക്ക് ഉത്തരവു നല്‍കണമെന്ന് കേന്ദ്ര അപ്പലേറ്റ് ട്രിബ്യൂണലിനോടു കേന്ദ്രസര്‍ക്കാര് ആവശ്യപ്പെട്ടു. നിരക്കുവര്‍ധന അനുവദിക്കാത്ത സംസ്ഥാന റെഗുലേറ്ററി കമീഷനുകള്‍ക്കെതിരെ സ്വമേധയാ കേസെടുക്കാന് കേന്ദ്ര നിര്‍ദേശത്തെ തുടര്‍ന്ന് അപ്പലേറ്റ് ട്രിബ്യൂണല് തീരുമാനിച്ചിട്ടുണ്ട്. വൈദ്യുതി ബോര്‍ഡുകളുടെ കമ്മി പരിഹരിക്കാന് നിരക്കു വര്‍ധന അനിവാര്യമാണെന്ന് 12-ാം പദ്ധതിക്കു രൂപം നല്‍കാന് ഏപ്രില് 21ന് പ്രധാനമന്ത്രി മന്‍മോഹന്‍സിങ്ങിന്റെ അധ്യക്ഷതയില് ചേര്‍ന്ന ആസൂത്രണകമീഷന് യോഗം അഭിപ്രായപ്പെട്ടിരുന്നു. സംസ്ഥാനത്തെ എല്ലാ വൈദ്യുതി ബോര്‍ഡുകളും നഷ്ടത്തിലാണ് പ്രവര്‍ത്തിക്കുന്നത്. മൊത്തം നഷ്ടം പ്രതിവര്‍ഷം 70,000 കോടി വരും. തമിഴ്നാട് വൈദ്യുതി ബോര്‍ഡ് പ്രതിവര്‍ഷം 9,000 കോടിയുടെ നഷ്ടത്തിലാണ് പ്രവര്‍ത്തിക്കുന്നത്. കഴിഞ്ഞ ജൂലൈ മുതല് കാറ്റാടി നിലയങ്ങളില്‍നിന്ന് വൈദ്യുതിവാങ്ങിയ വകയില് അവര്‍ക്ക് 1200 കോടി രൂപ മുടക്കേണ്ടിവന്നത് നഷ്ടം രൂക്ഷമാക്കി. പഞ്ചാബ് വൈദ്യുതി ബോര്‍ഡിന്റെ കഴിഞ്ഞവര്‍ഷത്തെ നഷ്ടം 4000 കോടിയാണ്. ദില്ലി വൈദ്യുതി ബോര്‍ഡിന്റെ സഞ്ചിത നഷ്ടമാകട്ടെ 50,000 കോടി കവിഞ്ഞു. കെഎസ്ഇബിക്ക് 1500 കോടിയുടെ നഷ്ടമാണുള്ളത്. ഉല്‍പ്പാദന ചെലവ് വര്‍ധിച്ചതാണ് സാമ്പത്തികമായി തകര്‍ത്തതെന്നാണ് വൈദ്യുതി ബോര്‍ഡുകള് പറയുന്നത്. കല്‍ക്കരിയുടെ ലഭ്യത കുറഞ്ഞതോടെ വിലയില് 40 ശതമാനം വര്‍ധനയുണ്ടായി. ക്രൂഡ്ഓയിലിന്റെ വിലയില് ഇരട്ടിയിലേറെ വര്‍ധനയാണുണ്ടായത്. ഇതിനുപുറമേ, പണപ്പെരുപ്പവും തിരിച്ചടിയായി. അലൂമിനിയം, സ്റ്റീല് തുടങ്ങിയവയുടെ വില ക്രമാതീതമായി ഉയര്‍ന്നു. ശമ്പള കമീഷനുകളുടെ ശുപാര്‍ശ നടപ്പാക്കേണ്ടി വന്നതോടെ ഭാരം കനത്തു. അതേസമയം, കേന്ദ്രസര്‍ക്കാരിന്റെ സ്വകാര്യവല്‍ക്കരണനയങ്ങളാണ് ബോര്‍ഡുകളുടെ സാമ്പത്തികതകര്‍ച്ചയ്ക്ക് ആക്കം കൂട്ടിയതെന്ന് വ്യക്തം. വൈദ്യുതി വിപണനം മത്സരാധിഷ്ഠിതമാക്കിയതോടെ ക്ഷാമകാലത്ത് വൈദ്യുതിക്ക് തീവിലയായി. രണ്ടും മൂന്നും രൂപ ചെലവില് ഉല്‍പ്പാദിപ്പിക്കുന്ന വൈദ്യുതി വേനല്‍ക്കാലത്ത് പത്തുരൂപയിലേറെ വിലയ്ക്കാണ് ബോര്‍ഡുകള്‍ക്ക് പവര് എക്സചേഞ്ചുകള് വഴി വില്‍ക്കുന്നത്.\nPosted by UNNI at 6:18 PM\nLabels: Indian Power Sector, Kerala Power Sector


സംസ്ഥാനത്ത് ശക്തമായ മഴയ്ക്ക് സാധ്യത; ഇടുക്കി ജില്ലയിൽ ഇന്ന് ഓറഞ്ച് അലർട്ട്; 10 ജില്ലകളിൽ യെല്ലോ അലേർട്ട് – Kairali News | Kairali News Live\nമധ്യപശ്ചിമ അറബിക്കടലില് യെമന്-ഒമാന് തീരത്തോട് അടുത്ത് രൂപം കൊണ്ട ന്യൂനമര്‍ദം കൂടുതല് കരുത്താര്‍ജ്ജിച്ചു കൊണ്ടിരിക്കുകയാണെന്ന് കേന്ദ്ര കാലാവസ്ഥ വകുപ്പ് അറിയിച്ചു. തീവ്രന്യൂനമര്‍ദമായി ആയി മാറി വടക്ക്പടിഞ്ഞാറ് ദിശയില് സഞ്ചരിക്കുമെന്നാണ് വിലയിരുത്തല്.\nന്യൂനമർദം രൂപപ്പെടുന്നതിൻറെ പശ്ചാത്തലത്തിൽ കേരളത്തിൽ അടുത്ത ദിവസങ്ങളിൽ ശക്തമായ മഴ തുടരുമെന്ന് കാലാവസ്ഥ നിരീക്ഷണ കേന്ദ്രം മുന്നറിയിപ്പ് നൽകി.\nസംസ്ഥാനത്ത് ഇന്ന് ഇടുക്കി ജില്ലയിൽ ഓറഞ്ച് അലർട്ടും 10 ജില്ലകളില് യെല്ലോ അലർട്ട് പ്രഖ്യാപിച്ചു. തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം,എറണാകുളം, തൃശൂർ, മലപ്പുറം, കോഴിക്കോട്, കണ്ണൂർ എന്നിങ്ങനെ പത്ത് ജില്ലകളിലാണ് യെല്ലോ അലർട്ട് പ്രഖ്യാപിച്ചത്.\nനാളെ പത്ത് ജില്ലകളിലും, തിങ്കളാഴ്ച്ച7ജില്ലകളിലും യെല്ലോ അലർട്ട് പ്രഖ്യാപിച്ചിട്ടുണ്ട്. പൊതുജനങ്ങളും സർക്കാർ സംവിധാനങ്ങളും ജാഗ്രത പാലിക്കണമെന്ന് നിർദേശിച്ചിട്ടുണ്ട്. ഉരുൾപൊട്ടൽ, മണ്ണിടിച്ചിൽ, ഭൂമിയിൽ വിള്ളൽ ഉണ്ടാകാൻ സാധ്യതയുള്ള ഇടങ്ങളിൽ താമസിക്കുന്നവർ ജില്ലാ ഭരണകൂടത്തിൻ്റെ അറിയിപ്പ് കിട്ടുന്ന മുറയ്ക്ക് മാറി താമസിക്കാൻ തയ്യാറാകണം.\nഇനി ഒരു അറിയിപ്പുണ്ടാകുന്നത് വരെ കേരള തീരത്ത് നിന്ന് മത്സ്യത്തൊഴിലാളികൾ കടലിൽ പോകുന്നത് പൂർണ്ണമായി നിരോധിച്ചിട്ടുണ്ട്.\nTags: cycloneKERALAmonsoonorange alertRainyellow alert


UUKMA News ലോകത്തെ വീണ്ടും അത്ഭുതപ്പെടുത്തി ഇന്ത്യ; ജിസാറ്റ്6എ വിക്ഷേപണം വൻ വിജയമായി - UUKMA News ലോകത്തെ വീണ്ടും അത്ഭുതപ്പെടുത്തി ഇന്ത്യ; ജിസാറ്റ്6എ വിക്ഷേപണം വൻ വിജയമായി - UUKMA News\nശ്രീഹരിക്കോട്ട : ലോകത്തെ വീണ്ടും അത്ഭുതപ്പെടുത്തി ഇന്ത്യ . . വാര്‍ത്താവിനിമയ ഉപഗ്രഹമായ ‘ജിസാറ്റ്6എ’ ആണ് വിജയകരമായി വിക്ഷേപണം നടത്തിയത്.\nവൈകീട്ട് 4.56 ന് ഉപഗ്രഹം വഹിച്ച് ജി.എസ്.എല്.വി മാര്‍ക്ക്2റോക്കറ്റ് ആകാശത്തേക്ക് കുതിച്ചുയര്‍ന്നു. ഇതാടെ വാര്‍ത്താ വിനിമയരംഗത്ത് ഇന്ത്യ വലിയ മുന്നേറ്റമുണ്ടാക്കിയിരിക്കുകയാണ്. അമേരിക്കയുടെ നാസയെ പോലും അമ്പരപ്പിച്ചാണ് ഈ ചരിത്ര നേട്ടം രാജ്യം കൈവരിച്ചിരിക്കുന്നത്\nഇന്ത്യയുടെ രണ്ടാമത്തെ എസ് ബാന്‍ഡ് ഉപഗ്രഹമാണ് ജിസാറ്റ്6എ. ആദ്യ ഉപഗ്രഹമായ ജിസാറ്റ് 6ന്റെ പ്രവര്‍ത്തനങ്ങള്‍ക്കു കരുത്തു പകരുകയാണ് ജിസാറ്റ്6എ യുടെ ദൗത്യം. ഉപഗ്രഹം അടിസ്ഥാനമാക്കിയുള്ള മൊബൈല് വാര്‍ത്താവിനിമയ രംഗത്തെ പുതിയ തലത്തിലേക്ക് ഉയര്‍ത്തുകയാണ് ലക്ഷ്യം. കൂടുതല് വ്യക്തതയുള്ള സിഗ്‌നലുകള് കൈമാറാന് സാധിക്കുന്ന ഉപഗ്രഹം സൈനിക മേഖലയിലെ ആവശ്യങ്ങള്‍ക്കും ഉപകരിക്കും.\nജിസാറ്റ് പരമ്പരയിലെ 12മത് വിക്ഷേപണമാണ് ഇന്നത്തേത്. തദ്ദേശീയമായി വികസിപ്പിച്ച സിഇ7.5 ക്രയോജനിക് എന്‍ജിനാണ് ജി.എസ്!.എല്.വി മാര്‍ക് 2ന്റെ കരുത്ത്. 2140 കിലോഗ്രാം ഭാരമുള്ള ഉപഗ്രഹത്തിന് ഭൂമിയിലെ കണ്‍ട്രോള് കേന്ദ്രവുമായി ബന്ധപ്പെടാനുള്ള ആറു മീറ്റര് വിസ്തീര്‍ണമുള്ള വൃത്താകൃതിയിലുള്ള ആന്റിന ഉണ്ട്. 10 വര്‍ഷമാണ് ഉപഗ്രഹത്തിന്റെ കാലാവധി.


mavo se thung | വർഗശത്രുവായി കണ്ട് കുരുവികളോട് യുദ്ധം പ്രഖ്യാപിച്ചു! തലതിരിഞ്ഞ നയങ്ങൾ മൂലം പട്ടിണിക്കിട്ട് കൊന്നത് നാലരക്കോടി ജനങ്ങളെ; സംസ്‌ക്കാരിക വിപ്ലവത്തിലൂടെയും മരിച്ചത് ലക്ഷങ്ങൾ; സ്‌കൂളുകൾ അടച്ചുപൂട്ടി കൂട്ടികളെ വിട്ടത് കൃഷിയിടങ്ങളിലേക്ക്; ജനം അത്മഹത്യ ചെയ്യുമ്പോൾ പരിഹസിച്ചത് ചൈനയിൽ ജനസംഖ്യ കൂടുതലാണെന്ന്; ലോകം കണ്ട ഏറ്റവും വലിയ നരമേധത്തിന് ഉത്തരവാദിയായ കമ്യൂണിസ്റ്റ് എകാധിപതിയുടെ കഥ - MarunadanMalayalee.com\nJuly 03, 202002:25 PM IST Permalink\nലോകത്തിൽ ഏറ്റവും കൂടതൽ പേരുടെ മരണത്തിനിടയാക്കിയ വ്യക്തി ആരാണെന്ന് ചോദിച്ചാൽ, നമ്മുടെ മുന്നിൽ ആദ്യം തെളിഞ്ഞുവരുന്ന പേര് അഡോൾഫ് ഹിറ്റ്ലറിന്റെതായിരിക്കും അറുപതു ലക്ഷം യഹൂദന്മാരെ ഗ്യാസ്\nചേംബറിലിട്ടും, എൺപത്തേഴു ലക്ഷം റഷ്യക്കാരെ ആക്രമിച്ചും, അറുപതു ലക്ഷം പോളണ്ടുകാരെ ലേബർ ക്യാമ്പുകളിലിട്ട് പീഡിപ്പിച്ചുമായി രണ്ടരക്കോടി ജനങ്ങളുടെ ഉന്മൂലനത്തിന് ഹിറ്റിലർ നേതൃത്വം കൊടുത്തുവെന്നാണ് പറയുന്നത്. കൂട്ടക്കൊലകളുടെ കാര്യത്തിൽ കമ്യൂണിസ്റ്റ് നേതാവ് ജോസഫ് സ്റ്റാലിനും ഹിറ്റ്ലർക്ക് ഒപ്പമോ, ഒരുപടി മുൻപിലോ എത്തുമെന്നാണ് കണക്ക്. സ്റ്റാലിന്റെ 'ഗുലാഗ്' എന്ന നിർബന്ധിത തൊഴിലിടങ്ങളിൽ മരിച്ചുവീണത് ഇരുപത്തഞ്ചുലക്ഷത്തിനും മുപ്പതുലക്ഷത്തിനുമിടയിൽ ആളുകളാണെന്നു ചരിത്രം വ്യക്തമാക്കുന്നു.1932 നും 1933 നും ഇടയിൽ ഉക്രൈനിൽ അരങ്ങേറിയ കിരാത പട്ടിണിക്കിട്ടുകൊല്ലൽ (Holodomor-To kill by Starvation) ഏഴുലക്ഷത്തിനും പതിനൊന്നുലക്ഷത്തിനുമിടയിൽ പാവങ്ങളാണ് ഇല്ലാതായത്. വർഗശത്രുക്കൾ എന്ന പേരിൽ ലക്ഷക്കണക്കിന് സോവിയറ്റ് കർഷകരാണ് സ്റ്റാലിന്റെ കാലത്ത് തൂക്കിലേറ്റപ്പെട്ടത്. യുദ്ധത്തിൽ കൊല്ലപെട്ട ലക്ഷങ്ങൾ വേറെയും. മൊത്തം രണ്ടുകോടിയെങ്കിലും മനുഷ്യർ സ്റ്റാലിൻ കാരണം ഇല്ലാതായിട്ടുണ്ടാവുമെന്നാണ് കരുതുന്നത്.\nപക്ഷേ ലോകത്തിലെ എറ്റവും പേരുടെ മരണത്തിനിടയാക്കിയ വ്യക്തി ഇവർ രണ്ടപേരുമല്ല. അത് നമ്മുടെ മധുരമനോഞ്ജമെന്നും ചങ്കാണെന്നും കേരളത്തിലെ ഇടതുബുദ്ധിജീവികൾ അടക്കം പാടി നടക്കുന്ന, ചൈനയുടെ കമ്യൂണിസ്റ്റ് നേതാവ് മവോ സേതൂങ്ങാണ്. ഏകദേശം അഞ്ചരക്കോടി ജനങ്ങളാണ് രണ്ടു ദശാബ്ദത്തിലേറെ നീണ്ട മാവോയുടെ ഭരണത്തിൽ പിടഞ്ഞുവീണ് മരിച്ചത്! പക്ഷേ മാവോക്ക് ഇതൊക്കെ വെറും അക്കങ്ങൾ മാത്രമായിരുന്നു. മഹത്തായ വിപ്ലവലക്ഷ്യത്തിനുവേണ്ടി ചിലരെ ബലികൊടുക്കുന്നതിൽ യാതൊരു തെറ്റുമില്ല എന്നാണ് മാവോ വിശ്വസിച്ചിരുന്നത്. ദ ഗ്രേറ്റ് ലീപ്പ് ഫോർവേഡ് എന്ന മാവോയുടെ നയ വൈകല്യത്തിൽ മാത്രം പട്ടിണി കിടന്ന് മരിച്ചത് നാലരക്കോട് ചൈനക്കാരാണ്. സാംസ്കാരിക വിപ്ലവത്തിലൂടെ ജനങ്ങളെ അടിമുടി മാറ്റിയെടുക്കാനുള്ള ശ്രമത്തിലും നഷ്മാടമായത് ലക്ഷക്കണക്കിന് ജീവനുകളാണ്. ചാരന്മാർ എന്നും ഒറ്റുകാർ എന്നും ആരോപിച്ചും തൂക്കിയും വെടിവെച്ചും പട്ടിണിക്കിട്ടും കൊന്നത് പതിനായിരങ്ങളെയാണ്. എന്തിന് രാജ്യത്തിന്റെ സമ്പത്തുകൊള്ളയടിക്കുന്നുവെന്ന് ആരോപിച്ച് അടക്കാക്കുരുവികളെപ്പോലും ഒന്നടങ്കം കൊന്നടുക്കാൻ മവോ ഉത്തരവിട്ടു!\nമവോ കൊന്നെടുക്കിയതിൽ ഏറെയും സ്വന്തം ജനതയായിരുന്നു. കുരുവികളെ വർഗശത്രുവായി കണ്ട നേതാവിനാണോ അയൽ രാജ്യങ്ങളെ ചതിക്കാൻ ബുദ്ധിമുട്ട്. 1962ൽ ഇന്ത്യ- ചൈന ഭായീ ഭായീ എന്നതൊക്കെ കാറ്റിൽ പറത്തി ഇന്ത്യയെ ആക്രമിക്കുമ്പോഴും, ചൈന പരമോന്നത് നേതാവ് മാവോ ആയിരുന്നു. ചൈനയുടെ ചതിയിൽ മനസ്സുതകർന്നും അപമാനിതനുമായാണ് ഇന്ത്യൻ പ്രധാനമന്ത്രി ജവഹർലാൽ നെഹ്റു മരിക്കുന്നതും. ആ സമയത്തും ചൈനയിൽ മാവോയുടെ ദ ഗ്രേറ്റ് ലീപ്പ് ഫോർവേഡ് പദ്ധതി, തകർക്കുകയായിരുന്നു. പാവപ്പെട്ട പതിനായിരങ്ങൾ മരിച്ചു വീഴുകയായിരുന്നു. പക്ഷേമാവോയ്ക്കും\nചൈനക്കുമൊന്നും അത് യാതൊരു പ്രശ്നവും ഉണ്ടായിരുന്നില്ല.\nഇപ്പോഴത്തെ അവസ്ഥനോക്കുക. ഗാൽവൻ താഴവരയിലെ സംഘർഷത്തിൽ മരിച്ച പട്ടാളക്കാരും ചൈനക്ക് വെറും നമ്പറുകൾ മാത്രമാണ്. ഇന്ത്യയിൽ വീരമൃത്യുവരിച്ച ജവാന്മാർ ഹീറോകൾ ആയപ്പോൾ ചൈന അവരുടെ പേരുപോലും പുറത്തുവിട്ടിട്ടില്ല. അതാണ് കമ്യൂണിസ്റ്റ് ഇരുമ്പുമറ. എത്രതന്നെ മാറിയെന്ന് അവകാശപ്പെടുമ്പോഴും കമ്യൂണിസ്റ്റ് ഭരണകൂടത്തിന്റെ അടിസ്ഥാന ചോദനകൾ ഒന്നും മാറുന്നില്ല. അതായത് ഹിംസ എന്നത് കമ്യൂണിസം എന്ന ആശയത്തിന്റെ കൂടപ്പിറപ്പാണ്. ഇത്രയും കൊലപാതക പരമ്പരകൾ നടത്തിയിട്ടും മവോ സേതൂങ്ങ് ഇന്നും കേരളത്തിലെ ഇടതുപക്ഷ ബുദ്ധിജീവികൾക്കിടയിൽ മഹാനാണ്. മാവോയിസം എന്ന ലക്ഷങ്ങളെ കൊലക്ക് കൊടുത്ത അശാസ്ത്രീയമായ ആശയത്തിന് ഇന്നും കേരളത്തിലും വേരുകൾ ഉണ്ട്. പാശ്ചാത്യ മാധ്യമങ്ങൾ ചെയ്യുന്നപോലെ മവോയുടെ യഥാർഥ മുഖം പരിചയപ്പെടുത്തിക്കൊടുക്കാൻ കേരളത്തിലെ മാധ്യമങ്ങൾ തയ്യാറാവുന്നില്ല.\n'മന്നോട്ടുള്ള മഹത്തായ കുതിപ്പിൽ' മരിച്ചുവീണത് നാലരക്കോടി\nരണ്ട് ദശകങ്ങളിലേറെ നീണ്ട ആഭ്യന്തര കലാപങ്ങൾക്കും യുദ്ധങ്ങൾക്കും ശേഷം 1949 ഒക്ടോബർ 1 ന് പീപ്പിൾസ് റിപ്പബ്ലിക്ക് ഓഫ് ചൈന സ്ഥാപിക്കപ്പെട്ടപ്പോൾ മുതൽ നേതാവ് ചൈനീസ് വിമോചനത്തിന് നേതൃത്വം കൊടുത്ത ഗറില്ലാ പോരളി സാക്ഷാൽ മവോ സേ തൂങ് തന്നെയായിരുന്നു. 1943 മുതൽ 1976 വരെ കമ്മ്യൂണിസ്റ്റ് പാർട്ടി ഓഫ് ചൈനയുടെ ചെയർമാൻ മാവോ ആയിരുന്നു. ഈ കാലയളവിൽ അദ്ദേഹം , ചെയർമാൻ മാവോ എന്നറിയപ്പെട്ടു. ചൈനീസ് ജനത ഉണർന്നഴുന്നേറ്റു എന്ന മാവോ പ്രഖ്യാപിച്ചു. പക്ഷേ കാര്യങ്ങൾ അങ്ങനെ ആയിരുന്നില്ല. സാമ്പത്തികമായും സാമൂഹികമായും ചൈന പിറകോട്ട് അടിക്കയായിരുന്നു. ചൈനയെ വൻതോതിലുള്ള ഒരു സാമ്പത്തിക ശക്തിയാക്കാനായി മാവോ എടുത്ത മണ്ടൻ തീരുമാനങ്ങളിൽ ഒന്നായിരുന്നു അത്രി ദ്രുത വ്യവസായവത്ക്കരണം ലക്ഷ്യമിട്ടുകൊണ്ടുള്ള 'ദ ഗ്രേറ്റ് ലീപ്പ് ഫോർവേഡ് ' എന്ന പദ്ധതി. അതുപ്രകാരം ചൈനയിലെ ഗ്രാമങ്ങളെ ഒറ്റയിടിക്ക് കാർഷിക വൃത്തിയിൽ നിന്ന് വ്യവസായിക വൃത്തിയിലേക്ക് കൊണ്ടുവരാനായിരുന്നു തീരുമാനും. കാർഷിക ഉൽപ്പാദനം നിർത്തി ഇരുമ്പും ഉരുക്കും നിർമ്മിക്കാൻ സർക്കാർ ആവശ്യപ്പെട്ടാൽ സാധാരണക്കാരൻ എന്തു ചെയ്യും. അങ്ങനെ ചെയ്തില്ലെങ്കിൽ\nവർഗ ശത്രുക്കളായി കണ്ട് പട്ടാളം വെടിവെച്ച് കൊല്ലും. '' ഓരോരുത്തരും അവരവരുടെ വീടുകളിലുള്ള മരസാധനങ്ങളും, പാത്രങ്ങളും, എല്ലാം കൂട്ടിയിട്ട് തീകൊടുത്തു. അതിലിട്ട് ലോഹം ഉരുക്കാൻ തുടങ്ങി.. 'ഷാങ്ഹായി ലുള്ള ഒരു അദ്ധ്യാപികയായിരുന്ന ഷാങ്, റോങമെയ് മഹത്തായ മുന്നേറ്റത്തിലെ വ്യവസായിക വിപ്ലവത്തെ ക്കുറിച്ച് പറയുന്നത് ഇങ്ങനെയാണ്.\n1958 ജനുവരിയിൽ മാവോ, മഹത്തായ മുന്നേറ്റം എന്ന പേരിൽ രണ്ടാം പഞ്ചവത്സരപദ്ധതി അവതരിപ്പിക്കുകയുണ്ടായി. ഒന്നാം പഞ്ചവത്സരപദ്ധതിയുടെ ചുവടു പിടിച്ച് വ്യവസായത്തിനാണ് മാവോ സർക്കാർ ഈ പദ്ധതിയിലും മുൻതൂക്കം നല്കിയത്. ഈ പുതിയ പദ്ധതി അനുസരിച്ച് നേരത്തെയുണ്ടായിരുന്ന ചെറിയ, കർഷക കൂട്ടായ്മകളെ ഏകോപിപ്പിച്ച് വലിയ കർഷക ഗ്രാമ സമുദായങ്ങളെ രൂപീകരിച്ചു. കർഷകരെ മറ്റ് ജോലികളിലേക്കായി നിയോഗിച്ചു. അവരെല്ലാം ഇരുമ്പ്, ഉരുക്ക് വ്യവസായങ്ങളിൽ പണിയെടുക്കാൻ നിർബന്ധിതരായി. ചില സ്വകാര്യ ഭക്ഷ്യ ഉൽപന്നങ്ങൾ നിരോധിച്ചു. കന്നുകാലി വളർത്തലും മറ്റു ചില കാർഷിക വിളകളും സർക്കാരിന്റെ നിയന്ത്രണത്തിലേക്കായി മാറ്റി.ഈ പുതിയ മുന്നേറ്റത്തിൽ മാവോയും മറ്റു ചില പാർട്ടി അംഗങ്ങളുമെല്ലാം കൃഷിയിൽ ഇതുവരെ തെളിയിക്കപ്പെട്ടിട്ടില്ലാത്തതും, അശാസ്ത്രീയവുമായ പുതിയ ചില സാങ്കേതികവിദ്യകൾ പരീക്ഷിക്കാൻ ആവശ്യപ്പെട്ടു. തൊഴിൽ ശക്തിയെ ഇരുമ്പ്, ഉരുക്ക് നിർമ്മാണത്തിലേക്കും കൂടി തിരിച്ചു വിട്ടുകൊണ്ടുള്ളതായിരുന്നു ഈ പുതിയ വിദ്യകൾ. ഇത് ചൈനയിലെ കാർഷികവ്യവസ്ഥയെ ആകെ തകിടം മറിച്ചു. നാണ്യവിളകളുടെ ഉല്പാദനത്തിൽ 15% കുറവ് രേഖപ്പെടുത്തി. അടുത്ത കൊല്ലം ഈ കുറവ് 10% ശതമാനമായി കുറഞ്ഞു.\nചരിത്രകാരന്മാർ പറയുന്നത് മാവോയ്ക്ക് ഈ ഭീകരത അറിയാൻ കഴിഞ്ഞില്ല എന്നാണ്. ഭക്ഷ്യവിളകളിൽ ഒരു ചെറിയ കുറവുണ്ടായി എന്നു മാത്രമേ മാവോക്ക് മനസ്സിലാക്കാൻ കഴിഞ്ഞിരുന്നുള്ളു എന്നാണ് ഡോക്ടർ ലീ സിഷുയി യേപോലുള്ള വിദഗ്ദ്ധർ പറയുന്നത് ഹോങ്കോങ് ചരിത്രകാരനായിരുന്ന ഫ്രാങ്ക് ഡിക്കോട്ടർ പറയുന്നത്, ഈ ഭക്ഷ്യക്ഷാമം തീരെ രൂക്ഷമാവുന്നതുവരെ മാവോ സർക്കാരിന് ഇതെക്കുറിച്ചു അറിവുണ്ടായിരുന്നില്ല എന്നാണ്. ഈയിടെ പുറത്തു വന്ന രേഖകളെ ഉദ്ധരിച്ചാണ് ഡിക്കോട്ടർ ഈ നിഗമനം നടത്തിയിട്ടുള്ളത്.\nഭക്ഷ്യക്ഷാമത്തെക്കുറിച്ച് മാവോക്ക് കിട്ടിയ റിപ്പോർട്ടുകൾ അദ്ദേഹം തള്ളിക്കളയുകയായിരുന്നു. കർഷകർ, മുടന്തൻ ന്യായങ്ങൾ പറയുകകയാണ് എന്നായിരുന്നു മാവോയുടെ അഭിപ്രായം. വലതുപക്ഷക്കാരും, സർക്കാരിനെതിരേ പ്രവർത്തിക്കുന്നവരും കൂടി ഭക്ഷ്യധാന്യങ്ങൾ പൂഴ്‌ത്തിവെച്ചിരിക്കുകയാണ് എന്ന് മാവോ പ്രഖ്യാപിച്ചു. സർക്കാരിന്റെ അധീനതയിലുള്ള നിലവറകൾ തുറക്കാൻ മാവോ വിസമ്മതിച്ചു. ഈ നടപടികൾ കർഷകരുടെ കൂട്ട ആത്മഹത്യകളിലേക്കു നയിച്ചു. ഇതു കൂടാതെ ക്രൂരമായ മറ്റു നടപടികളും മാവോ നടപ്പിലാക്കി. പാർട്ടി നേതാക്കൾ ഗ്രാമങ്ങളിലേക്കു പോയി, പൂഴ്‌ത്തിവെച്ചിരിക്കുന്ന ധാന്യങ്ങൾക്കു വേണ്ടിയുള്ള തിരച്ചിൽ തുടങ്ങി. സംശയം തോന്നിയവരെ പോലും ക്രൂരമായ മർദ്ദനങ്ങൾക്കിരയാക്കി. ധാരാളം സാധാരണക്കാരായ കർഷകർ ഈ മർദ്ദനമുറകൾ കൊണ്ട് മരണമടഞ്ഞു.\nരണ്ടാം പഞ്ചവത്സരപദ്ധതിയുടെ ഭാഗമായി നടന്ന ഗ്രേറ്റ് ലീപ് ഫോർവേർഡ് ഒരു തികഞ്ഞ പരാജയമായിരുന്നു. ഔദ്യോഗിമായി ഉരുക്ക് ഉല്പാദനം അതിന്റെ നിശ്ചയിക്കപ്പെട്ട അളവിൽ എത്തിയിരുന്നു എങ്കിലും, അതിന്റെ ഗുണനിലവാരത്തെക്കുറിച്ച് വ്യാപകമായ സംശയങ്ങളുണ്ടായിരുന്നു. ഇത് ഒരു കുടിൽ വ്യവസായം പോലെയാണ് നടപ്പിലാക്കിയത്. അസംസ്‌കൃത പദാർത്ഥങ്ങൾ വീടുകളിൽ തന്നെയുള്ള ചൂളകളിൽ ഇട്ടാണ് ഉരുക്കിയിരുന്നത്. ഇന്ധനമായി ഉപയോഗിച്ചിരുന്നത് വെറും കരി ആയിരുന്നു. ഉരുക്ക് ഉരുകാനാവശ്യമായ തിളനില ഇത്തരം ഇന്ധനങ്ങൾക്കു നല്കാനാവുമായിരുന്നില്ല. തന്മൂലം, വേണ്ട രീതിയിലുള്ള ഗുണനിലവാരം ഉറപ്പാക്കാനായി കഴിഞ്ഞില്ല. പട്ടിണിയും പരിവട്ടുവമായി അക്കാലത്ത് ജനം ചൈനീസ് ഗ്രാമങ്ങളിൽ മരിച്ചുവഴുകയായിരുന്നു എന്നാണ് പറയുന്നത്. തെറ്റായ നയങ്ങളുടെ അനന്തരഫലം ചൈനയെ അടുത്ത പത്തുവർഷത്തോളം പിന്തുടർന്നു. മവോയുടെ ആശാസ്ത്രീയ നയങ്ങൾ മൂലം മൊത്തം നാലരക്കോടി ആളുകളാണ് മരിച്ചത് എന്നാണ് പിന്നീട് നടത്തിയ പഠനത്തിൽ വ്യക്തമായത്.\nഒരു കാർഷിക സമ്പദ് വ്യവസ്ഥയിൽനിന്ന് വ്യാവസായികവത്ക്കരണത്തിലൂടെ\nസോഷ്യലിസ്റ്റ് സമ്പദ് വ്യവസ്ഥയിലേക്ക് കുതിക്കാനായുണ്ടാക്കിയ നീക്കം എങ്ങനെ മാറിയെന്ന് നോക്കുക. കൃഷിഭൂമിയിൽ ഉടമസ്ഥാവകാവശം നിരോധിച്ചതും, കൂട്ടുകൃഷി നിർബന്ധമാക്കിയതും കാർഷിക മേഖലയെ അസ്ഥിരമാക്കി. സ്വകാര്യ കൃഷി ചെയ്തവരെ ഭരണകൂടം നിരന്തരം വേട്ടയാടി. വ്യവസായവത്ക്കരണത്തിന് വനം നശിപ്പിച്ചത് പ്രകൃതി ദുരന്തങ്ങൾക്കും പകർച്ചവ്യാധികൾക്കും ഇടയാക്കി. ഒപ്പം കൊടിയ ക്ഷാമവും. ലോകത്തിലെ ഏറ്റവും വലിയ മനുഷ്യനിർമ്മിത ദുരന്തമായണ് ലോകം ഇന്ന് മാവോയുടെ ദ ഗ്രേറ്റ് ലീപ്പ് ഫോർവേഡിനെ നോക്കിക്കാണുന്നത്.\nഅപഹാസ്യമായ കുരുവി യുദ്ധം\nപക്ഷേ ഇതിന് കാരണക്കാരായി മാവോ ഭരണകൂടം കണ്ടെത്തിയ വില്ലന്റെ പേരുകേട്ടാൽ ആരും അമ്പരന്നുപോകും. കുരുവികൾ!പഴങ്ങളും ധാന്യങ്ങളും നശിപ്പിക്കുന്ന കുരുവികളെ നിർമ്മാർജ്ജനം ചെയ്താൽ ചൈനയിൽ പട്ടിണി മാറുമെന്ന് വിശ്വസിച്ച മാവോയും കമ്മ്യൂണിറ്റ് റെവലൂഷണറി പാർട്ടിയും വലിയ പാരിസ്ഥിതിക പ്രത്യാഘാതങ്ങളാണ് ക്ഷണിച്ച് വരുത്തിയത്.\n. അടക്കാക്കുരുവികളുമായി പോലും യുദ്ധം പ്രഖ്യാപിച്ച ആളാണ് മാവോയെന്ന് പിൽക്കാലത്ത് പരിഹസിക്കപ്പെട്ടു. ലോക ചരിത്രത്തിൽ രേഖപ്പെടുത്തിയ അസാധാരണങ്ങളായ യുദ്ധങ്ങളിൽ ഒന്നായി ഇത മാറി.\nമാവോ സേതൂങിന്റെ മുന്നോട്ടുള്ള മഹാ കുതിപ്പ് പദ്ധതിയുടെ ഭാഗമായ ഒരു ശുചിത്വ യജ്ഞമായിരുന്നു ചതുർകീട യജ്ഞം ( four pests campaign ) എന്ന് ചൈനീസ് അധികാരികൾ നാമകരണം ചെയ്ത പരിപാടി.1958-1962 കാലഘട്ടത്തിൽ നടന്ന മഹാ കുതിപ്പ് പദ്ധതിയിലെ ആദ്യ യജ്ഞമായിരുന്നു കുരുവി നിർമ്മാർജ്ജനം. നിർമ്മാർജ്ജനം ചെയ്യാൻ നിർദ്ദേശിക്കപ്പെട്ട നാല് കീടങ്ങൾ ഈച്ച, എലി, കൊതുക് കുരുവി എന്നിവയായിരുന്നു. കുരുവികളിൽ പ്രധാനമായും ലക്ഷ്യമിട്ടത് യുറേഷ്യൻ മരക്കുരുവികളേയാണ്. മനുഷ്യർ അധ്വാനിച്ചുണ്ടാക്കിയ ധാന്യവിളകൾ തിന്നു തീർക്കുന്നു എന്നതുകൊണ്ടാണ് കുരുവികളെ നിർമ്മാർജ്ജനം ചെയ്യാൻ അഹ്വാനം നൽകിയത്.കുരുവിളുമായുള്ള യുദ്ധം തീരുന്നതുവരെ ആരും ഇതിൽനിന്ന് പിന്മാറരുത് എന്നും സേതൂങ്ങ് പ്രഖ്യാപിച്ചു. 630 ദശലക്ഷം ആളുകൾ സകുൾകുട്ടികൾ വരെ കുരുവികളുമായി\nയുദ്ധത്തിന് എത്തി. പരസ്പരം മൽസരവീര്യത്തോടെ ജനങ്ങൾ തെരുവിൽ മാർച്ച് ചെയ്തു. മാവോയുടെ ആഹ്വാനത്തോടെ ഒറ്റ ദിവസം കൊണ്ട് കുരുവി ചൈനയുടെ വർഗ ശത്രുവായി. ( ഇതാണ് കമ്യൂണിസ്റ്റ കൾട്ടുകൾ കൊണ്ടുള്ള ഏറ്റവും വലിയ അപകടം. വുഹാനിലെ കോവിഡ് ബാധയെ തുടർന്ന് വവ്വാൽ വർഗ ശത്രുവാണെന്ന് ഷീ ജിൻ പിങ്ങ് പറഞ്ഞിരുന്നെങ്കിൽ, ചൈനയിൽ ഒറ്റ വവ്വാലുകളും ഉണ്ടാകുമായിരുന്നില്ല)\nപാത്രങ്ങൾ മുട്ടി ഒച്ചയുണ്ടാക്കി കുരുവികളെ പേടിപ്പിക്കലായിരുന്നു ഏറ്റവും പ്രചാരത്തിലുണ്ടായിരുന്ന കുരുവി ഉന്മൂലന തന്ത്രം. നിരന്തരമായ ശബ്ദങ്ങൾ കാരണം എങ്ങും പറന്നിറങ്ങാൻ കഴിയാതെ പാവും കുരുവികൾ ക്ഷീണിച്ച് ചത്തുവീണു.കുരുവി കൂടുകൾ നശിപ്പിക്കുക മുട്ടകൾ പൊട്ടിച്ച് കളയുക, കുരുവി കുഞ്ഞുങ്ങളെ വകവരുത്തുക, കുരുവികളേയും മറ്റ് പറവകളേയും ആകാശത്ത് നിന്നും വെടിവെച്ചിടുക തുടങ്ങിയ സകലലമുറകളും സ്‌കൂൾ വിദ്യാർത്ഥികൾ അടക്കമുള്ള ബഹു സഹസ്രം ജനം നടപ്പാക്കി. ധാരാളം പക്ഷികൾ വംശനാശത്തിന്റെ വക്കില്ലെത്തി.\nഉന്മൂലം ചെയ്യുന്ന കീടങ്ങളുടെ തോതനുസരിച്ച് സ്‌കൂളുകൾക്കും മറ്റ് സംഘടനകൾക്കും, സർക്കാർ/ തൊഴിലാളി കൂട്ടായ്മകൾക്കും അംഗീകാരങ്ങളും പാരിതോഷികങ്ങളും നൽകപ്പെട്ടു. ചൈനീസ് പൗരനമാർക്ക് പ്രവേശനാനുമതിയില്ലാത്ത നയതന്ത്രകാര്യലായങ്ങളിലും ഭവനങ്ങളിലും ധാരാളം കുരുവികൾ ചേക്കേറി. അവയെ ആട്ടിപ്പായിക്കാൻ കാര്യാലയ പരിസരത്തേക്ക് കടക്കാൻ വിദേശികൾ അനുവദിക്കാതിരുന്നത് സംഘർഷങ്ങൾക്ക് ഇടനൽകി. പോളിഷ് എംബസി ഇത്തരത്തിൽ അനുമതി നിഷേധിച്ചപ്പോൾ ജനങ്ങൾ ചെണ്ടകളുമായി പരിസരം വളഞ്ഞു മുട്ടു തുടങ്ങി. പേടിച്ച് വിരണ്ട കിളികൾ പറക്കാൻ കൂട്ടാക്കാതെ രണ്ട് ദിവസത്തിനുള്ളിൽ കെട്ടിടത്തിൽ തന്നെ ചത്തോടുങ്ങി. ചത്ത കിളികളെ നീക്കം ചെയ്യാൻ പോളിഷ് അധികൃതർ ഏറെ അധ്വാനിക്കേണ്ടി വന്നു.\n1958ൽ തുടങ്ങിയ കുരുവിക്കൊല രണ്ട് വർഷത്തിനുള്ളിൽ തന്നെ ഭീകരമായ ദുരന്തങ്ങൾ\nസൃഷ്ടിച്ചു. കുരുവികൾ ധാന്യവിളകൾ മാത്രമല്ല ഭക്ഷിക്കുന്നത് എന്നും ധാന്യവിളകളുടെ സ്വാഭാവിക പരാദങ്ങളായ അനവധി പ്രാണികളേയും അവ നശിപ്പിക്കുമായിരുന്നെന്നും വളരെ വൈകിയാണ് ചൈനീസ് ഭരണകൂടം തിരിച്ചറിഞ്ഞത്. കുരുവികളുടെ ഉന്മൂലനം വെട്ടുക്കിളികളടക്കമുള്ള പ്രാണികളുടെ അഭൂതപൂർവ്വമായ ആക്രമത്തിനു വഴിവെച്ചു. വ്യവസായവൽക്കരണത്തിനു വേണ്ടി നടത്തിയ വനനശീകരണം, പുതിയ ഇനം വളങ്ങൾ എന്നീ പുത്തൻ പരിഷ്‌കാരങ്ങളും കുരുവിഹത്യയും വെട്ടുക്കിളി ആക്രമവും എല്ലാം കൂടി ചേർന്നപ്പോൾ കൊടിയ ക്ഷാമമായി. 1960ൽ കുരുവിയെ ചതുർകീട പട്ടികയിൽ നിന്നും മാറ്റി പകരം മൂട്ടകളെ ഉൾപ്പെടുത്തി. പക്ഷേ അപ്പോഴേക്കും ക്ഷാമവും പട്ടിണി മരണങ്ങളും പിടി\nഎന്നാൽ മാവോയെ അനുകൂലിക്കുന്നവർ ഇതെല്ലാം തള്ളിപ്പറഞ്ഞു. പട്ടിണി മരണസംഖ്യപോലും അവർ ചോദ്യം ചെയ്തു. മാവോയുടെ കുരുവിക്കൊല ഒരു ആവാസ വ്യവസ്ഥ നശിപ്പിച്ചുവെന്നല്ലാതെ മറ്റൊരു ഗുണവും ഉണ്ടാക്കിയില്ല. ശാസ്ത്രീയ മല്ലാത്ത പദ്ധതികൾ വലിയ ദുരന്തത്തിന് വഴിവെക്കും. ചരിത്രത്തിന്റെ ഏറ്റവും വലിയ മണ്ടത്തരങ്ങളിൽ ഒന്നായാണ് കുരുവി നിർമ്മാർജന മഹായഞ്ജം രേഖപ്പെടുത്തപ്പെട്ടത്.\nസാംസ്കാരിക വിപ്ലവത്തിലും കൊല്ലപ്പെട്ടത് ലക്ഷങ്ങൾ\n1966 മുതൽ 1976 വരെ, പീപ്പിൾ റിപ്പബ്ലിക്ക് ഓഫ് ചൈനയിൽ നടന്ന ഒരു സാംസ്‌കാരിക മുന്നേറ്റമാണ്, ദ ഗ്രേറ്റ് പ്രോലിറ്റേറിയൻ കൾച്ചറൽ റെവല്യൂഷൻ അഥവാ കൾച്ചറൽ റെവല്യൂഷൻ. ഗ്രേറ്റ് ലീപ് ഫോർവേർഡ് എന്ന വികസന മുന്നേറ്റത്തിലൂടെ നഷ്ടപ്പെട്ട പാർട്ടിയുടേയും, ചെയർമാൻ മാവോയുടേയും പ്രതിച്ഛായ തിരിച്ചുപിടിക്കാനായി നടത്തിയ ഒരു ക്യാംപയിൻ ആയിരുന്നു ഇത്. മുതലാളിത്തത്തെ നീക്കം ചെയ്ത്, എല്ലാവർക്കും സമത്വം എന്ന ലക്ഷ്യം മുന്നിൽ കണ്ടാണ് സാംസ്‌കാരിക വിപ്ലവം ആസൂത്രണം ചെയ്തത്. കൂടാതെ, പരമ്പരാഗതവും, സാംസ്‌കാരികവും ആയ എല്ലാ ഘടകങ്ങളേയും തച്ചുടച്ച് പകരം മാവോയിസം നടപ്പിൽ വരുത്തുക എന്ന അജണ്ട കൂടി ഇതിനുണ്ടായിരുന്നു. ഫ്രാങ്ക് ഡിക്കോട്ടറിനെപ്പോലുള്ള എഴുത്തുകാർ പറയുന്നത്. പാരമ്പര്യത്തെയും വിശ്വാസത്തെയും എല്ലാം മാറ്റി വിപ്ലവത്തിന് അനുയോജ്യമായി മനുഷ്യനെ മാറ്റിയെടുക്കണം എന്നായിരുന്നു മാവോയുടെ ആവശ്യം.മതവിശ്വാസികൾ പരക്കെ പീഡിപ്പിക്കപ്പെട്ടു.\nഇതോടെ സമൂഹത്തിൽ ഒരു അരക്ഷിതാവസ്ഥ രൂപപ്പെട്ടു. റെഡ് ഗാർഡുകൾ എന്നറിയപ്പെടുന്നു യുവാക്കളുടെ ഒരു സംഘടന നാടുനീളെ അക്രമവുമായി ഇറങ്ങി. ചെൻ യുവാനെപോലുള്ള തത്ത്വചിന്തകർ വരെ പീഡിക്കപ്പെട്ടു. അരാജകത്വത്തിന്റെ അവസ്ഥയിലേക്ക് രാജ്യം സഞ്ചരിക്കാൻ തുടങ്ങി. സാസ്‌കാരിക വിപ്ലവത്തിന്റെ കാലത്ത് സ്‌കൂളുകൾ അടച്ചു പൂട്ടി. യുവാക്കളോട് നദീ തീരത്തിലേക്കു പോയി കർഷകർക്കു ശിഷ്യപ്പെടുവാൻ ഉത്തരവായി. അവിടെ അവർക്ക് കഠിനാധ്വാനവും, മറ്റു പല ജോലികളും ചെയ്യേണ്ടി വന്നു.\nഇത് ചൈനയുടെ പരമ്പരാഗതമായ സാംസ്‌കാരിക പൈതൃകത്തെ നശിപ്പിച്ചു. ധാരാളം പൗരന്മാർ ജയിലിലടക്കപ്പെട്ടു. സാമൂഹികവും സാമ്പത്തികവുമായ പ്രശ്നങ്ങൾ രാജ്യത്ത് ഉടലെടുത്തു. ദശലക്ഷക്കണക്കിനു ജീവിതങ്ങൾ പീഡിക്കപ്പെട്ടു. ഈ സംഭവങ്ങളെക്കുറിച്ച് പിൻ കാലത്തുണ്ടായ സിനിമകളാണ് ടു ലീവ്, ദ ബ്ലൂ കൈറ്റ്, ഫെയർവെൽ മൈ കൊൺക്യൂബിൻ എന്നിവ. സാസ്‌കാരിക വിപ്ലവത്തിന്റെ കാലത്തും ലക്ഷകണക്കിനു ജീവിതങ്ങൾ കുരുതികൊടുക്കപ്പെട്ടു.\nമാവോ ഇതിനെക്കുറിച്ചറിഞ്ഞപ്പോൾ, പ്രത്യേകിച്ച് ആളുകൾ ആത്മഹത്യ ചെയ്യുന്നു എന്നറിഞ്ഞപ്പോൾ പ്രതികരിച്ചത് ഇങ്ങനെയാണ് ആത്മഹത്യ ചെയ്യാൻ പോകുന്നവരെ രക്ഷിക്കാൻ ശ്രമിക്കരുത്, ചൈന ഒരു ജനബാഹുല്യമുള്ള രാജ്യമാണ്. കുറച്ചുപേർ ആത്മഹത്യ ചെയ്തതുകൊണ്ട് അതങ്ങിനെയല്ലാതാകുന്നില്ല.ശത്രുപക്ഷത്തുള്ളവരെ വകവരുത്താൻ സർക്കാർ റെഡ് ഗാർഡുകൾക്ക് അധികാരം നല്കി. 1966 ഓഗസ്റ്റ്-സെപ്റ്റംബർ കാലഘട്ടത്തിൽ മാത്രം ഇങ്ങനെ 1,772 ആളുകൾ മരിക്കുകയുണ്ടായി.\nഇക്കാലയളവിലാണ് മാവോയുടെ ആശയങ്ങളുടെ എല്ലാം തലച്ചോറ് എന്നു വിശേഷിപ്പിക്കപ്പെട്ടിരുന്ന ലിൻ ബിയാവോവിനെ മാവോ തന്റെ പിൻഗാമിയായി പ്രഖ്യാപിക്കുന്നത് പിന്നീട് മാവോയുടെ പിൻഗാമിയായി ലിൻ ഔദ്യോഗികമായി പ്രഖ്യാപിക്കപ്പെട്ടു. എന്നിരുന്നാലും ഇരുവരുടെ തമ്മിലുള്ള ഐക്യമില്ലായ്മ മറനീക്കി പുറത്തുവന്നു 1971 ൽ. ചൈനയുടെ ഔദ്യോഗിക രേഖകൾ പറയുന്നത് ലിൻ, മാവോക്കെതിരേ ഒരു വധശ്രമമോ, അല്ലെങ്കിൽ ഒരു സൈനിക നടപടിയോ ആസൂത്രണം ചെയ്തിരുന്നു എന്നാണ്. പക്ഷെ മാംഗോളിയക്കു മുകളിൽ വെച്ചുണ്ടായ ഒരു വിമാനാപകടത്തിൽ ലിൻ കൊല്ലപ്പെടുകയാണുണ്ടായത്. എന്നാൽ ഈ യാത്രക്കവസാനം ഇദ്ദേഹത്തെ ചൈനയിൽ വെച്ച് അറസ്റ്റ് ചെയ്യാൻ മാവോ പദ്ധതിയിട്ടിരുന്നു. ലിൻ മാവോയെ പുറത്താക്കാൻ ശ്രമിച്ചിരുന്നുവെന്നും, അതുകൊണ്ട് മരണാനന്തരം ഇയാളെ പാർട്ടിയിൽ നിന്നും പുറത്താക്കുന്നുവെന്നും കമ്മ്യൂണിസ്റ്റ് പാർട്ടി ഓഫ് ചൈന പിന്നീട് പ്രഖ്യാപിച്ചു. ഈ സംഭവത്തോടെ, പാർട്ടിയിലെ പല മുതിർന്ന നേതാക്കളോടുമുള്ള വിശ്വാസം മാവോക്ക് നഷ്ടപ്പെട്ടു.\n1969 ൽ സാംസ്‌കാരിക വിപ്ലവം അവസാനിച്ചതായി മാവോ പ്രഖ്യാപനം നടത്തി. എന്നാൽ 1976 ൽ മാവോയുടെ മരണത്തോടെയാണ് അത് അവസാനിച്ചത് എന്ന് പീപ്പിൾ റിപ്പബ്ലിക്ക് ഓഫ് ചൈനയുടെ ഔദ്യോഗിക രേഖകൾ വ്യക്തമാക്കുന്നു. മാവോയുടെ ജീവിതത്തിന്റെ അവസാനകാലങ്ങളിൽ അദ്ദേഹം ഒരുപാട് രോഗങ്ങൾക്ക് അടിമയായിരുന്നു. പാർക്കിൻസൺ രോഗം, മോട്ടോർ ന്യൂറോൺ ഡിസീസ്, കടുത്ത പുകവലി മൂലമുണ്ടായ കരൾ രോഗങ്ങൾ എന്നിവ അദ്ദേഹത്തെ തളർത്തിയിരുന്നു. ലിൻ ബിയാവോ എന്ന വിശ്വസ്തന്റെ വഞ്ചന മൂലം ആണ് മാവോയുടെ ആരോഗ്യം ഇത്രപെട്ടെന്ന് മോശമായതെന്ന് പറയപ്പെടുന്നു. തന്റെ മരണത്തിനുശേഷം, പിൻഗാമിയെച്ചൊല്ലി പാർട്ടിയിലുണ്ടായ തർക്കവും അദ്ദേഹത്തെ അന്ത്യനാളുകളിൽ നിഷ്‌ക്രിയനാക്കി.\nസാംസ്‌കാരിക വിപ്ലവത്തിന്റെ കാലഘട്ടത്തിൽ ചൈനക്ക് മാന്ദ്യം സംഭവിച്ചിരുന്നുവെന്നും, ചൈനയുടെ വളർച്ചയെ പിന്നോട്ടാക്കി എന്നും ചിലർ പറയുന്നു. ഈ കാലഘട്ടത്തൽ കോടിക്കണക്കിനു ആളുകൾ കൊല്ലപ്പെടുകയും പീഡനത്തിനിരയാവുകയും ചെയ്തു.എന്നാൽ ലീ ഫിജിയോൺ, മോബോ ഗാവോ തുടങ്ങിയ പണ്ഡിതർ പറയുന്നത് ചൈന പുരോഗതി കൈവരിച്ച കാലം ആയിരുന്നു ഇതെന്നാണ്. ചില രംഗങ്ങളിൽ പാശ്ചാത്യ സാമ്പത്തികവ്യവസ്ഥയെ വെല്ലുന്നതായി ചൈനയുടേത്. ഈ കാലഘട്ടത്തിലാണ് ചൈന തങ്ങളുടെ ആദ്യത്തെ ഹൈഡ്രജൻ ബോംബ് പരീക്ഷിക്കുന്നത്. ആദ്യത്തെ ആണവ അന്തർവാഹിനികൾ രാജ്യത്തിനായി സമർപ്പിച്ചു. സാങ്കേതികവിദ്യയുടേയും, ശാസ്ത്രത്തിന്റേയും മേഖലയിൽ ചൈന ഒരു കുതിച്ചു ചാട്ടം തന്നെ നടത്തുകയുണ്ടായി. പക്ഷേ അതിന് 50 ലക്ഷത്തോളം ജനങ്ങളുടെ ജീവനും കൊടുക്കേണ്ടി വന്നു.\nമരണത്തെ ആഘോഷിച്ച നേതാവ്\nകമ്മ്യൂണിസ്റ്റ് പാർട്ടി നേതാക്കൾ ഈ കൂട്ടക്കുരുതികളെ മഹത്ത്വവൽക്കരിച്ചിരുന്നു. കൂട്ടമരണങ്ങൾ അവർക്ക് ഒരു ശീലമായിക്കഴിഞ്ഞു. ലക്ഷ്യം മാർഗ്ഗത്തെ സാധൂകരിക്കും എന്ന ആശയസംഹിതയിൽ വിശ്വസിച്ചിരുന്നവരായിരുന്നു ആ നേതാക്കൾ. വൻകിട ജലസേചന പദ്ധതികളുമായി ബന്ധപ്പെട്ട് ആയിരങ്ങൾ കുടിയൊഴിക്കപ്പെട്ടു, കൊല്ലപ്പെട്ടു. ഗാൻസു പ്രവിശ്യകളിലെ ജനങ്ങൾ ഇത്തരം പദ്ധതികളെ മരണനിലങ്ങൾ എന്നാണ് വിശേഷിപ്പിച്ചിരുന്നത്.\n'മരണമാണ് ജീവനേക്കാൾ നല്ലത്, അതില്ലെങ്കിൽ ഒരു നവീകരണം സാദ്ധ്യമല്ല. കൺഫ്യൂഷ്യസ് ഇപ്പോഴും ജീവിച്ചിരിക്കുകയാണെങ്കിൽ എത്ര ഭീകരം ആയിരിക്കുമത്.ആളുകൾ മരിക്കുമ്പോൾ ആഘോഷം വേണ്ടതു തന്നെയാണ്. മരണത്തിനു നല്ല ഗുണവശങ്ങളുണ്ട്, അത് മറ്റൊന്നിനു വളമായി തീരും. നിങ്ങൾ വിചാരിക്കും നിങ്ങൾക്കതിനു കഴിയില്ലെന്ന്, പക്ഷെ നിങ്ങൾക്കതു സാധിക്കും. അതിനു വേണ്ടി മാനസികമായി തയ്യാറെടുത്തിരിക്കണം എന്നു മാത്രം''- മാവോ ഒരിക്കൽ പറഞ്ഞത് അങ്ങനെയാണ്.\nമാവോയുടെ ഇംഗ്ലീഷ് ദ്വിഭാഷിയായിരുന്ന സിഡ്നി റിട്ടൻബർഗ് തന്റെ ഓർമ്മക്കുറിപ്പുകളായ ദ മാൻ ഹു സ്റ്റേയ്ഡ് ബിഹൈൻഡ് ദാറ്റ് വിൽസ്റ്റ് മാവോ എന്ന പുസ്തകത്തിൽ മാവോയെ ക്കുറിച്ച് പ്രതിപാദിക്കുന്നത് ഇങ്ങനെയാണ്. 'ഒരു മഹാനായ കുറ്റവാളിയായിരുന്നു മാവോ, അദ്ദേഹത്തിന്റെ വന്യമായ ഭാവനകൾ അദ്ദേഹത്തെ ക്രൂരമായ കൂട്ടക്കുരുതിയിലേക്കു നയിച്ചു. മാവോ അതാഗ്രഹിച്ചിരുന്നില്ലെങ്കിൽപോലും'. മാവോയുടെ ഭരണം പേടിപ്പെടുത്തുന്ന രീതിയിലുള്ളതായിരുന്നു, ആയിരങ്ങൾ മരിച്ചു വീഴുമ്പോഴും അത് മാവോയിൽ യാതൊരു ഭാവമാറ്റവും ഉണ്ടാക്കിയിരുന്നില്ല.. മാവോയുടെ ജീവചരിത്രകാരനായ ജുവാംഗ് ചാങ് പറയുന്നത്, തന്റെ നയങ്ങൾ നടപ്പാക്കുന്നതിലൂടെ ചൈനയിൽ ഒരു കൂട്ടമരണം തന്നെ ഉണ്ടാവുമെന്ന് മാവോക്ക് അറിയാമായിരുന്നു എന്നാണ്. ഉരുക്കും, ഇരുമ്പും ഉണ്ടാക്കാനുള്ള പദ്ധതിയുടെ ചർച്ചകൾക്കിടെ മാവോ, തന്റെ പാർട്ടി യോഗത്തിൽ ഇങ്ങനെ പറയുകയുണ്ടായി എന്ന് ജുവാംഗ് അവകാശപ്പെടുന്നു. ഇത്തരം പദ്ധതികളി, ഇങ്ങനെ ജോലി ചെയ്യുന്നതുമൂലം, പകുതിയോളം ചൈനക്കാർ മരണപ്പെടും. പകുതിയല്ലെങ്കിൽ മൂന്നിലൊന്ന്, അല്ലെങ്കിൽ പത്തിലൊന്ന്, ചുരുങ്ങിയത് 50 ദശലക്ഷം ആളുകൾ എങ്കിലും കൊല്ലപ്പെട്ടിരിക്കും.\nജുവാംഗും ഹാലിഡേയും പറയുന്നത് ഈ കൂട്ടക്കുരുതികളെക്കുറിച്ച് മാവോ, വളരെ നിരുത്തവാദപരവും, ഹൃദയശൂന്യവും, ക്ഷുഭിതനും ആയാണ് സംസാരിച്ചിരുന്നത് എന്നാണ്. ഇതേക്കുറിച്ചുള്ള ചോദ്യങ്ങളോട് വളരെ അക്ഷോഭ്യനായാണ് മാവോ പ്രതികരിച്ചിരുന്നത് എന്നാണ് ഇവർ പറയുന്നത്. ആണവയുദ്ധത്തെക്കുറിച്ചുള്ള മാവോയുടെ ഒരു പരാമർശം ആണ് ഇത് 'ഒരു ആണവയുദ്ധത്തിൽ പകുതിയേലെറെ ചൈനക്കാർ കൊല്ലപ്പെട്ടേക്കാം. പക്ഷേ ബാക്കി പകുതിയുടെ ജീവൻ കൊണ്ട് നമ്മൾ തിരിച്ചുവരും..'- അതായിരുന്നു മവോയുടെ ആശയം. അതുതന്നെയാണ് ഫലത്തിൽ ചൈന ഇന്നും നടപ്പാക്കുന്നത്. ആയിരങ്ങളും പതിനായിരങ്ങളും ലക്ഷങ്ങളും മരിക്കുന്നത് അവർക്ക് പ്രശ്നമല്ല. നമുക്ക് അതിർത്തിയിൽ ഒരു പട്ടാളക്കാരൻ മരിച്ചാലും ചങ്കിടിക്കും. ചൈനക്ക് അത് വെറും യാത്രികമായ അക്കങ്ങൾ മാത്രം.\nമാവോ ഇസ്ലാമിൽനിന്ന് മതം മാറിയ വ്യക്തിയോ?\nആദ്യകാലത്ത് മാവോയെക്കുറിച്ചുള്ള മോശം കാര്യങ്ങൾ ഒന്നും പുറത്തുവന്നിരുന്നുല്ല. അന്ന് ഇസ്ലാമിസ്റ്റുകൾ അവകാശപ്പെട്ടിരുന്നത് മാവോ ഇസ്ലാമിൽനിന്ന് മാറിയ വ്യക്തിയാണെന്നാണ്. 'ചൈനയിലെ മാവോ സേതൂങ്ങ് ഇസ്ലാമിൽനിന്ന് മാറിയതാണ്. നല്ല ഒന്നാംതരം മുസ്ലിംകുടുംബത്തിൽ പിറന്ന ആളാണ് അദ്ദേഹം. അദ്ദേഹത്തിന്റെ ഒറിജിനൽ പേര് മാവോ സെഡോങ് എന്നാണ്. മണ്ഡാരിൻ ഭാഷയാണത്. അവർ ഇസ്ലാം എന്നു പറയുന്നത് എസ്ലാൻ എന്നാണ്. അദ്ദേഹത്തിന്റെ അനിയനാണ് 'മാവോ സമീൻ'. അദ്ദേഹം അവിടത്തെ വലിയ പള്ളിയിലെ ഖത്വീബായിരുന്നു. ബ്രിട്ടീഷ് പിന്തുണയോടെ സ്വേഛാധിപത്യം വാണിരുന്ന ഷിയാങ് കൈഷക് മാവോ സമീനെ തൂക്കിലേറ്റുകയായിരുന്നു. മാവോ സേതൂങ് തെക്കുനിന്ന് അൽപാൽപമായി മുന്നേറി വന്നു വിജയിച്ചപ്പോൾ ഷിയാങ് കൈഷക് ഫർമോസയിലേക്ക് (ഇന്നത്തെ കൊറിയ) രക്ഷപ്പെടുകയായിരുന്നു.'- പ്രമുഖ ഇസ്ലാമിക വെബ്സൈററുകളിൽ ഉള്ളവാർത്ത ഇങ്ങനൊയായിരുന്നു. എന്നാൽ ഇന്ന് വിദേശ മാധ്യമങ്ങൾ മാവോയുടെ തനി നിറം പുറത്തുവിട്ടതോടെ ഇത്തരത്തിലുള്ള അവകാശവാദങ്ങൾ എല്ലാവരും പിൻവലിച്ചിരിക്കയാണ്.\nതൊഴിലാളികളുടെ നേതാവായി അവകാശപ്പെടുമ്പോഴും മവോ ആഡംബര ജീവിതമാണ് നയിച്ചിരുന്നതും. ചൈനീസ് സാമ്രാജ്യാധിപന്മാർ താമസിച്ചിരുന്ന കൊട്ടാരത്തിനടുത്തുള്ള ഒരു സ്ഥലത്ത് തനിക്കു താമസിക്കാനായി ഒരു വീട് പണിയുവാൻ മാവോ ആവശ്യപ്പെട്ടു. വീടിനോടു ചേർന്ന് ഒരു നീന്തൽകുളവും മറ്റു കെട്ടിടങ്ങളും നിർമ്മിക്കാനായി മാവോ ഉത്തരവിട്ടു. മാവോയുടെ തന്റെ പ്രധാന ജോലികളെല്ലാം ചെയ്തിരുന്നത് ഒന്നുകിൽ കിടപ്പുമുറിയിൽ അല്ലെങ്കിൽ നീന്തൽകുളത്തിനരികിൽ വെച്ചും. അത്യാവശ്യം വേണ്ട അവസരങ്ങളില്ലല്ലാതെ ഔദ്യോഗിക വസ്ത്രം ധരിക്കാൻ മാവോ ഇഷ്ടപ്പെട്ടിരുന്നില്ല. നാലുവിവാഹം കഴിച്ചിരുന്ന മാവോക്ക് എണ്ണമറ്റ ലൈംഗിക പങ്കാളികളും ഉണ്ടായിരുന്നു. തികഞ്ഞ മദ്യപാനിയും പുകവലിക്കാരനുമായിരുന്നു അദ്ദേഹം. മരണകാരണമായ ഹൃദയാഘാതം ഉണ്ടായതുവരെ ഈ ദുശ്ശീലം കൊണ്ടായിരുന്നു.\nചൈനയുടെ പട്ടിണി മാറ്റിയത് ഡെങ്\nമാവോയുടെ മരണശേഷം, കമ്മ്യൂണിസ്റ്റ് പാർട്ടി ഓഫ് ചൈനയുടെ അധികാരത്തെച്ചൊല്ലി തർക്കങ്ങളുയർന്നു. ഗ്യാങ്ങ് ഓഫ് ഫോർ എന്നറിയപ്പെടുന്ന ഒരു വിഭാഗം, മാവോ പിന്തുടർന്നു വന്ന അതേ രീതി തന്നെ തുടർന്നു പോകാനാണ് താല്പര്യപ്പെട്ടത്. ഈ നാൽവർ സംഘത്തിൽ പ്രമുഖ, മാവോയുടെ അവസാന ഭാര്യ ജിയാങ് ക്വിങ് ആയിരുന്നു. ചെയർമാൻ ഹുവാ ഗുവോഫെങിന്റെ തേതൃത്വത്തിനുള്ള വലതുപക്ഷക്കാരായിരുന്നു എതിർവശത്ത്. ഇതിൽ ഹുവായുടെ നേതൃത്വം ആണ് വിജയിച്ചത്. സോവിയറ്റ് യൂണിയന്റെ ഉപദേശങ്ങൾക്കനുസരിച്ച് പ്രവർത്തിക്കുക എന്നതായിരുന്നു ഹുവായുടെ നയം. എന്നാൽ ഇതിനെതിരേ നവീകണചിന്താഗതികളുമായി ഡെംഗ് സിയാവോപിംഗിന്റെ നേതൃത്വത്തിൽ ഒരു കൂട്ടം ആളുകൾ രംഗത്തെത്തി. ഇവർ രക്തരഹിതമായ ഒരു വിപ്ലവത്തിലൂടെ അധികാരം പിടിച്ചെടുത്തു\nപക്ഷേ മാവോയെകൊണ്ടെന്നും ചൈനയുടെ പട്ടിണിയും ദാരിദ്രവും മറ്റാൻ കഴിഞ്ഞില്ല. ഒറ്റക്കുട്ടി നയം അടക്കമുള്ള പലകാര്യങ്ങളിലും മവോയുടെ നിലപട് പൂർണ്ണമായും തെറ്റയിരുന്നു. പിൽക്കാലത്ത് ഡെങ്ങ് സിയാവോ പിങ്ങ് കൊണ്ടുവന്ന മുതലാളിത്ത വികസന നയങ്ങൾ ആണ് ചൈനയെ ഇന്നു കാണുന്ന നേട്ടങ്ങളിലേക്ക് നയിച്ചത്. പൂച്ച കുറത്തതായാലും വെളത്തതായാലും വേണ്ടില്ല എലിയെ പിടിച്ചാൽ മതി എന്ന ഡെങ്ങിന്റെ നയമാണ് അക്ഷരാർഥത്തിൽ ചൈനയെ രക്ഷിച്ചത്.\nചൈന മാവോയെ പൂർണ്ണമായും തള്ളിയിട്ടും ഇന്ത്യയടക്കമുള്ള രാജ്യങ്ങളിൽ എന്താണ് സംഭവിക്കുന്നത്. ഇവിടെ മാവോയസിത്തിന് ഇപ്പോഴും മാർക്കറ്റുണ്ട്. മാവോയിസ്റ്റുകളുടെ സാധുധ ആക്രമണം ഇന്ത്യയുടെ സുരക്ഷക്കുന്നതന്നെ ഭീഷണിയാവുന്നു. കേരളത്തിലും വിശുദ്ധനായ നേതാവിന്റെ പരിവേഷമാണ് മാവോക്ക് ലഭിക്കുന്നത് എന്ന് ഓർക്കണം.\nചൈന മാവോയുടെ സാമ്പത്തിക നയങ്ങൾ തള്ളിയിട്ടും പക്ഷേ കമ്യൂണിസ്റ്റ് ഇരുമ്പുമറയും ഏകാധിപത്യ സ്വഭാവത്തിനും ഒരു മാറ്റവും ഉണ്ടായിട്ടില്ല. മാവോ കുരുവികളെ വർഗ ശത്രുവാക്കി പ്രഖ്യാപിച്ചപോലെ, ഇന്ത്യാക്കാരെ ഷീ ജിൻ പിങിനും നിഷ്പ്രയാസും വർഗ ശത്രുക്കളാക്കി പ്രഖ്യാപിക്കാം. ആരും ചോദ്യം ചെയ്യില്ല. മാനസികമായി ഇപ്പോഴും ചൈന മാവോക്കാലത്തുതന്നെയാണ്. അതുകൊണ്ടുതന്നെയാണ് ചൈനയോട് മുട്ടുമ്പോൾ ചെയ്യുമ്പോൾ ഇന്ത്യ സൂക്ഷിക്കണമെന്നും, ഇക്കാര്യങ്ങൾ പഠിച്ചവർ ചൂണ്ടിക്കാട്ടുന്നത്. കാരണം ലക്ഷങ്ങൾ മരിച്ചാലും ചൈനക്ക് അത് വെറും സ്റ്റാറ്റിറ്റിസ്‌ക് മാത്രമാണ്. ഒരു ജനാധിപത്യ രാഷ്ട്രത്തിന് അത് ഒരിക്കലും അങ്ങനെ അല്ലല്ലോ.\nലോകത്തിൽ ഏറ്റവും കൂടുതൽ പേരുടെ മരണത്തിനിടയാക്കിയ സൈക്കോ കമ്യൂണിസ്റ്റിന്റെ കഥ!


ഇറാഖ് സേന മൂസിലില്; 25,000 പേരെ മനുഷ്യകവചമാക്കാനുള്ള ഐ.എസ് നീക്കം തകര്‍ത്തു | iraq conflict | Madhyamam\nHomechevron_rightNewschevron_rightWorldchevron_rightഇറാഖ് സേന മൂസിലില്;...\ndate_range2Nov 2016 12:07 AM GMT\nഇറാഖ് സേന മൂസിലില്; 25,000 പേരെ മനുഷ്യകവചമാക്കാനുള്ള ഐ.എസ് നീക്കം തകര്‍ത്തു\nബഗ്ദാദ്: വടക്കന് ഇറാഖില് മൂസില് നഗരം തിരിച്ചുപിടിക്കാന് സൈന്യവും കുര്‍ദ് പെഷ്മെര്‍ഗകളും നടത്തുന്ന ഐ.എസ് വേട്ട നിര്‍ണായക ഘട്ടത്തില്. മൂസിലിന്‍െറ നഗരാതിര്‍ത്തിയായ ജുദൈദത്ത് അല് മുഫ്തി പ്രദേശത്ത് ഇറാഖ് സൈന്യം എത്തി. ഇവിടെ ഐ.എസിനെതിരെ ശക്തമായ ആക്രമണമാണ് ഇറാഖ് സേന നടത്തിക്കൊണ്ടിരിക്കുന്നത്.\nഅതേസമയം, സൈന്യത്തിനെതിരെ ഐ.എസ് ശക്തമായ പ്രതിരോധ ശ്രമമാണ് നടത്തുന്നത്. പരാജയം മുന്നില്‍കാണുന്ന ഭീകരസംഘം മുന് സൈനികരായ 40 പേരെ കൊന്നതിനുശേഷം മൃതദേഹം ടൈഗ്രിസ് നദിയിലേക്ക് എറിഞ്ഞതായി ഐക്യരാഷ്ട്ര സഭ വക്താവ് പറഞ്ഞു. ബസുകളിലും ട്രക്കുകളിലുമായി ആളുകളെ കടത്താനുള്ള നീക്കം സഖ്യസേനയുടെ വ്യോമസേന തകര്‍ത്തതായും യു.എന് മനുഷ്യാവകാശ വക്താവ് രവീണ ശംദസാനി പറഞ്ഞു.\nഅതിനിടെ, മൂസിലിലെ ഐ.എസ് ഭീകരര് കീഴടങ്ങണമെന്ന് ഇറാഖ് പ്രധാനമന്ത്രി ഹൈദര് അല്‍അബാദി ടെലിവിഷന് സന്ദേശത്തില് ആവശ്യപ്പെട്ടു.\nകഴിഞ്ഞദിവസം പുനരാരംഭിച്ച ഐ.എസ്. വേട്ട മുന്നേറുകയാണ്. ഗുഗ്ജാലി പ്രദേശത്തേക്ക് ഇറാഖ് സൈന്യം എത്തി. ഇവിടെയുള്ള സിവിലിയന്മാരെ സുരക്ഷിത പ്രദേശങ്ങളിലേക്ക് നീക്കാനുള്ള നടപടികള് തുടങ്ങി.\nസൈന്യത്തിനെതിരെ, ടാങ്ക്വേധ മിസൈലുകളും, ചെറുആയുധങ്ങളുമായി ഭീകരസംഘം പ്രതിരോധം ശക്തമാക്കിയിരിക്കുകയാണ്. മൂസിലിലെ എണ്ണക്കിണറുകള്‍ക്ക് ഐ.എസ് തീകൊടുത്തതിനാല് ആകാശം ഇരുണ്ടുമൂടിയിരിക്കുകയാണെന്ന് അല് ജസീറ റിപ്പോര്‍ട്ട് ചെയ്തു. സഖ്യസേനയുടെ വ്യോമാക്രമണം തടയാനാണ് എണ്ണക്കിണറുകള്‍ക്ക് തീവെച്ചത്\nഅതിനിടെ, മൂസിലിന് സമീപം ഫദിലി ഗ്രാമത്തില് യു.എസ് സേന നടത്തിയ വ്യോമാക്രമണത്തില് ഒരു കുടുംബത്തിലെ എട്ടുപേര് കൊല്ലപ്പെട്ടു. വീടിനുനേരെ രണ്ടു തവണ ആക്രമണം നടത്തിയതായി പ്രദേശവാസികള് പറഞ്ഞു. ഐ.എസ് വേട്ട തുടങ്ങിയതിനുശേഷം, പാശ്ചാത്യരാജ്യങ്ങളുടെ കീഴിലുള്ള സഖ്യസേന നടത്തുന്ന നീക്കത്തില് ഇതാദ്യമായാണ് സിവിലിയന്മാര്‍ക്കുനേരെ ആക്രമണമുണ്ടാകുന്നത്..\nNews Summary - iraq conflict


ഭാവനയുടെ വിവാഹ നിശ്ചയം കഴിഞ്ഞു | Actor Bhavana gets engaged with kanada producer Arabia Newspaper Malayalam\nനടി ഭാവനയുടെ വിവാഹ നിശ്ചയം കഴിഞ്ഞു ഓഗസ്തില് വിവാഹം ബംഗലൂരില് വെച്ച് നടത്താനാണ് തീരുമാനം., വരന് കന്നട നിര്‍മാതാവായ നവീനാണ്. തൃശൂരിലെ വീട്ടിലാണ് വിവാഹ നിശ്ചയ ചടങ്ങുകള് നടന്നത്. അടുത്ത ബന്ധുക്കളുും നടി മഞ്ജു വാര്യര് തുടങ്ങിയ അടുത്ത സുഹൃത്തുക്കള് മാത്രമാണ് ചടങ്ങില് പങ്കെടുത്തത്.\n2012 ല് കന്നട സിനിമയില് അരങ്ങേറ്റം കുറിച്ച ഭാവന നിര്‍മാതാവുമായി പരിചയപ്പെടുകയും പിന്നീട് പ്രണയത്തിലാകുകയുമായിരുന്നു.\nവിവാഹ ശേഷം ചിത്രങ്ങളില് അഭിനയിക്കുമോ എന്നത് ഇപ്പോള് തീരുമാനിച്ചിട്ടില്ലെന്നും അത് അവര് തീരുമാനിക്കുമെന്നും ഭാവനയുടെ അമ്മ പറഞ്ഞു.


നീ മുസ്ലീമാണെന്ന് മറക്കേണ്ട.. നടിക്ക് നേരെ സ്ലട്ട് ഷെയിമിങ്ങും തെറിവിളിയും | Cruel trolls tell Muslim actress to change her religion after posting bikini photos - Malayalam Oneindia\n35 min ago അയോധ്യയില് നവംബര് 17 നുള്ളില് വിധി: കനത്ത സുരക്ഷ, ഡിസംബര് 10 വരെ നിരോധനാജ്ഞ\nനീ മുസ്ലീമാണെന്ന് മറക്കേണ്ട.. നടിക്ക് നേരെ സ്ലട്ട് ഷെയിമിങ്ങും തെറിവിളിയും\nPublished: August 10 2018, 15:40 [IST]\nസ്ത്രീകള് എന്ത് ധരിക്കണമെന്ന് ഇപ്പോള് തിരുമാനിക്കുന്നത് സോഷ്യല് മീഡിയ ആങ്ങളമാരാണ്. വസ്ത്രത്തിന്‍റെ നീളം കുറഞ്ഞാല് പിന്നെ ഒരു നോട്ടവുമില്ല. പച്ചതെറിയും സ്ലട്ട് ഷെയിമിങ്ങും നടത്തി സംതൃപ്തി അടയുക ഇക്കൂട്ടരുടെ ഇഷ്ട വിനോദമാണ്. ഇപ്പോള് വസ്ത്രധാരത്തിന്‍റെ പേരില് അതിക്രൂരമായ സൈബര് ആക്രമണത്തിന് ഇരയായിരിക്കുകയാണ് നടി സാറാ ഖാന്. ഗോവയിലിം ദുബൈയിലും അവധി ആഘോഷത്തിനിടെ ബിക്കിന് ധരിച്ചതാണ് സൈബര് ആങ്ങളമാരെ ചൊടിപ്പിച്ചത്.\nഇന്‍സ്റ്റഗ്രാമിലാണ് താരം തന്‍റെ ബിക്കിനി ചിത്രങ്ങള് പോസ്റ്റ് ചെയ്തത്. ഇതാണ് ഒരു വിഭാഗത്തെ പ്രകോപിപ്പിച്ചത്. നീ മുസ്ലീമാണെന്ന് മറന്ന് പോയിരിക്കുന്നു എന്നാണ് പലരും കുറിച്ചിരിക്കുന്നത്. ബിക്കിനി മുസ്ലീം വിരുദ്ധമാണ്. അതുകൊണ്ട് തന്നെ ഈ രീതികള് അംഗീകരിക്കാന് കഴിയില്ല. അതുകൊണ്ട് മതം മാറിയില്ലേങ്കില് പ്രത്യാഘാതങ്ങള് അനുഭവിക്കേണ്ടി വരുമെന്നാണ് ഭീഷണി.\nസ്ത്രീത്വത്ത അപമാനിക്കുന്നുതും വംശീയമായ അധിക്ഷേപവുമെല്ലാം താരത്തിന്‍റെ പോസ്റ്റിന് നേരെ നടക്കുന്നുണ്ട്. അതേസമയം ഇതുവരെ താരം ഇത്തരം കമന്‍റുകളോട് പ്രതികരിച്ചിട്ടില്ല. നേരത്തേ ബിക്കിനി ഇട്ടതിന്‍റെ പേരില് അമീര് ഖാന്‍റെ ദംഗല് ചിത്രത്തിലെ നായിക സന ഷേയ്ഖിനും ഷാരൂഖാന്‍റെ മകള് സുഹാനാ ഖാനും ഇത്തരത്തില് സൈബര് ആക്രമണങ്ങള് നേരിടേണ്ടി വന്നിട്ടുണ്ട്.\nactress attack social media muslim നടി സൈബര് ആക്രമണം\nCruel trolls tell Muslim actress to change her religion after posting bikini photos\nStory first published: Friday, August 10, 2018, 15:40 [IST]


ഗോളിനേക്കാള് മനോഹരം മെസിയുടെ പാസുകള്; ഫാറ്റിയുടെ ഇരട്ട പ്രഹരത്തില് ബാഴ്‌സയ്ക്ക് ജയം- വീഡിയോ | ansu fati's brace help barcelona to gain three points in la liga\nഗോളിനേക്കാള് മനോഹരം മെസിയുടെ പാസുകള്; ഫാറ്റിയുടെ ഇരട്ട പ്രഹരത്തില് ബാഴ്‌സയ്ക്ക് ജയം- വീഡിയോ\nലാ ലിഗയില് ബാഴ്‌സലോണയ്ക്ക് ജയം. ലെവാന്റയെ ഒന്നിനെതിരെ രണ്ട് ഗോളുകല്‍ക്കാണ് ബാഴ്‌സലോണ മറികടന്നത്. യുവതാരം അന്‍സു ഫാറ്റിയാണ് ബാഴ്‌സലോണയുടെ രണ്ട് ഗോളുകളും നേടിയത്. ക്യാപ്റ്റന് ലിയോണല് മെസിയായിരുന്നു രണ്ട് ഗോളുകള്‍ക്കും പിന്നില്.\nBarcelona, First Published Feb 3, 2020, 8:41 AM IST\nബാഴ്‌സലോണ: ലാ ലിഗയില് ബാഴ്‌സലോണയ്ക്ക് ജയം. ലെവാന്റയെ ഒന്നിനെതിരെ രണ്ട് ഗോളുകല്‍ക്കാണ് ബാഴ്‌സലോണ മറികടന്നത്. യുവതാരം അന്‍സു ഫാറ്റിയാണ് ബാഴ്‌സലോണയുടെ രണ്ട് ഗോളുകളും നേടിയത്. ക്യാപ്റ്റന് ലിയോണല് മെസിയായിരുന്നു രണ്ട് ഗോളുകള്‍ക്കും പിന്നില്. റൂബന് റോച്ചിനയുടെ വകയായിരുന്നു ലെവാന്റെയുടെ ഏകഗോള്. ജയത്തോടെ ബാഴ്‌സ ഒന്നാം സ്ഥാനത്തുള്ള റയലുമായുള്ള ദൂരം മൂന്ന് പോയിന്റായി കുറച്ചു. 22 മത്സരങ്ങളില് 46 പോയിന്റാണ് ബാഴ്‌സയ്ക്ക്. റയലിന് 49 പോയിന്റുണ്ട്.\n30 മിനിറ്റിലായിരുന്നു ആദ്യ ഗോള്. മധ്യവരയ്ക്ക് പിറകില് നിന്ന് മെസി നല്‍കിയ തകര്‍പ്പന് പാസാണ് ഗോളില് അവസാനിച്ചത്. ഗോളിനേക്കാള് ഭംഗി മെസി നല്‍കിയ പാസിനുണ്ടായിരുന്നു. 31ാം മിനിറ്റില് രണ്ടാം ഗോളും പിറന്നു. ഇത്തവണയും ലീഡ് സമ്മാനിച്ചത് മെസി- ഫാറ്റി കൂട്ടുകെട്ടി. ബോക്‌സിന് പുറത്ത് നിന്ന് പന്തുമായി വന്ന മെസി പന്ത് ഫാാറ്റിക്ക് കൈമാറി. യുവതാരത്തിന്റെ ഇടങ്കാലന് ഷോട്ട് ലെവാന്റെ ഗോള് കീപ്പറുടെ കാലുകള്‍ക്കിടയിലൂടെ ഗോള്‍വര കടന്നു. ലാ ലീഗയിലെ ഒരു മത്സരത്തില് രണ്ട് ഗോള് നേടുന്ന ഏറ്റവും പ്രായം കുറഞ്ഞ താരമെന്ന റെക്കോഡും പതിനേഴുകാരനായ അന്‍സു ഫാറ്റി സ്വന്തമാക്കി. ഫാറ്റിയുടെ ഗോളുകള് കാണാം.\nഇഞ്ചുറി സമയത്ത് റോച്ചിനയിലൂടെ ലെവാന്റെ ഒരു ഗോള് തിരിച്ചടിച്ചു. ലീഗില് 13ാം സ്ഥാനത്താണ് ലെവാന്റെ. 22 മത്സരങ്ങളില് 26 പോയിന്റാണ് അവര്‍ക്കുള്ളത്.\nLast Updated Feb 3, 2020, 8:41 AM IST\nMessi assist to fati


മമ്മൂട്ടിയും ലളിതയും ജയറാമിന് ഇരട്ടപ്പേരിട്ടു; പേരിടാന് ഇന്നസെന്റിന് പേടി – കാരണം? | Jayaram | Innocent | Mammooty | KPAC Lalitha\nമമ്മൂട്ടിയും ലളിതയും ജയറാമിന് ഇരട്ടപ്പേരിട്ടു; പേരിടാന് ഇന്നസെന്റിന് പേടി – കാരണം?\nനിഖില് ഡേവിസ് February 12, 2018 02:36 PM IST\nകെ.പി.എ.സി. ലളിതയെ ആദരിക്കുന്ന വേദി. സ്റ്റേജില് ആദ്യം കയറിയ മമ്മൂട്ടി അവതാരകയോട് ചോദിച്ചു. ഇനി ആരെയാണ് അടുത്തതായി വിളിക്കാന് പോകുന്നത്. ‘നടന് ജയറാമിനെ’. എന്നാല് ജയറാം വന്നിട്ടില്ലെന്നായിരുന്നു മമ്മൂട്ടിയുടെ കമന്റ്. പകരം, മറ്റൊരാളാണ് വന്നത്. ജയറാമിന്റെ കുടുംബത്തില് നിന്നുള്ള ബല്‍റാം. സദസ് കരുതി ഇനി കാളിദാസാകുമോ?... വീട്ടില് വിളിക്കുന്ന പേരായിരിക്കുമോ ബല്‍റാം! സദസിന്റെ മുന്‍നിരയില് നിന്ന് ഒരാള് വേദിയിലേക്ക് കയറി വന്നു. തലയില് ഒരുതുണ്ട് മുടിയില്ലാത്ത നല്ല മൊട്ടത്തലയന്. സാക്ഷാല് ജയറാം പുതിയ രൂപപ്പകര്‍ച്ചയില്. ചിത്രീകരണം നടക്കുന്ന പുതിയ സിനിമയ്ക്കു വേണ്ടിയാണ് ഈ രൂപ മാറ്റം.\nകെ.പി.എ.സി. ലളിത ജയറാമിന് പേരിട്ടു\nമൊട്ടത്തലയാനായ ജയറാമിന് മമ്മൂട്ടി ഒരു പേരിട്ടു. ഇനി, ലളിതചേച്ചിക്ക് പേരിടാന് കഴിയുമോ. അവതാരകയുടെ ചോദ്യം മുഴുവനാകും മുമ്പേ ഒരു പേര് എത്തി. ഗണേഷ് അയ്യര്. അയ്യോ അയ്യര് വേണ്ട എന്നായി ജയറാം. എന്നാല് പിന്നെ, ഗണേഷ് സ്വാമി ആയിക്കോട്ടേയെന്ന് ലളിതയും. അടുത്ത ഊഴം ഇന്നസെന്റിന്റേതായിരുന്നു. വേഗം പേര് പറയണമെന്ന് അവതാരിക മീര ആവശ്യപ്പെട്ടപ്പോള് ഇന്നസെന്റ് ഒന്ന് ശങ്കിച്ചു. ‘‘അയ്യോ ഞാന് പേര് പറയാനില്ല. ജയറാമിന്റെ അടുത്ത സിനിമയില് എനിക്ക് നല്ലൊരു വേഷമുണ്ട്. ഇനി പേര് ജയറാമിന് ഇഷ്ടമായില്ലെങ്കില് എന്നെ ആ സിനിമയില് നിന്ന് ഒഴിവാക്കിയാലോ...?’’ . അങ്ങനെ, മമ്മൂട്ടിയും ലളിതയും പേരിടാന് ധൈര്യം കാട്ടിയപ്പോള് അമ്മ പ്രസിഡന്റ് കൂടിയായ ഇന്നസെന്റ് ഒഴിഞ്ഞുമാറി. ജയറാമും ഇന്നസെന്റും തമ്മിലുള്ള അടുപ്പവും സൗഹൃദവും സിനിമാ മേഖലയില് സുപരിചിതമാണ്. ഇനി ഏതെങ്കിലും പേരിട്ടാല് അത് വൈറലായി ജയറാമിനെ ട്രോളര്‍മാര് ഏറ്റെടുക്കുമോയെന്ന സംശയമായിരിക്കാം ഇന്നസെന്റ് പിന്‍മാറാന് കാരണം.\nഇന്നസെന്റിന്റെ കൗണ്ടറില് മമ്മൂട്ടി പിന്നിലായി\nകെ.പി.എ.സി. ലളിതയുടെ അന്‍പതാം സിനിമാ വാര്‍ഷികം ആഘോഷിച്ചു. നൂറാം വാര്‍ഷികം ആഘോഷിക്കാന് കഴിയട്ടേയെന്നാണ് മമ്മൂട്ടി ആശംസിച്ചത്. പിന്നെ, പ്രസംഗിച്ച ഇന്നസെന്റാകട്ടെ നൂറ്റിയന്‍പതാം വാര്‍ഷികം ആഘോഷിക്കാന് കഴിയട്ടെ. ഒപ്പം, ആ ആഘോഷത്തില് മുഖ്യാതിഥിയായി താനുണ്ടാകുമെന്നും മമ്മൂട്ടി കാണില്ലായിരിക്കാമെന്നും ഇന്നസെന്റ് പറഞ്ഞപ്പോള് സദസിലാകെ കരഘോഷം.\nമമ്മൂട്ടി പറഞ്ഞ രഹസ്യം ജയറാം പരസ്യമാക്കി\nകെ.പി.എ.സി. ലളിതയെ തൃശൂരില് ആദരിക്കുന്ന ചടങ്ങില് മുഖ്യാതിഥിയായിരുന്നു മമ്മൂട്ടി. ജയറാമിന്റെ രൂപമാറ്റം കണ്ട ഉടനെ മമ്മൂട്ടി കാതില് പറഞ്ഞു. ‘‘തലയില് മുടി പോയപ്പോള് വീണ്ടും ചെറുപ്പമായല്ലോ?.. ഈ തലയും മുടിയും വച്ച് ഒരുപാട്കാലം നിലനില്‍ക്കുമല്ലേ?’’ മമ്മൂട്ടി ഈ പറഞ്ഞ ഡയലോഗ് ജയറാം സ്റ്റേജില് പ്രസംഗിക്കുന്നതിനിടെ പരസ്യമാക്കി. മമ്മൂട്ടിയില് നിന്ന് കിട്ടിയ ഈയൊരു കമന്റ് വലിയ അംഗീകാരമാണെന്നായിരുന്നു ജയറാം കൂട്ടിചേര്‍ത്തത്.\nലളിതയില്ലെങ്കില് സിനിമ വേണ്ടെന്നു വയ്ക്കും\nസംവിധായകന് സത്യന് അന്തിക്കാട് വീണ്ടും ചില വീട്ടുകാര്യങ്ങള് ചിത്രീകരിക്കാന് തയാറാടെക്കുന്ന സമയം. കെ.പി.എ.സി. ലളിതയാണെങ്കില് ഭരതന്റെ മരണശേഷം അഭിനയിക്കാതെ വീട്ടില് ഒതുങ്ങിക്കഴിയുന്നു. ചിത്രത്തിലെ നായക കഥാപാത്രമായ ജയറാമിന്റെ അമ്മയായി ഒരാള്‍ക്കു മാത്രമേ അഭിനയിക്കാന് കഴിയൂ. അത് കെ.പി.എ.സി. ലളിതയ്ക്കാണ്. അഭിനയിക്കാന് സമീപിച്ചപ്പോള് ഭരതേട്ടിനില്ലാത്ത സിനിമാ ലോകത്തേയ്ക്ക് ഇനിയില്ലെന്നായിരുന്നു മറുപടി. മക്കളായ സിദ്ധാര്‍ഥും ശ്രീക്കുട്ടിയും നിര്‍ബന്ധിച്ചാണ് കെ.പി.എ.സി. ലളിത വീണ്ടും ചില വീട്ടുകാര്യങ്ങളില് അഭിനയിച്ചത്. ആ കഥാപാത്രത്തിന് സിനിമയിലുണ്ടായ പ്രാധാന്യം അത്രയ്ക്കേറെയായിരുന്നു.\nമഴവില് മനോരമയില് കാണിക്കും\nലളിതം 50 എന്ന േപരില് തൃശൂരില് നടന്ന ആഘോഷരാവ് മഴവില് മനോരമ വരുംനാളുകളില് സംപ്രേഷണം ചെയ്യും. സിനിമാ താരങ്ങളും രാഷ്ട്രീയ, സാംസ്ക്കാരിക പ്രമുഖരും അണിനിരന്ന ആഘോഷസന്ധ്യയില് നല്ല മുഹൂര്‍ത്തങ്ങള് അനവധിയുണ്ട്.


അടിദാസ്...: April 2008\nനാവും നീട്ടി നുണഞ്ഞും കൊണ്ടൊരു\nപാലു കുടിക്കാന്, കരിമീന് തിന്നാന്\nഇടതും വലതും നോക്കിപ്പമ്മി\nപാലുംപാത്രം തട്ടി മറിക്കാന്\nവഴിയില് കണ്ടതു തട്ടീം മുട്ടീം\nശബ്ദം കേട്ട് മുതലാളിച്ചന്\n"ഹമ്പടി പൂച്ചേ, കള്ളിപ്പൂച്ചേ\nപാലു കുടിച്ചല്ലേ നീ?"\nമുട്ടന് വടിയും വായുവില് വീശി\nനടുവില് നോക്കീട്ടൊന്നു കൊടുത്തു\nഅയ്യോ പാവം പൂച്ചക്കുഞ്ഞ്\nPosted by പപ്പൂസ് at 11:40 AM 13 comments Links to this post\nസിദ്ധാപുരത്തെ വേശ്യ - 2\nദേവാംഗനങ്ങള് തോല്‍ക്കുന്ന മെയ്യഴകോ, ആലില തോല്‍ക്കുന്ന മിഴിയഴകോ, പനങ്കുല തോല്‍ക്കുന്ന മുടിയഴകോ അവള്‍ക്കില്ല. കറുമ്പിയാണെങ്കിലും കരിവീട്ടിയില് തീര്‍ത്ത ഒരു സുന്ദരശില്പമെന്ന് ആര്‍ക്കും അവളെ വിളിക്കാന് കഴിയില്ല. ഉര്‍വശി, രംഭ, മൃണാളിനി എന്നിങ്ങനെ കേള്‍വിയില്‍ത്തന്നെ ആഢ്യത്തം വിളമ്പുന്ന ഒരു പേരും അവള്‍ക്കില്ല. അവളുടെ പേര് അലമേലു. സിദ്ധാപുരത്തെ ഒരു വേശ്യ.\nപത്തു മണിക്കു മുമ്പേ ഗാഢമായ ഉറക്കത്തിലാഴുന്ന ആ നാട്ടില് അര്‍ദ്ധരാത്രികളില് വിളക്കു തെളിയുന്ന അലമേലുവിന്‍റെ കുടില് എന്നെ അദ്ഭുതപ്പെടുത്തി. രാത്രികളില് ഉറക്കമൊഴിച്ച് ആ വീട്ടില് വിളക്കു തെളിയുന്നതു കാണാന് ഞാന് കാത്തിരുന്നു. അരണ്ട വെളിച്ചത്തില് പറ്റിച്ചേരുന്ന നിഴലുകള് ഏതെങ്കിലും ജനാലയിലൂടെ കാണാനാവുമോ എന്നും ഞാന് തിരഞ്ഞു കൊണ്ടേയിരുന്നു.\nപകലുകളില് സ്വാഭാവിക സ്ത്രീ ശരീരത്തില് നിന്നും വ്യത്യസ്തമായ എന്തെങ്കിലുമൊക്കെ അലമേലുവില് കാണാനാവുന്നുണ്ടോ എന്ന് ഞാന് പരിശോധിച്ചു. മുഷിഞ്ഞ സാരിയും വിയര്‍പ്പു പുരണ്ട ബ്ലൌസും ധരിച്ച് അലമേലു എന്നും മനോഹരമായി കോലം വരച്ചു കൊണ്ടിരുന്നു. അവള് വരച്ച കോലങ്ങള് മറ്റുള്ളവര് വരക്കുന്നതില് നിന്നും വ്യത്യസ്തമല്ലെന്നും അവളുടെ ശരീരം ഞാന് കണ്ട മറ്റു സ്ത്രീകളെക്കാള് മികച്ചതോ മോശമോ അല്ലെന്നും എനിക്കു മനസ്സിലായി.\nപലപ്പോഴും ഞങ്ങളുടെ കണ്ണുകള് തമ്മിലുടക്കി. നോട്ടത്തിലൂടെയോ ചേഷ്ടകളിലൂടെയോ അവളില് നിന്ന് ഒരു ക്ഷണം ഞാന് പ്രതീക്ഷിച്ചു. അസ്വാഭാവികമായി അവള് എന്നെ ഒന്നു നോക്കിയതു പോലുമില്ല. ഇങ്ങനെയൊക്കെയാണെങ്കിലും അലമേലുവിനോട് ആരും സംസാരിക്കാത്തതെന്തെന്ന് ഞാന് അദ്ഭുതം കൂറി.\nഞങ്ങള്‍ക്കിടയിലെ മഞ്ഞുകട്ട ഉരുക്കിയെടുക്കാന് തന്നെ ഞാന് തീരുമാനിച്ചു. ഒരു ദിവസം ഉച്ചക്ക് ഒരു കുഞ്ഞു അലുമിനിയം ചെമ്പുമായി ഞാന് അലമേലുവിന്‍റെ വീട്ടുപടിക്കല് ചെന്നു കയറി.\n"കുറച്ചു വെള്ളം തരാമോ? എടുത്തു വച്ചിരുന്ന കുടിവെള്ളം തീര്‍ന്നു പോയി."\nഅലമേലു അദ്ഭുതത്തോടെ എന്നെ നോക്കി. ഉള്‍ഭയം വായിലിറ്റിച്ച ഉമിനീരിറക്കുന്നതിനിടയില് ഞാന് വീണ്ടും ചോദിച്ചു.\n"ജാതി ചോദിക്കുന്നില്ല ഞാന് സോദരീ, ചോദിക്കുന്നു നീര് നാവു വരണ്ടഹോ, ഭീതി വേണ്ടാ, തരികതെനിക്കു നീ" എന്നു പാടിയ ഭിക്ഷുവിനെ നോക്കിയ ചണ്ഡാലബാലികയെപ്പോലെ അവള് എന്‍റെ മുഖത്തേക്കു നോക്കി നിന്നു. ഞാന് നീട്ടിയ അലുമിനിയം പാത്രത്തിലേക്ക് അവള് തെളിഞ്ഞ വെള്ളം പാര്‍ന്നു. ഞാന് പുഞ്ചിരിച്ചു. അവളും.\nപതിയെ അലമേലു എന്നെ കാണുമ്പോഴൊക്കെ പുഞ്ചിരിക്കാന് തുടങ്ങി. അവളുടെ വീട്ടുപടിക്കലോ, വഴിയരികിലോ നിന്ന് അവളോട് കൊച്ചുവര്‍ത്തമാനം പറയുന്നത് ഞാന് ശീലമാക്കി. പരിസരവാസികള് എന്നെ അവജ്ഞയോ പരിഹാസമോ കലര്‍ന്ന നോട്ടം കൊണ്ടളക്കാന് തുടങ്ങി.\n"എടാ, നമുക്കതു ശരിയാവൂല്ല"\nഅത്താഴം കഴിഞ്ഞ് മുറിയിലിരിക്കുമ്പോള് കുഞ്ഞച്ചന് എന്നോടു പറഞ്ഞു.\n"അത്... ആ... ആ അലമേലുവിനോടുള്ള കൂട്ട്..."\n"നീ കൂടണ്ട." ഞാനത് ഗൌരവമായെടുത്തില്ല. പറയുന്നത് കുഞ്ഞച്ചനല്ലേ!\n"ഞാന് നിന്‍റെ കാര്യമാ പറഞ്ഞത്. നാട്ടുകാര് എന്നേക്കൂടി ചേര്‍ത്ത് പറയാന് തുടങ്ങിയിരിക്കുന്നു."\n"ഉവ്വുവ്വ്. നാട്ടിലുണ്ടായിരുന്നപ്പോ തെക്കുമ്പാട്ടെ സാവിത്രീടെ പിന്‍മതിലു ചാടിയ അനോണിയാരെന്ന് വേറാരറിഞ്ഞു?"\nകുഞ്ഞച്ചനൊന്നു മുഖം താഴ്‍ത്തി. പിന്നെ തുടര്‍ന്നു.\n"തര്‍ക്കിക്കുന്നില്ല. എന്നാലും... ഞാനിവിടെ സ്ഥിരമായി താമസിക്കുന്ന ആളല്ലേടാ!"\nആ സംഭാഷണത്തിന് അവിടെ അടിവര വീണു.\nഒരു ദിവസം പതിവു കുശലങ്ങള്‍ക്കിടയില് ഞാന് അലമേലുവിനോടു ചോദിച്ചു.\n"നീയെന്തേ, ഈ വഴി തിരഞ്ഞെടുത്തത്?"\nഒരു നിമിഷം അവളെന്‍റെ മുഖത്തേക്കു നോക്കി.\nഅവള് പുച്ഛത്തോടെ ചിരിച്ചു.\n"ഏതു വഴിക്കായാലും." അവള് വിടാനുള്ള ഭാവമില്ല.\n"രണ്ടു വഴിക്കും അപ്പൂപ്പന്മാര് വെപ്പുകാരായിരുന്നു. സദ്യക്കും മറ്റുമൊക്കെ പാചകം..."\n"പപ്പൂസിപ്പോ വിദേശകമ്പനിക്കു വേണ്ടി ജോലി ചെയ്യുന്നു, ല്ലേ?"\nഅലമേലു ഒന്നു നിശ്വസിച്ചു.\n"വീട്ടുജോലി ചെയ്തിരുന്ന പുട്ടമ്മയുടെ മോളാ കൌസല്യ. അവള്‍ക്ക് കമ്പ്യൂട്ടറ് പഠിക്കാം, താല്പര്യമില്ലെങ്കില് ചന്തയില് പച്ചക്കറി കച്ചോടത്തിനു പോവാം.\nപൂക്കാരി പൂവമ്മയുടെ മോള്‍ക്ക് തുണിക്കടേല് പൊതിഞ്ഞു കൊടുക്കാന് പോവാം, അല്ലെങ്കില് കാപ്പിത്തോട്ടത്തില് കുരു നുള്ളാന് പോവാം... ആരും... ആരും തടയില്ല."\n"സിദ്ധാപുരത്തെ വേശ്യയായിരുന്നു എന്‍റെ... എന്‍റെ അമ്മ... തലമുറകളായി ഞങ്ങള്‍ക്കാര്‍ക്കും അച്ഛനില്ല..."\n"എനിക്കൊരു മകളുണ്ടാവരുതേ നന് ദേവരേ.... ഈ ജന്മത്തോടെ ഒടുങ്ങട്ടെ... എല്ലാം."\nകഴുത്തില് പിടി മുറുകിയ ഒരു പിടക്കോഴിയുടെ കൊക്കല് എന്‍റെ ഉള്ളില് മുഴങ്ങി.\nഅവളുടെ കവിളില് തെളിഞ്ഞൊഴുകിയ ഒരു തുള്ളി കണ്ണുനീര് ഞാന് വിരലുകള് കൊണ്ട് ഒപ്പിയെടുത്തു. കൈ പൊള്ളുന്നതു പോലെ എനിക്കു തോന്നി. നിറമിഴികളോടെ എന്നെ ഒന്നു നോക്കിയ ശേഷം അലമേലു തിരിഞ്ഞ് അകത്തേക്കു നടന്നു.\nപതിവു പോലെ അന്നു രാത്രിയിലും അലമേലുവിന്‍റെ വീട്ടില് വിളക്ക് തെളിയുകയും അണയുകയും ചെയ്തു. വിളക്കണഞ്ഞപ്പോള് ഞാന് വെറുതെ പാടി.\n"രാത്രിയാണാരെക്കാണാന് പോകുന്നൂ, നിറകണ്ണില്\nനീറുമിച്ചുടുകണ്ണീര് തുവര്‍ത്തി, പ്രിയങ്കരീ?\nമുല്ലപ്പൂ ചൂടി, നീലപ്പുടവ വാരിച്ചുറ്റി\nമെല്ലെ നീ നടക്കുന്നതാരുടെ ദാഹം തീര്‍ക്കാന്?"\nവിളക്ക് ഒരു സംശയത്തോടെ വീണ്ടും അരണ്ടു തെളിഞ്ഞു. ജനല്‍പ്പാളി ഞരങ്ങി, കൊളുത്തു വീഴുന്ന ശബ്ദം ഞാന് കേട്ടു. വിളക്ക് വീണ്ടും അണഞ്ഞു.\nഭയന്ന് കുതറി ചിറകുകള് വിടര്‍ത്തിയോടി രക്ഷപ്പെടാന് ശ്രമിക്കുമ്പോള് വീണ്ടും വേട്ടക്കാരന്‍റെ കയ്യിലകപ്പെട്ട പിടക്കോഴിയുടെ കണ്ണുകളിലെ പിടച്ചില്... ജനല്‍പ്പാളിയുടെ ഞരക്കത്തോടൊപ്പം എന്‍റെ നെഞ്ചിന്‍കൂടിനകത്തേക്ക് ചിറകടിച്ചു കേറിയത് ആ ദൃശ്യമായിരുന്നു.\nഒരു വൈകുന്നേരം സിദ്ധാപുരത്തെ പാറക്കുന്നിനു മുകളില് അലമേലുവിനോടൊന്നിച്ചിരിക്കുമ്പോള് ഞാന് ചോദിച്ചു.\n"നിന്‍റെ കഥ എന്നോടു പറഞ്ഞൂടെ? ജനനം, നിന്‍റെ ജീവിതം, വേദനകള്... എല്ലാം."\n"നിനക്കെന്തു ചെയ്യാന് കഴിയും?"\nഒരു ദീര്‍ഘനിശ്വാസത്തിന്‍റെ ചൂട് അവളില് നിന്നും എന്നിലേക്ക് പടര്‍ന്നു. അതില് എല്ലാ ചോദ്യങ്ങള്‍ക്കും ഉത്തരമുണ്ടായിരുന്നു.\n"നീ ബാംഗ്ലൂരല്ലേ പപ്പൂസ്, വല്ല സീരിയലിലും ഒരു കുഞ്ഞു വേഷം എനിക്കു വാങ്ങിത്തരാമോ?"\n"ഹ ഹ ഹ! അഭിനയമോഹമാണോ?" ഞാന് പൊട്ടിച്ചിരിച്ചു.\nഅവളെന്‍റെ കണ്ണുകളിലേക്കു നോക്കി.\n"സീരിയല് നടിയെന്ന പേരു വന്നാല് ഒരിരുന്നൂറു രൂപയെങ്കിലും ആളുമായി വരുന്ന ഏജന്‍റിന് അധികം കിട്ടും. അതില്... അതിലൊരു അമ്പതെങ്കിലും എനിക്കും. അതു കിട്ടിയാല്...."\nഒന്നു നിര്‍ത്തിയ ശേഷം അവള് തുടര്‍ന്നു.\n"ആഴ്ചയിലൊരു ദിവസമെങ്കിലും ഈ ഉടുപ്പോടു കൂടി എനിക്കു കിടന്നുറങ്ങാമല്ലോ!"\nഞാന് അവളുടെ കവിളില് തലോടി. അലമേലുവിന്‍റെ മൂക്കിന് തുമ്പത്ത് വിയര്‍പ്പു പൊടിഞ്ഞു. ആദ്യമായി പുരുഷസ്പര്‍ശമേല്‍ക്കുന്ന അനുഭൂതിയിലെന്ന പോലെ അവള് കണ്ണുകള് ഇറുക്കിയടച്ചു. അവളുടെ ചെവിക്കടുത്തേക്ക് ചുണ്ടുകളടുപ്പിച്ച്, കാതില് ഉച്ഛ്വാസത്തിന്‍റെ ഇക്കിളിച്ചൂടു പടര്‍ത്തിക്കൊണ്ട് ഞാന് ചോദിച്ചു.\n"നിന്‍റെ കഥ പറഞ്ഞൂടേ, എന്നോട്?"\n"എന്തിനാ?" കണ്ണുകള് തുറക്കാതെ അവള് ചോദിച്ചു.\nഞാന് മന്ത്രിച്ചു. അലമേലു കണ്ണുകള് തുറന്നു. ഞാന് തുടര്‍ന്നു.\n"നിന്‍റെ ജീവിതം ഞാന് എഴുതും. നിന്‍റെ അനുഭവങ്ങളുടെ ചൂടിന് നിന്‍റെ ശരീരത്തേക്കാള് തീക്ഷ്ണതയുണ്ടെന്ന് ഞാന് ജനങ്ങളെ അറിയിക്കും."\nഅലമേലു എന്‍റെ കൈകള് കവിളില് നിന്നും പറിച്ചു മാറ്റി. ഞാന് എഴുന്നേറ്റു നിന്ന് ആവേശത്തോടെ തുടര്‍ന്നു.\n"പത്രങ്ങളിലും മാസികകളിലും തുടര്‍ക്കഥകളിലൂടെ ആളുകള് സിദ്ധാപുരത്തെ വേശ്യയെ അറിയും. ഓരോ ലക്കത്തിനും ആയിരങ്ങള് ഞാന് പ്രതിഫലം വാങ്ങും."\nഎന്‍റെ ശബ്ദം ഉയര്‍ന്നു. കൈകള് വായുവിലേക്കുയര്‍ത്തി ഉച്ചത്തില് ഞാന് പറഞ്ഞു.\n"ആ കഥകള് ഞാന് പുസ്തകമാക്കും. ബലിച്ചോറു കണ്ടു പറന്നിറങ്ങിയ കാക്കക്കൂട്ടത്തെപ്പോലെ ജനം ഒരു കോപ്പിക്കു വേണ്ടി ആര്‍ത്തലക്കും....\nനിനക്കും തരാം ഞാന്... കിട്ടുന്നതില് പാതി..."\nഓരോ വാക്കുകള്‍ക്കൊപ്പവും അലമേലുവിന്‍റെ മുഖം ചുവന്നു ചുവന്നു വന്നു. അവളുടെ കണ്ണുകളില് വേദന ഉഴറിപ്പുളഞ്ഞു. അവ എന്തിനോ വേണ്ടി ചുറ്റുപാടും പരതാന് തുടങ്ങി...\nപാറക്കെട്ടിനു മുകളില് നിന്നും അലമേലു താഴേക്കെടുത്തു ചാടി.\nഹാഡുവക്കിഗെ ബേക്കു ഏനു സമ്മാനാ...\nയതി തുമ്പി ഹാഡിദനു..... ഹന്ത നാനു....\nകഴുത്തറ്റു വീണ ഒരു പിടക്കോഴിയുടെ പിടച്ചിലിന്‍റെ സ്വരം ആ വരികള്‍ക്കിടയിലൂടെ കടന്നു വന്ന് എന്‍റെ തൊണ്ടയില് തടഞ്ഞു...\nPosted by പപ്പൂസ് at 12:01 PM 31 comments Links to this post\nLabels: കഥ, യാത്ര, സിദ്ധാപുരത്തെ വേശ്യ\nസിദ്ധാപുരത്തെ വേശ്യ - 1\nവീണു കിട്ടിയ കുറച്ച് അവധിദിവസങ്ങള് ചെലവിടാന് ഞാന് സിദ്ധാപുരം തിരഞ്ഞെടുത്തത് യാദൃശ്ചികമാണ്. സിദ്ധാപുരം ഒരു ഉള്‍നാടന് പ്രദേശമാണ്. ഉപചാരങ്ങളില് നാട്യം കലര്‍ത്താത്ത ഗ്രാമവാസികളും മാറിനു മീതെ തമ്പുരാട്ടിമാരുടെ തറ്റുടുപ്പു പോലെ സാരി ചുറ്റി സവിശേഷ രീതിയില് മുണ്ടാണി മുന്‍വശത്തേക്കിട്ട് നടക്കുന്ന സിദ്ധാപുരത്തെ പെണ്ണുങ്ങളും എന്നെ ആകര്‍ഷിച്ചു. പച്ചപ്പും ഒറ്റയടിപ്പാതകളും കാട്ടുതേനും മധുരമുള്ള തെങ്ങിന്‍കള്ളും എന്നെ സിദ്ധാപുരവുമായി കൂടുതല് അടുപ്പിച്ചു.\nസിദ്ധാപുരത്ത് കുഞ്ഞച്ചന് നാലേക്കര് കാപ്പിത്തോട്ടം വാങ്ങിയിട്ടിട്ടുണ്ട്. തോട്ടത്തില് നിന്നും ഏറെയകലെയല്ലാതെ ഒരു കൊച്ചു വാടക വീട്ടില് കുഞ്ഞച്ചന് ഒറ്റക്കു താമസിക്കുന്നു.\n"നമുക്കു കുറച്ചു കാലം അടിച്ചു പൊളിക്കണം" കുഞ്ഞച്ചന് എന്നോട് പറഞ്ഞു.\n"ഉവ്വുവ്വ്... ഓസീയാറു കിട്ടാത്ത നാട്ടിലല്ലേ? അടിയും നടക്കൂല പൊളിയും നടക്കൂല."\n"ചെന്തെങ്ങിന്‍റെ കള്ളു കുടിച്ചിട്ടുണ്ടോ നീ?"\nഎന്‍റെ വായില് ഊറിയ ജലസ്രോതസ്സ് തൊണ്ടയിലേക്കിറങ്ങും വഴി പുറപ്പെടുവിച്ച ചെറിയ ഊര്‍ജ്ജം നാവിലൊരു വൈദ്യുതോദ്പാദനം നടത്തി. നാവൊന്നു തരിച്ചു, ഞാന് പ്രതികരിച്ചു.\n"ഞാനെത്തിക്കും..." കുഞ്ഞച്ചന് സ്വയം വിശ്വസിപ്പിക്കുന്ന കൂട്ടത്തില് എന്നെക്കൂടെ വിശ്വസിപ്പിക്കാന് ഒരു ശ്രമം.\n"നാട്ടിലെ ചെത്തുകാരന് വാസ്വേട്ടനെ നിനക്കറിയൂലേ?"\nഎന്‍റെ ചോദ്യം കേട്ട് കുഞ്ഞച്ചന് അമ്പരന്നു.\n"എന്തു പറ്റി? പിന്നേം വീണോ തെങ്ങിന്‍റെ മണ്ടേന്ന്?"\n"കരിനാക്കു വളക്കാതെടാ മാക്രീ."\n"നാട്ടുകാര് പിന്നേം മേഞ്ഞോ?"\n"അതല്ല സംഗതി. കുമാരേട്ടന്‍റെ ഷാപ്പില് മൂപ്പര് മാത്രേ കള്ളു കൊടുക്കുന്നുള്ളൂ."\n"മൂപ്പര് ദിവസം ചെത്തുന്നത് പന്ത്രണ്ട് കൊടം കള്ള്. കുമാരേട്ടന് ദിവസം വിക്കണത് അറുപത്-എഴുപത് കൊടം."\n"തീര്‍ന്നില്ല, വാസ്വേട്ടനും കുമാരേട്ടനും ഷാപ്പിലെ പിള്ളാരും ചേര്‍ന്ന് ദിവസവും പത്തുപന്ത്രണ്ട് കൊടം കുടിക്കും."\n"മറിമായം. പാഞ്ചാലീടെ അക്ഷയപാത്രം അടിച്ചു മാറ്റിയോ? മുല്ലപ്പെണ്ണിന്‍റെ വീട്ടീന്ന് വിക്കാന് വച്ച കൊടം അടിച്ചു മാറ്റിയതിന് നാട്ടുകാര് ചീനച്ചട്ടിത്തലയില് കൊടം പോലെ മൊഴയുണ്ടാക്കീത് ഓര്‍മ്മ വരുന്നു."\n"മറിയല്ല, വെറും മായം."\nകുഞ്ഞച്ചന്‍റെ സംശയം ദൂരീകരിച്ച ശേഷം ഞാന് എന്‍റെ സംശയം പുറത്തിട്ടു.\n"അത്തരം മറി’മായം’ കള്ളാണോഡേ, ഇവിടത്തെ ചെന്തെങ്ങ് ചുരത്തുന്നത്?"\n"ഹേയ്, ഇത് പക്കാ ഒറിജിനല്. പൊന്നപ്പ തെങ്ങീന്ന് നേരെ ചെത്തിയിറക്കിത്തരും. രണ്ട് നിയമം, കാശ് അഡ്വാന്‍സ് കൊടുക്കണം, പിന്നെ തോട്ടത്തീ വച്ചു തന്നെ സംഗതി ഫിനിഷ് ചെയ്യണം."\n"എന്നാ ബാ, ഇറങ്ങാം"\n"കള്ളുണ്ടോ അറിയുന്നു, ഇതുച്ചയാണെന്ന്?"\n"കുടിച്ചു ചെല്ലുമ്പോ പള്ളക്കറിയാം കേറീത് കള്ളാണെന്ന്..." കുഞ്ഞച്ചന് ഷര്‍ട്ടെടുത്തിട്ടു.\nഞങ്ങള് പുറത്തേക്കിറങ്ങി. പുറകിലെ വീട്ടുമുറ്റത്ത് കറുത്ത് മെലിഞ്ഞ ഒരു സ്ത്രീ ഓല തെറുക്കുന്നു.\n"ഇവിടെ കൊള്ളാവുന്ന പെണ്‍പിള്ളാരില്ലേഡേയ്?" എന്‍റെ സംശയം കേട്ട് കുഞ്ഞച്ചന് ചിരിച്ചു.\n"ഉണ്ട്, കുറച്ചു ദൂരെയാ"\n"നീ വന്നപ്പം താമസം മാറ്റീതായിരിക്കും..."\n"നിനക്ക് കള്ളു വേണ്ടാന്നുണ്ടോ?"\n"തെങ്ങിന്‍കള്ളു ചെത്താന് പാര വേണ്ട, കൊടുവാളു മതി." ഞാനടങ്ങി.\nചെന്തെങ്ങിന്‍റെ കള്ളു കുടിച്ച് നേരം വൈകുന്നേരമായത് അറിഞ്ഞില്ല. പറമ്പിലെവിടെയോ ഒരു കോഴി കൊക്കി.\nബോധാവസ്ഥക്കും അബോധാവസ്ഥക്കുമിടയിലെ നൂല്‍പ്പാലത്തില് ആടിയാടി മയങ്ങിപ്പോയ കുഞ്ഞച്ചന് കണ്ണു തിരുമ്മി.\nകുഞ്ഞച്ചന് ഉത്സാഹവാനായി. നാവില് നിന്നും തെങ്ങിന്‍കള്ളു കലര്‍ന്ന ഉമിനീര് ചുണ്ടിന്‍റെ വശം വഴി ഒലിച്ചിറങ്ങി.\nകുഞ്ഞച്ചന് ഇടതു വശത്തു കൂടെ നീങ്ങി. ഞാന് വലതു വശത്തു കൂടെയും. കോഴിയെത്തിരഞ്ഞ് കുറച്ചു ദൂരം നടന്നപ്പോഴേക്കും എന്‍റെ കാലു വേദനിക്കുന്നതായി തോന്നി. ഞാനിരുന്നു. പൊടുന്നനെ കോഴിയുടെ കൊക്കല് വീണ്ടും കേട്ടു.\nആദ്യം കേട്ടതു പോലല്ല, പിടിക്കപ്പെട്ട സ്വരം. ഞാന് തിരിഞ്ഞു നോക്കുമ്പോള് കുഞ്ഞച്ചന് കമിഴ്‍ന്നു കിടന്ന് കിതപ്പൂതിയാറ്റുന്നു. കോഴി കയ്യിലില്ല. പിന്നതെവിടെപ്പോയി?\n"അണ്ണാ, നല്ല കോളി. നാന് എടുക്കട്ടെ?"\nകന്നഡ കലര്‍ന്ന മലയാളം. ഞാന് നോക്കിയപ്പോള് പൊന്നപ്പ കോഴിയെ കൈ കൊണ്ട് തൂക്കി നോക്കുകയാണ്. പിടഞ്ഞെണീറ്റ് വന്ന കുഞ്ഞച്ചന് കോഴിയെക്കിട്ടാത്ത നിരാശയും പിടിച്ച പൊന്നപ്പയോടുള്ള ദേഷ്യവും ഒരുമിച്ച് കൂടി അലറി.\nപൊന്നപ്പ വേഗം കോഴിയെ കുഞ്ഞച്ചനു കൈമാറി.\n"നീ കോഴിയെ കൊന്നിട്ടുണ്ടോ?"\nകുഞ്ഞച്ചന് എന്നോട്. ഞാന് ഉവ്വെന്നു തലയാട്ടി. ഇല്ലെന്ന സത്യം പറഞ്ഞാല് മാനം പോവും. സത്യത്തില് ജീവിതത്തിലിന്നു വരെ കൊന്നിട്ടുള്ള ഏറ്റവും വലിയ ജീവി എലിയാണ്. അതും കെണിയില്‍ക്കുരുങ്ങി പുറത്തു ചാടാനാകാതെ ശ്വാസം മുട്ടുന്ന എലിയെ കെണിയടക്കം വെള്ളത്തില് മുക്കി വീണ്ടും ശ്വാസം മുട്ടിച്ച്...\nകുഞ്ഞച്ചന് ഇരയെ എന്‍റെ നേരെ നീട്ടി. എന്‍റെ കൈ വിറച്ചു, കണ്ണു പുളഞ്ഞു. കോഴിയെ കാലില് തൂക്കിയെടുത്ത് കൈ വീശി കഴുത്തിനടിച്ച് വക വരുത്തുന്ന ഇളയച്ഛനെ മനസ്സില് ധ്യാനിച്ച് ഞാന് കോഴിയുടെ കാലില് പിടിച്ചു.\n"നീയെന്നതാ, കൊല്ലുന്നതിനു മുമ്പ് ക്ഷമാപണം നടത്തുന്നോ?"\nകൊല്ലാനേല്പിച്ചിട്ടും ദ്രോഹി വിടുന്നില്ല.\n"ട്രിക്കാണെടാ" എന്ന് ഞാന്.\nഒരു സെക്കന്‍റ് നിശ്ചലനായി നിന്ന കോഴി ചിറകു വീശി പിടഞ്ഞു. എന്‍റെ കണ്‍ട്രോളു പോയി. വഴുതിയ എന്‍റെ കയ്യില് നിന്നും ഒരു കാല് സ്വതന്ത്രമാക്കിയ കോഴി വീണ്ടും പിടഞ്ഞു. വാശിയോടെ ഞാന് കാലുകളും ചിറകും കൂട്ടിപ്പിടിച്ചു. കോഴി ഒന്നമറി. "ക്വായ്...." പിന്നെ നിശബ്ദനായി.\nഞാന് ഇടതു കൈ കൊണ്ട് കോഴിയെ കാലില് തൂക്കി മലര്‍ത്തി പിടിച്ചു. മുടിഞ്ഞ ഭാരം. റിസ്റ്റ് ട്വിസ്റ്റായ വേദന പുറത്തു കാണിക്കാതെ ഞാന് വലതു കൈ കൊണ്ട് കോഴിയുടെ കഴുത്തിനു നേരെ ഉന്നം പിടിച്ചു. ഒരു കണ്ണു ചിമ്മി നോക്കി. കോഴിയുടെ കണ്ണില് മരണഭയം. അതു പുറകോട്ടു മറിഞ്ഞും ഇടം വലം തിരിഞ്ഞും നോക്കി. ഇടക്കെന്‍റെ കണ്ണുമായി കൊരുത്തു. ആ കണ്ണുകളിലെ ദയനീയഭാവം ഞാന് കണ്ടില്ലെന്നു നടിച്ചു.\nകൈ വീശി, കണ്ണും ചിമ്മി ഒറ്റ കണങ്കൈ കൊണ്ട് ഒറ്റ വെട്ട്!\nകോഴി ഒന്നു പിടഞ്ഞു. അതിന്‍റെ കഴുത്ത് കുഴഞ്ഞു. കൊക്കിത്തുടങ്ങിയ ശബ്ദം തൊണ്ടയിലെവിടെയോ അടഞ്ഞു കിടന്നു. മരണം സ്ഥീരീകരിക്കാന് വേണ്ടി വേദനയോടെ (ഒറ്റയടിക്കു തന്നെ കൈ തരുത്തിരുന്നു) ഞാന് വീണ്ടും വെട്ടി. കോഴി നിശ്ചലനായി. എന്‍റെ നെറ്റിയില് നിന്നും വിയര്‍പ്പു പൊടിഞ്ഞു.\nഞാനതിനെ നിലത്തേക്കിട്ടു. കോഴി പൊടുന്നനെ കണ്ണു തുറന്നു. ഇടംകണ്ണിട്ട് കുഞ്ഞച്ചനേയും വലംകണ്ണിട്ട് എന്നേയും നോക്കി കോഴി ഒന്നു പിടഞ്ഞു.\nകുഞ്ഞച്ചന് ചാടി വീണു. എഴുന്നേറ്റോടാനൊരുങ്ങിയ കോഴിയുടെ വാലില് അവനു പിടി കിട്ടി. കുഞ്ഞച്ചന് കമിഴ്‍ന്നു കിടന്ന് ഒന്നൂടി വിയര്‍പ്പൂതിയാറ്റി. കോഴി അസ്വാഭാവികമായ ഒരു രാഗം പാടി.\n"ഒരു കോഴിയെ കൊല്ലാന് പോലും അറീല്ല, മണുങ്ങന്."\nകിട്ടിയ ചാന്‍സിന് എനിക്കിട്ടൊന്നു കൂടി കൊട്ടിയ ശേഷം കുഞ്ഞച്ചന് കോഴിയെ കയ്യിലെടുത്തു. പതിയെ അതിന്‍റെ കഴുത്തില് തടവി. തല പിടിച്ച് നൂറ്റെണ്‍പതു ഡിഗ്രിയില് കറക്കി. മതി വരാഞ്ഞ് ഒരു നൂറ്റെണ്‍പതു കൂടി കറക്കി. കോഴിയുടെ കണ്ണുകള് വീണ്ടും തുറിച്ചു. വലത്തേ കൈ കൊണ്ട് കണ്ണടക്കം മറച്ചു പിടിച്ച് കുഞ്ഞച്ചന് ആഞ്ഞു വലിച്ചു.\nഎന്തോ പൊട്ടുന്ന ശബ്ദം കേട്ടു. കവിളിലെ വിയര്‍പ്പ് തോളു പൊക്കി തുടച്ച് കുഞ്ഞച്ചന് നിസ്സാരഭാവത്തില് ചിരിച്ചു.\nഒരു നിമിഷം. കുഞ്ഞച്ചന്‍റെ കയ്യില് നിന്നും സര്‍വ്വശക്തിയും സംഭരിച്ച് കോഴി പറന്നു. ആറു മീറ്റര് അപ്പുറം പോയി വീണ കോഴി പിടഞ്ഞെണീറ്റ് ഓടി. കുഞ്ഞച്ചന് ഷോക്കടിച്ച പോലെ നില്‍ക്കുകയാണ്. എന്‍റെ ചുണ്ടില് ഒരു ചിരി പടര്‍ന്നത് ഞാന് വിരലുകള് കൊണ്ട് തുടച്ചെടുത്തു.\nകുഞ്ഞച്ചന് മുമ്പോട്ടു കുതിച്ചു. അണച്ചു കൊണ്ട് പിറകേ ഞാനും. ഇടക്കെവിടെയോ ഇല്ലാതായ കോഴിയുടെ കരച്ചില് വീണ്ടും മുഴങ്ങിക്കേട്ടു. അതേ പിടിക്കപ്പെട്ട സ്വരം. മരണം കാത്തിരിക്കുന്നവന്‍റെ പിടച്ചില് തൊണ്ടയിലൂടെ...\nഓടിയെത്തിയ ഞങ്ങള്‍ക്കു മുമ്പില് മുഷിഞ്ഞ തോര്‍ത്തുമുണ്ടുടുത്ത്, ഒരു കയ്യില് കോഴിയും മറുകയ്യില് കള്ളു ചെത്താനുള്ള വലിയ കത്തിയുമായി പൊന്നപ്പ. മുറുക്കാന് കറ പിടിച്ച പല്ലുകള് വെളിയില് കാട്ടി അയാള് ചിരിച്ചു. അണപ്പോടെ ഞങ്ങള് നിന്നു.\n"കോളീനെ കൊല്ലാന് ഇത്തറ തൊന്തര വേണോ?"\nഅവന്‍റെ ചോദ്യം കേട്ട് ഞാന് ചിരിച്ചു പോയി. ചെത്തുകത്തി കയ്യിലിരിക്കുന്നതിന്‍റെ അഹങ്കാരം. അല്ലെങ്കില് ഞങ്ങള് രണ്ട് ആരോഗ്യശ്രീമാന്‍മാര് ശ്രമിച്ചിട്ട് തീരാത്ത കോഴിയെ എലുമ്പിച്ചിരിക്കുന്ന പൊന്നപ്പക്കെന്തു ചെയ്യാന് കഴിയും.\n"അതിനെ ഒന്നു തീര്‍ത്തേടാ."\nഅണപ്പോടെ കുഞ്ഞച്ചന് പൊന്നപ്പയോടായി പറഞ്ഞു. പൊന്നപ്പ കത്തി അരയിലിരുന്ന മരത്തിന്‍റെ ഉറയിലിട്ടു. എനിക്കു ചിരി പൊട്ടി. കുഞ്ഞച്ചന് അദ്ഭുതത്തോടെ നോക്കി. കോഴിയെ കാലില് തൂക്കിയെടുത്ത് പൊന്നപ്പ കൈ വീശി ഒരൊറ്റ അടി. ചോര ചീറ്റി. കോഴിയുടെ കഴുത്തറ്റു നിലത്തു കിടന്നു!\nകഴുത്തിലൂടെ ചോര പുറത്തേക്കൊഴുകിക്കൊണ്ടേയിരുന്നു. എന്‍റെ കണ്ണുകള് നിറഞ്ഞു. പത്തു മിനിറ്റു മുമ്പേ പറമ്പിലൊക്കെ ചിക്കിച്ചികഞ്ഞ് മണ്ണിരകളെ കൊത്തിത്തിന്ന് നടന്നിരുന്ന കോഴിപ്പൂവന്. മരണമെന്ന രംഗബോധമില്ലാത്ത കോമാളിയെ നേരം നോക്കാതെ വേദിയിലേക്കു കയറ്റി വിടുന്ന സംവിധായകനാണ് മനുഷ്യന്.\nപൊന്നപ്പ കഴുത്തറ്റ ഉടല് നിലത്തേക്കിട്ടു. ഒരു നാലു പിടച്ചിലില് എല്ലാം അവസാനിച്ചു.\nഉണങ്ങലരിപ്പുട്ട് കോഴിക്കറിയും കൂട്ടി കഴിക്കുമ്പോഴും എന്‍റെ മനസ്സില് കഴുത്തറ്റു വീണ ഒരു ഉടലിന്‍റെ പിടച്ചിലായിരുന്നു. ഓരോ പിടി വായിലേക്കു പോകുമ്പോഴും കറി ചുവന്നു ചുവന്നു വരുന്നതായി എനിക്കു തോന്നി. നാലു കഷ്ണത്തിലധികം തിന്നാനാവാതെ ഞാന് കൈ കഴുകി. കുടത്തില് ശേഷിച്ചിരുന്ന കള്ളില് ഒരല്പമെടുത്ത് മനസ്സും കഴുകി.\nരാത്രി. തിരിഞ്ഞും മറിഞ്ഞും ഞാന് കിടന്നു. ഞാന് കുഞ്ഞച്ചനെ വിളിച്ചു.\n"ഡാ.... വേണ്ടായിരുന്നു.... ല്ലേ?"\n"ങും..." അവന് മൂളി. അവനും വിഷമത്തിലായിരിക്കുമെന്ന് ഞാന് ഓര്‍ത്തു. കുഞ്ഞച്ചന് തുടര്‍ന്നു.\n"ഇച്ചിരി ബാക്കി വച്ചിരുന്നേല് രാവിലെ പഴഞ്ചോറിനു കൂട്ടാനായേനെ. കുക്കറ് വടിച്ചു വച്ചില്ലേ? ഉണ്ടായിരുന്ന പച്ചമുളകും തീര്‍ന്നു."\n"ശനിയന്" ഞാന് പിറുപിറുത്തു.\nപുറത്തു നിന്നും സ്ത്രീശബ്ദത്തില് ഒരു പാട്ട് കാറ്റിന്‍റെ നെഞ്ചിലേറി ഒഴുകി വന്നു.\n"ഹാഡുവക്കിഗെ ബേക്കു, ഏനു സമ്മാനാ....\nയതി തുമ്പി ഹാഡിദനു... ഹന്ത നാനു....\nയാരു കിവി മുച്ചിദരൂ നനഗില്ല ചിന്തെ...\nയതി തുമ്പി ഹാഡിദനു... ഹന്ത നാനു..."\n(പാടുന്ന പക്ഷിക്ക് എന്തിനൊരംഗീകാരം...\nമനസ്സു നിറഞ്ഞു ഞാന് പാടി...\nആരു ചെവി പൊത്തിയാലും എനിക്കു വിഷമമില്ല...\nമനസ്സു നിറഞ്ഞു ഞാന് പാടി...)\nകാറ്റ് ആ വരികള് എന്‍റെ നെഞ്ചിലേക്ക് വലിച്ചെറിഞ്ഞു. ചെറിയൊരു പിടപ്പോടെ ഞാന് എഴുന്നേറ്റു. ജനാലയിലൂടെ നോക്കിയാല് അപ്പുറത്ത് പാട്ട് വരുന്ന വീട് കാണാം. അരണ്ട വിളക്കു വെട്ടത്തില് ഒരു നിഴലു പോലും കാണുന്നില്ല. ഞാന് കുഞ്ഞച്ചനെ ചോദ്യഭാവത്തില് നോക്കി. ഉറക്കച്ചടവോടെ കുഞ്ഞച്ചന് പറഞ്ഞു.\n"അത് അലമേലുവാണ്.... സിദ്ധാപുരത്തെ വേശ്യ!"\nPosted by പപ്പൂസ് at 1:33 PM 29 comments Links to this post\nLabels: കഥ, നര്‍മ്മം, യാത്ര, സിദ്ധാപുരത്തെ വേശ്യ


ദുരിതാശ്വാസ നിധി സമാഹരണം: ചേർത്തലയിൽ സമാഹരിച്ചത് 4.75 കോടി | flood relief fund\nദുരിതാശ്വാസ നിധി സമാഹരണം: ചേർത്തലയിൽ സമാഹരിച്ചത് 4.75 കോടി\nSep 19, 2018, 07:30 AM IST\nചൊവ്വാഴ്ച ചേർത്തല നഗരസഭാ ടൗൺഹാളിൽ നടന്ന നിധി സമാഹരണത്തിൽ വിവിധ മേഖലകളിൽനിന്നുള്ളവർ സംഭാവനയുമായെത്തി.\nകുട്ടിമോതിരങ്ങളുമായെത്തിയ രണ്ടരവയസുകാരന് ആരവ് കൃഷ്ണയെ മന്ത്രി ജി. സുധാകരന് എടുത്ത് ഓമനിക്കുന്നു.\nചേർത്തല: നഗരസഭയും ഏഴ് ഗ്രാമപ്പഞ്ചായത്തുകളും ഉൾപ്പെടുന്ന ചേർത്തല നിയമസഭാ മണ്ഡലത്തിൽ ദുരിതാശ്വാസ നിധിയിലേക്ക് സമാഹരിച്ചത് 4,75,21,681 രൂപ. ചൊവ്വാഴ്ച ചേർത്തല നഗരസഭാ ടൗൺഹാളിൽ നടന്ന നിധി സമാഹരണത്തിൽ വിവിധ മേഖലകളിൽനിന്നുള്ളവർ സംഭാവനയുമായെത്തി.\nസഹകരണ ബാങ്കിലെ നീതി മെഡിക്കൽ സ്‌റ്റോറിൽ തൂപ്പുജോലിചെയ്യുന്ന കഞ്ഞിക്കുഴി ചെങ്ങളത്ത് രമണിയുടെ ഒരുമാസത്തെ ശമ്പളം മന്ത്രി ജി.സുധാകരനെ ഏൽപിച്ചതോടെയാണ് സമാഹരണം തുടങ്ങിയത്. ഗ്രാമപ്പഞ്ചായത്ത് തലത്തിൽ 60 ലക്ഷം രൂപ ദുരിതാശ്വാസ നിധിയിലേക്ക് സംഭാവനചെയ്ത തണ്ണീർമുക്കം ഗ്രാമപ്പഞ്ചായത്ത് ജില്ലയിൽ ഏറ്റവുംകൂടുതൽ തുക നൽകിയ പഞ്ചായത്തായി. രണ്ടാമതെത്തിയ കഞ്ഞിക്കുഴി ഗ്രാമപ്പഞ്ചായത്ത് 59 ലക്ഷമാണ് നൽകിയത്.\nരാത്രി വൈകിയും സംഭാവനകൾ എത്തുന്നുണ്ടെന്നും മണ്ഡലത്തിന്റെ വിഹിതം അഞ്ചുകോടി കടക്കുമെന്നും ഭക്ഷ്യമന്ത്രി പി.തിലോത്തമൻ പറഞ്ഞു. മറ്റ് തദ്ദേശ സ്ഥാപനങ്ങളിൽ ചേർത്തല നഗരസഭയിൽ നിന്ന് 35,79,949 , വയലാർ ഗ്രാമപ്പഞ്ചായത്ത് 30,66,980, പട്ടണക്കാട് 31,53,687, കടക്കരപ്പള്ളി 16,60,500, ചേർത്തല തെക്ക് 25,97,694, മുഹമ്മ 25,05,815 എന്നിങ്ങനെയാണ് സംഭാവനയെത്തിയത്.\nജനപ്രതിനിധി സ്വർണവളയൂരി നൽകി; കുട്ടിമോതിരങ്ങളുമായി രണ്ടുവയസ്സുകാരി\nചേർത്തല: രണ്ടരവയസ്സുകാരൻ ആരവ് കൃഷ്ണ എത്തിയത് തനിക്കുലഭിച്ച രണ്ട് കുട്ടിമോതിരങ്ങളുമായി. മോതിരങ്ങൾ സ്വീകരിച്ച മന്ത്രിമാരായ ജി.സുധാകരനും പി.തിലോത്തമനും ആരവിനെ കൈകളിലെടുത്ത് കൊഞ്ചിച്ചാണ് മടക്കിയത്. പട്ടണക്കാട് മേനാശ്ശേരി ഇലഞ്ഞിത്തറ ഉണ്ണികൃഷ്ണൻ-സുമിത്ര ദമ്പതിമാരുടെ മകനാണ് ആരവ് കൃഷ്ണ. ടൗൺഹാളിൽ നടന്ന ചേർത്തല മണ്ഡലത്തിന്റെ ദുരിതാശ്വാസ നിധിയിലേക്കുള്ള ധനസമാഹാരണത്തിൽ പങ്കാളിയാകാനാണ് ആരവ് എത്തിയത്.\nപട്ടണക്കാട് ഗ്രാമപ്പഞ്ചായത്ത് വൈസ് പ്രസിഡന്റ് മഞ്ജു ബേബി ഒന്നരപവന്റെ വള ഊരിനൽകി. 15 വർഷമായി പൊതുരംഗത്തുള്ള മഞ്ജു 15 വർഷം വെട്ടയ്ക്കൽ സർവീസ് സഹകരണ ബാങ്കിന്റെ ബോർഡംഗമായും പ്രവർത്തിക്കുന്നുണ്ട്. വയലാർ പണിക്കവീട്ടിൽ സെയ്‌ന്റ് സെബാസ്റ്റ്യൻസ് പബ്ലിക് സ്‌കൂളിൽ നാലാംക്ലാസിൽ പഠിക്കുന്ന ഫാത്തിമ രണ്ടുവർഷമായി സമാഹരിച്ച ചില്ലറത്തുട്ടുകൾനിറഞ്ഞ കുടുക്ക മന്ത്രിക്ക് കൈമാറി. ഷാജ-സുമയ്യ ദമ്പതിമാരുടെ മകളാണ് ഫാത്തിമ.\nചേർത്തല: ചേർത്തലയിൽ നടന്ന ദുരിതാശ്വാസനിധി സമാഹരണത്തിൽ മണപ്പുറം രാജഗിരി സ്‌കൂളിലെ കല്യാണി ജി. മേനോനും തന്റെ കുടുക്കയിലെ സമ്പാദ്യവുമായി എത്തി. തുക അധികൃതർക്ക് കൈമാറി. സീരിയൽതാരം ഗായത്രി അരുണിന്റെ മകളാണ് കല്യാണി.\n10 സെന്റ് കൈമാറി\nചേർത്തല: പള്ളുരുത്തി വടക്കുംമുറിയിൽ ഇല്ലിക്കൽ ഉണ്ണികൃഷ്ണൻ കടക്കരപ്പള്ളി വില്ലേജിലെ തന്റെ 10 സെന്റ് സ്ഥലത്തിന്റെ ആധാരമാണ് മന്ത്രിക്ക് കൈമാറിയത്. കയർത്തൊഴിലാളിയായ കളവംകോടം 10-ാം വാർഡ് പുത്തൻതറ വീട്ടിൽ പ്രകാശൻ തനിക്ക് മാസംലഭിക്കുന്ന പി.എഫ്. തുകയായ 520 രൂപയും 480 രൂപയും ചേർത്ത് 1000 രൂപ ദുരിതാശ്വാസ നിധിയിലേക്ക് സംഭാവന നൽകി. ഗവ. ഗേൾസ് സ്‌കൂളിലെ 100 എൻ.സി.സി.കുട്ടികളും അവരുടെ അധ്യാപിക ഷോലയും ചേർന്ന് സമാഹരിച്ച 10,000 രൂപയാണ് മന്ത്രിക്ക് കൈമാറിയത്.\nസഹകരണമേഖലയിൽനിന്ന് 40 ലക്ഷം\nതാലൂക്കിലെ സഹകരണസംഘങ്ങൾ ചേർന്ന് നൽകിയത് 40 ലക്ഷത്തിനും മുകളിൽ. ചേർത്തല അസിസ്റ്റന്റ് രജിസ്ട്രാർ ഓഫീസ് വഴി 32.22 ലക്ഷം കൈമാറിയപ്പോൾ ചിലബാങ്കുകൾ വേറെയും പത്തുലക്ഷം നൽകി. സഹകരണവകുപ്പ് നിർമിച്ചുനൽകുന്ന 1500 വീടുകൾക്ക് ചേർത്തലയിൽ നിന്ന് നൽകുന്ന 43.5 ലക്ഷത്തിന് പുറമേയാണിത്. അസിസ്റ്റന്റ് രജിസ്ട്രാർ കെ.ദീപു, സൂപ്രണ്ട് സി.എസ്.സന്തോഷ് എന്നിവർചേർന്ന് തുക കൈമാറി.


ഒരു മുറിക്ക് ഒരു ലക്ഷം! പുതുവത്സരത്തില് കുതിച്ചു കയറി ഗോവയിലെ ഹോട്ടല് വാടക-\nDecember 25, 2017, 03:03:00 pm\nപനാജി: ഇത്തവണത്തെ നിങ്ങളുടെ പുതുവത്സരാഘോഷം ഗോവയിലാണോ? എങ്കില് സൂക്ഷിക്കണം. ബാങ്കില് വേണ്ടത്ര ബാലന്‍സുണ്ടെങ്കിലേ ഈ തീരസംസ്ഥാനത്തിലേക്ക് യാത്ര തിരിക്കാവൂ. ചരക്കു സേവന നികുതി (ജി.എസ്.ടി) വന്നതിന് ശേഷം ഗോവയിലെ ഹോട്ടലുകള് ഈടാക്കുന്ന കൊള്ളവാടകയെ പറ്റിയാണ് പറഞ്ഞു വരുന്നത്. മുന് കാലത്തേതില് നിന്നു ഭിന്നമായി നാലിരട്ടി തുകയാണ് പുതുവത്സര വേളയില് ഹോട്ടലുകള് ഈടാക്കിക്കൊണ്ടിരിക്കുന്നത്.\nഗോവയിലെ താജ് എക്‌സോട്ടിക ആന്‍ഡ് സ്പായെടുക്കാം. യാത്രാ പ്ലാനിങ് വെബ്‌സൈറ്റായ മേക്ക്‌മൈട്രിപ്പില് ഒരു രാത്രിക്കായി താജ് ഈടാക്കുന്നത് 81,500 രൂപ! ഉദ്യാനത്തിലേക്കുള്ള കാഴ്ചയും പ്രാതലും മാത്രം അടങ്ങുന്നതാണ് ഈ പ്ലാന്. ഇതുമാത്രമല്ല, ഇതിന് പുറമേ 28 ശതമാനം നികുതി കൂടി ഒടുക്കണം. നികുതി മാത്രം 22820 രൂപ. മൊത്തം ഒരു രാത്രിയിലെ താമസത്തിന് 1,04,320 രൂപ.\nഅതേസമയം, ഇതേ ഹോട്ടലില് ജനുവരിയില് രാത്രിയൊന്നിന് വാടക 20700 രൂപ മാത്രമാണ്. ജി.എസ്.ടി ഉള്‍പ്പെടെ 26720 രൂപ.\nഗോവയിലെ താജ് പ്രോപ്പര്‍ട്ടി, താജ് ഫോര്‍ട്ട് അഗോഡ റിസോര്‍ട്ട് ആന്‍ഡ് സ്പാ എന്നിവിടങ്ങളിലും വില കുതിച്ചു കയറിയിട്ടുണ്ട്. രാത്രിയൊന്നിന് 52200 രൂപ. ജി.എസ്.ടി അടക്കം 67040 രൂപ. അതേ ഹോട്ടലില് ജനുവരി 31ലെ നിരക്ക് ജി.എസ്.ടി അടക്കം 17120 രൂപ മാത്രം.\nലീഗാ ഗോവയില് ജി.എസ്.ടി അടക്കം 71666 രൂപയാണ് ഈടാക്കുന്നത്. 15677 രൂപയാണ് ജി.എസ്.ടി. അതേസമയം, ജനുവരി 31ന് ജി.എസ്.ടി അടക്കം 27321 രൂപ മാത്രമാണ് ഈടാക്കുന്നത്.\nബജറ്റ് ഹോട്ടലുകളായ ഓയോയും തങ്ങളുടെ നികുതി നിരക്കുകള് വര്‍ധിപ്പിച്ചിട്ടുണ്ട്. 13 മുതല് 30 ശതമാനം വര്‍ധനയാണ് ഓയോ വരുത്തിയിട്ടുള്ളത്.\nസ്ത്രീയെ മുറിയില് അടച്ചിട്ടത് 20 വര്‍ഷം\nഫിഫയ്ക്ക് ഒരുങ്ങി ഗോവയിലെ സ്‌കൂളുകളും


വെറും ഭാര്യയായി ഒതുക്കുമെന്ന ഭയം; അജയ് ദേവ്ഗണിന്റെ നായികയാവാനില്ലെന്ന് കീർത്തി സുരേഷ്; പകരം പ്രിയാ മണിയെത്തും - BIGNEWSLIVE | Latest Malayalam News\nബോളിവുഡിലെ മുൻനിര നായകൻ അജയ് ദേവ്ഗണിന്റെ നായികയായി ബോളിവുഡിലേക്ക് ചുവടുവെയ്ക്കാൻ ലഭിച്ച അവസരം വേണ്ടെന്ന് വെച്ച് തെന്നിന്ത്യൻ താരസുന്ദരി കീർത്തി സുരേഷ്. അമിത് ശർമ്മയുടെ സംവിധാനത്തിൽ അജയ് ദേവ്ഗൺ നായകനായെത്തുന്ന മൈദാൻ എന്ന ചിത്രമാണ് കീർത്തി ഉപേക്ഷിച്ചത്. നേരത്തെ കീർത്തി ചിത്രവുമായി സഹകരിക്കുമെന്ന വാർത്തകൾ സോഷ്യൽമീഡിയയിൽ ചർച്ചായിരുന്നു.\nഎന്നാൽ ഇപ്പോൾ കീർത്തി സുരേഷിനു പകരം പ്രിയാ മണിയെ നായികയായി പരിഗണിക്കുന്നു എന്നാണ് ടൈസ് ഓഫ് ഇന്ത്യയുടെ റിപ്പോർട്ട് പറയുന്നത്. അജയ് ദേവ്ഗണിന്റെ ഭാര്യയായുള്ള വേഷമായതിനാൽ ഇരുവരും തമ്മിലുള്ള പ്രായ വ്യത്യാസം പ്രകടമായി ദൃശ്യമാകും എന്നതിനാലാണ് കീർത്തി സുരേഷിനു പകരം പ്രിയാമണിയെ തെരഞ്ഞെടുക്കുന്നതെന്നാണ് റിപ്പോർട്ട്. മനോജ് ബാജ്പേയ് കേന്ദ്രകഥാപാത്രത്തെ അവതരിപ്പിച്ച ആമസോൺ പ്രൈം സീരീസായ ഫാമിലിമാനിൽ പ്രത്യക്ഷപ്പെട്ട പ്രിയാമണി ഇപ്പോൾ ബോളിവുഡിലും ശ്രദ്ധേയായി നിൽക്കുന്ന സമയമാണ്. വൻ വിജയമായ ഫാമിലിമാന്റെ രണ്ടാം സീസണിലും പ്രിയാമണി എത്തുന്നുണ്ട്. ഇതിനിടെയാണ് പ്രിയയെ തേടി അജയ് ദേവ്ഗണിന്റെ നായികാ വേഷം എത്തിയിരിക്കുന്നത്.\nഅതേസമയം, അജയ് ദേവ്ഗണിന്റെ ഭാര്യ വേഷം ചെയ്യാൻ നേരത്തെ തന്നെ കീർത്തിക്ക് താൽപര്യമുണ്ടായിരുന്നില്ല എന്നാണ് വിവരം. ബോളിവുഡിലെ ആദ്യ ചിത്രത്തിൽ തന്നെ ഭാര്യ വേഷം ചെയ്താൽ ടൈപ് കാസ്റ്റ് ചെയ്യപ്പെടാൻ സാധ്യതയുണ്ടെന്നായിരുന്നു കീർത്തിയുടെ ആശങ്ക.\nTags: Ajay DevganKeerthi Sureshpriya mani\nആര്‍ച്ചയായി കീര്‍ത്തി സുരേഷ്; 'മരക്കാര് അറബിക്കടലിന്റെ സിംഹ'ത്തിന്റെ ക്യാരക്ടര് പോസ്റ്റര് പുറത്തുവിട്ടു


സുധാകരന് വിളി കേട്ടില്ല; ധര്‍മടത്ത് മത്സരിക്കാനില്ലെന്ന് എംപി - കണ്ണൂരാൻ വാർത്ത\nHome Unlabelled സുധാകരന് വിളി കേട്ടില്ല; ധര്‍മടത്ത് മത്സരിക്കാനില്ലെന്ന് എംപി\nസുധാകരന് വിളി കേട്ടില്ല; ധര്‍മടത്ത് മത്സരിക്കാനില്ലെന്ന് എംപി\nകണ്ണൂര്: ധര്‍മ്മടത്തെ സ്ഥാനാര്‍ഥി പ്രഖ്യാപനം വീണ്ടും പ്രതിസന്ധിയില്. മുഖ്യമന്ത്രി പിണറായി വിജയനെതിരെ ധര്‍മടത്ത് മത്സരിക്കാന് താനില്ലെന്ന് കെ.സുധാകരന് എംപി വ്യക്തമാക്കി. മത്സരിക്കണമെന്ന ഹൈക്കമാന്‍ഡ്, കെപിസിസി നിര്‍ദേശത്തെ സ്വാഗതം ചെയ്യുന്നു. എന്നാല് മത്സരിക്കാന് കഴിയാത്ത ചുറ്റുപാട് ആണെന്നും മണ്ഡലങ്ങളില് നിരവധി തിരഞ്ഞെടുപ്പ് ഒരുക്കങ്ങള് ചെയ്ത് തീര്‍ക്കേണ്ടതുണ്ടെന്നും സുധാകരന് മാധ്യമങ്ങളോട് പറഞ്ഞു. അതേസമയം, ധര്‍മ്മടത്തെ സ്ഥാനാര്‍ഥി പ്രഖ്യാപനം ഡല്‍ഹിയില് വച്ച് ഹൈക്കമാന്‍ഡ് പ്രഖ്യാപിക്കുമെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രന് വ്യക്തമാക്കി.\n"ധര്‍മടത്ത് മത്സരിക്കാന് കെപിസിസിയും ഹൈക്കമാന്‍ഡും എന്നോട് ആവശ്യപ്പെട്ടിരുന്നു.ഇരുവരോടും നന്ദിയുണ്ട്. ഇക്കാര്യം ജില്ലാ കോണ്‍ഗ്രസ് നേതൃത്വവുമായി ചര്‍ച്ച നടത്തി. കണ്ണൂര് ജില്ലയിലെ അഞ്ച് നിയോജക മണ്ഡലത്തില് യുഡിഎഫിനെ വിജയിപ്പിക്കുകയെന്നതാണ് രാഷ്ട്രീയ അജണ്ട. അത് പ്രാവര്‍ത്തികമാകണമെങ്കില് പുറത്ത് എന്റെ സജീവസാന്നിധ്യം ഉണ്ടാവണം. ഇരിക്കൂറില് അടക്കം ചില പ്രശ്‌നങ്ങള് നിലനില്‍ക്കുന്നുണ്ട്. അത് തീര്‍ക്കാന് എന്റെ സാന്നിധ്യം ആവശ്യമാണ്. മത്സരിക്കാന് സന്തോഷമേയുള്ളൂ. എന്നാല് തിരഞ്ഞെടുപ്പ് ഫലമാണ് എന്റെ മുഖ്യലക്ഷ്യം. മത്സരിക്കാന് സാധിക്കാത്ത ചുറ്റുപാട് ഉണ്ടായിട്ടുണ്ടെന്ന് കെപിസിസി നേതൃത്വത്തെ അറിയിച്ചു. തിരഞ്ഞെടുപ്പിന് മുന്നോടിയായി ചെയ്ത് തീര്‍ക്കേണ്ട പ്രാഥമിക നടപടികള് ചെയ്ത് തീര്‍ക്കേണ്ടതുണ്ട്. നേതൃത്വത്തിന്റെ തീരുമാനത്തെ ധിക്കരിക്കുന്നതല്ല," സുധാകരന് പറഞ്ഞു.\nപിണറായിക്കെതിരെ സുധാകരന് മത്സരിക്കണമെന്നത് പാര്‍ട്ടിയുടെ ആഗ്രഹമാണെന്നും അന്തിമഘട്ട ചര്‍ച്ചകള് നടക്കുകയാണെന്നും കെപിസിസി പ്രസിഡന്റ് മുല്ലപ്പള്ളി രാമചന്ദ്രന് നേരത്തേ പറഞ്ഞിരുന്നു. ധര്‍മ്മടത്ത് കെ.സുധാകരന് മത്സരിക്കണമെന്നാണ് ഒരു വിഭാഗം നേതാക്കളുടെ ആവശ്യം. കെപിസിസിയും ഇക്കാര്യം ആവശ്യപ്പെട്ടു. ഇതിന് പിന്നാലെ മത്സരിക്കുന്ന കാര്യത്തില് തീരുമാനമെടുക്കാന് ഒരു മണിക്കൂര് സമയം വേണമെന്നാവശ്യപ്പെട്ട് കെ.സുധാകരന് രംഗത്തെത്തി.സി.രഘുനാഥിനെ ധര്‍മ്മടത്ത് സ്ഥാനാര്‍ഥിയാക്കണമെന്നാണ് തന്റെ അഭിപ്രായമെന്നും ഇക്കാര്യം നേതൃത്വത്തെ അറിയിച്ചിട്ടുണ്ടെന്നും കെ.സുധാകരന് നേരത്തേ പ്രതികരിച്ചിരുന്നു. വാളയാര് പെണ്‍കുട്ടികളുടെ മാതാവിന് പിന്തുണ നല്‍കാന് ആലോചിച്ചിരുന്നു, എന്നാല് പ്രാദേശിക എതിര്‍പ്പിനെ തുടര്‍ന്നാണ് അത് ഉപേക്ഷിച്ചതെന്നും കെ.സുധാകരന് പറഞ്ഞു.\nസംസ്ഥാനത്ത് ധ‌ര്‍മ്മടം ഒഴികെയുള്ള എല്ലാ മണ്ഡലങ്ങളിലും യുഡിഎഫ് സ്ഥാനാര്‍ഥികളെ പ്രഖ്യാപിച്ച് കഴിഞ്ഞതാണ്. ഇവിടെ ഫോര്‍വേര്‍ഡ് ബ്ലോക്കിന്റെ ദേശീയ സെക്രട്ടറി ജി.ദേവരാജന്‍റെ പേരാണ് യുഡിഎഫ് പരിഗണിച്ചിരുന്നത്. എന്നാല് മത്സരിക്കാന് ദേവരാജന് തയ്യാറായില്ല. കെപിസിസി എന്ത് നിലപാടെടുക്കും എന്നത് നിര്‍ണായകമാകും. ധര്‍മ്മടത്തെ സ്ഥാനാര്‍ഥി പ്രഖ്യാപനം ഉടന് ഉണ്ടായേക്കുമെന്നാണ് സൂചന.


ജനിച്ചതും വളർന്നതും ഒടുവിൽ മരിച്ചതും ഒന്നിച്ച്: എൻജിനിയർമാരായ ഇരട്ട സഹോദരങ്ങൾ മണിക്കൂറുകൾക്കിടെ കൊറോണ ബാധിച്ച് മരിച്ചു - Voice Of Punalur\nHome / Uncategories / ജനിച്ചതും വളർന്നതും ഒടുവിൽ മരിച്ചതും ഒന്നിച്ച്: എൻജിനിയർമാരായ ഇരട്ട സഹോദരങ്ങൾ മണിക്കൂറുകൾക്കിടെ കൊറോണ ബാധിച്ച് മരിച്ചു\nജനിച്ചതും വളർന്നതും ഒടുവിൽ മരിച്ചതും ഒന്നിച്ച്: എൻജിനിയർമാരായ ഇരട്ട സഹോദരങ്ങൾ മണിക്കൂറുകൾക്കിടെ കൊറോണ ബാധിച്ച് മരിച്ചു\n*ജനിച്ചതും വളർന്നതും ഒടുവിൽ മരിച്ചതും ഒന്നിച്ച്: എൻജിനിയർമാരായ ഇരട്ട സഹോദരങ്ങൾ മണിക്കൂറുകൾക്കിടെ കൊറോണ ബാധിച്ച് മരിച്ചു*\n*മീററ്റ്*: മലയാളി യുവ എൻജിനീയർമാരായ ഇരട്ട സഹോദരങ്ങൾ മീററ്റിൽ കൊറോണ ബാധിച്ച് മരിച്ചു. ഗ്രാമല ബ്രഹ്മകുളം വീട്ടിൽ ഗ്രിഗറി റാഫേൽ- സോജ ദമ്പതികളുടെ മക്കളായ ജോയ്ഫ്രെഡ്, റാൽഫ്രെഡ് എന്നിവരാണ് മരിച്ചത്. 24 വയസായിരുന്നു ഇവർക്ക്. കൊറോണ സ്ഥിരീകരിച്ചതിനെ തുടർന്ന് മേയ് ഒന്നിനാണ് ഇരുവരെയും മീററ്റിലെ ആനന്ദ് ആശുപത്രിയിൽ ഐസിയുവിൽ പ്രവേശിപ്പിച്ചത്.\nജനനം മുതൽ 24 വയസ്സ് വരെ അവർ എപ്പോഴും ഒന്നിച്ചായിരുന്നു. വളർന്നതും പഠിച്ചതും സ്വപ്നങ്ങൾ കണ്ടതുമെല്ലാം ഒരുമിച്ച്. ഒടുവിൽ അടുത്തടുത്ത മണിക്കൂറുകളിൽ കൊറോണ ആ ഇരട്ട സഹോദരങ്ങളുടെ ജീവൻ കവർന്നു. 1997 ഏപ്രിൽ 23നാണ് ഗ്രിഗറി റാഫേലിന്റെ ഭാര്യ സോജ രണ്ട് കൺമണികൾക്ക് ജന്മം നൽകിയത്. ചെറുപ്പം മുതൽക്കേ എല്ലാകാര്യത്തിലും ഒരുമിച്ചായിരുന്ന സഹോദരൻമാരെ ആർക്കും വേർപ്പെടുത്താൻ ആകുമായിരുന്നില്ല.\nപഠനത്തിലടക്കം ഒന്നിച്ചായിരുന്ന ഇരുവരും കമ്പ്യൂട്ടർ എൻജിനിയറിങ്ങിലാണ് തങ്ങളുടെ ഭാവി കണ്ടത്. ഹൈദരാബാദിൽ ജോലിയും ഒരുമിച്ചായിരുന്നു. ഏപ്രിൽ 24ന് കൊറോണ പിടിപ്പെട്ട ഇരുവരും മണിക്കൂറുകളുടെ മാത്രം ഇടവേളയിൽ മരണത്തിലും ഒരുമിച്ചു. ഒരാൾക്ക് എന്താണോ സംഭവിക്കുന്നത് അത് തന്നെ മറ്റെയാൾക്കും സംഭവിക്കുമായിരുന്നു. ജനനം മുതൽ അത് അങ്ങനെയാണെന്ന് കുടുംബം പറയുന്നു.\nമൂന്ന് മിനിട്ടിൻറെ വ്യത്യാസത്തിലാണ് അവർ ജനിച്ചത്. കഠിനാധ്വാനികളായിരുന്നു. കുടുംബത്തോട് അത്രയും സ്‌നേഹമായിരുന്നു ഇരുവർക്കും. ആർക്കും ഒരു ദ്രോഹവും ചെയ്തിട്ടില്ല. ഞങ്ങളുടെ കുടുംബം ഈ കൊറോണ കാരണം തകർന്നു എന്നാണ് അമ്മ റോജ കണ്ണീരോടെ പറയുന്നത്. ഓക്‌സിജന്റെ അളവ് താഴ്ന്ന നിലയിലായിരുന്നു. തുടർന്ന് വെൻറിലേറ്ററിലേക്ക് മാറ്റി. മെയ് 10ന് ഇരുവരും കൊറോണ നെഗറ്റീവായപ്പോൾ ആ മാതാപിതാക്കൾ ആശ്വസിച്ചു.\nഎന്നാൽ മൂന്ന് ദിവസം കഴിഞ്ഞ് ജോ മരിച്ചു. റാൽഫ്രെഡിനെയും നഷ്ടമാകുമെന്ന് അന്നേ പേടിച്ചെന്ന് അമ്മ പറഞ്ഞു. കാരണം അവർ ഒന്നാണ്. ഒരാളില്ലാതെ മറ്റേയാൾക്ക് കഴിയില്ല ജീവിക്കാൻ. അവരെ വേർപിരിക്കാൻ ആർക്കുമാവില്ലായിരുന്നുവെന്നും അമ്മ പറഞ്ഞു. മാതാപിതാക്കൾ കോളജ് അദ്ധ്യാപകരായിരുന്നതിനാൽ ഇരുവരും വളർന്നതും പഠിച്ചതും മീററ്റിലാണ്. എൻജിനീയറിങ് ബിരുദമെടുത്ത ശേഷം ഇരുവരും സ്വകാര്യ കമ്പനിയിൽ ജോലി ചെയ്ത് വരികയായിരുന്നു. മീററ്റിലെ സെന്റ് ജോസഫ് കത്തീഡ്രൽ പള്ളിയിൽ സംസ്‌കാരം നടത്തി.\nജനിച്ചതും വളർന്നതും ഒടുവിൽ മരിച്ചതും ഒന്നിച്ച്: എൻജിനിയർമാരായ ഇരട്ട സഹോദരങ്ങൾ മണിക്കൂറുകൾക്കിടെ കൊറോണ ബാധിച്ച് മരിച്ചു Reviewed by VOP on May 18, 2021 Rating: 5


ഈ തലമുറയിലെ വീരേന്ദര് സെവാഗാണ് റിഷഭ് പന്ത്; പക്ഷേ സഞ്ജയ് മഞ്ജരേക്കര് ഒരു മുന്നറിയിപ്പും നല്‍കുന്നു - Samakalika Malayalam\nഈ തലമുറയിലെ വീരേന്ദര് സെവാഗാണ് റിഷഭ് പന്ത്; പക്ഷേ സഞ്ജയ് മഞ്ജരേക്കര് ഒരു മുന്നറിയിപ്പും നല്‍കുന്നു\nBy സമകാലിക മലയാളം ഡെസ്‌ക് | Published: 10th May 2019 10:27 AM |\nരാജ്യാന്തര ക്രിക്കറ്റില് അരങ്ങേറ്റം കുറിച്ചതിന് പിന്നാലെ ക്രിക്കറ്റ് ലോകത്തിന്റെ ശ്രദ്ധ തന്നിലേക്ക് എത്തിച്ചാണ് യുവതാരം റിഷഭ് പന്തിന്റെ കളിയെല്ലാം. മാച്ച് വിന്നറായും, ക്രിക്കറ്റ് സെന്‍സേഷനായുമെല്ലാം പന്തിനെ ആരാധകര് കണ്ടു കഴിഞ്ഞു. പന്തിനെ പുകഴ്ത്തി എത്തുന്നവരുടെ കൂട്ടത്തിലേക്ക് ഏറ്റവും ഒടുവിലായി വരുന്നത് ഇന്ത്യന് മുന് ക്രിക്കറ്റ് താരവും കമന്റേറ്ററുമായ സഞ്ജയ് മഞ്ജരേക്കറാണ്.\nഈ തലമുറയിലെ വീരേന്ദര് സെവാഗാണ് റിഷഭ് പന്ത് എന്നാണ് സഞ്ജയ് പറയുന്നത്. വ്യത്യസ്തമായി നമ്മള് കൈകാര്യം ചെയ്യേണ്ട കളിക്കാരനാണ് അദ്ദേഹം. എങ്ങനെയാണോ പന്ത്, അങ്ങനെ തന്നെയാവാന് അയാളെ അനുവദിക്കുക. നിങ്ങള്‍ക്ക് അവനെ സെലക്ട് ചെയ്യുകയോ ഒഴിവാക്കുകയോ ചെയ്യാം. എന്നാല് ഒരിക്കലും ശൈലി മാറ്റാന് ശ്രമിക്കാതിരിക്കുക എന്നാണ് സഞ്ജയ് മഞ്ജരേക്കര് കഴിഞ്ഞ ദിവസം ട്വിറ്ററില് കുറിച്ചത്.\nഐപിഎല് എലിമിനേറ്ററില് സണ്‍റൈസേഴ്‌സ് ഹൈദരാബാദിനെതിരെ സമ്മര്‍ദ്ദ ഘട്ടത്തില് ഒരോവറില് 21 റണ്‍സ് അടിച്ചെടുത്താണ് പന്ത് വീണ്ടും എല്ലാവരേയും ഞെട്ടിച്ചത്. 21 പന്തില് 49 റണ്‍സ് അടിച്ചു കൂട്ടിയ പന്തിന്റെ ഇന്നിങ്‌സിന്റെ ബലത്തിലാണ് സണ്‍റൈസേഴ്‌സിനെ തോല്‍പ്പിച്ച് ഡല്‍ഹി പ്ലേഓഫീല് ചെന്നൈയെ നേരിടാന് വരുന്നത്. ഡല്‍ഹിയെ നേരിടുമ്പോള് ചെന്നൈയ്ക്ക് മുന്നിലുള്ള പ്രധാന വെല്ലുവിളിയും പന്ത് തന്നെയാണ്.\nഐപിഎല് ക്രിക്കറ്റ് Rishabh Pant സഞ്ജയ് മഞ്ജരേക്കര് വീരേന്ദര് സെവാഗ് റിഷഭ് പന്ത്


Major Ravi backs Biju menon | സൗഹൃദത്തെ മനസിലാക്കൂ...അതിന് വില നൽകൂ... ദയവായി ഇത്തരം തരംതാണ ആക്രമണങ്ങളിൽ നിന്നും വിട്ടുനിൽക്കൂ.. ഞാൻ അപലപിക്കുന്നു; സുരേഷ് ഗോപിയെ പിന്തുണച്ചതിന്റെ പേരിൽ ബിജു മേനോനെതിരെ നടക്കുന്ന സൈബർ ആക്രമണങ്ങളെ അപലപിച്ച് സംവിധായകൻ മേജർ രവി - MarunadanMalayali.com\nApril 21, 2019 | 12:32 PM IST | Permalink\nതൃശ്ശൂർ: തൃശ്ശൂരിലെ എൻഡിഎ സ്ഥാനാർത്ഥി സുരേഷ് ഗോപിയെ പിന്തുണച്ചതിന്റെ പേരിൽ നേരിടുന്ന നടൻ ബിജു മേനോനെതിരെ നടക്കുന്ന സൈബർ ആക്രമണങ്ങളെ അപലപിച്ച് സംവിധായകൻ മേജർ രവി. ബിജുവിന് എല്ലാവിധി പ്ിന്തുണയും നൽകുന്നതായി പ്രഖ്യാപിച്ചു കൊണ്ടാണ് മേജർ രവി രംഗത്തുവന്നത്. ബിജു മേനോന് നേരെ നടക്കുന്ന ഈ ആക്രമണത്തെ താൻ അപലപിക്കുന്നുവെന്നും ബിജു മേനോന് എല്ലാ വിധ പിന്തുണയും നല്കുന്നുവെന്നും മേജർ രവി വ്യക്തമാക്കി.\nമേജർ രവിയുടെ ഫേസ്‌ബുക്ക് പോസ്റ്റ്\nസുഹൃത്തായ സുരേഷ് ഗോപിയെ പിന്തുണച്ചതിന് നടൻ ബിജു മേനോന് നേരെ നടക്കുന്ന സോഷ്യൽ മീഡിയ ആക്രമണങ്ങളെ ഞാൻ അപലപിക്കുന്നു. ഒരാളെ മാനസികമായോ, ശാരീരികമായോ, വാക്കുകൾ കൊണ്ടോ ആക്രമിക്കുന്നതിന് പകരം തിരഞ്ഞെടുപ്പ് സമയങ്ങളിൽ ഉദാരമനസ്‌കതയോടെ പെരുമാറാൻ ശ്രമിക്കണം. സൗഹൃദത്തെ മനസിലാക്കൂ...അതിന് വില നൽകൂ... ദയവായി ഇത്തരം തരംതാണ ആക്രമണങ്ങളിൽ നിന്നും വിട്ടുനിൽക്കൂ. ഞാൻ അപലപിക്കുന്നു..ബിജു മേനോന് എന്റെ എല്ലാ പിന്തുണയും...ജയ് ഹിന്ദ്\nകഴിഞ്ഞ ദിവസമാണ് സുരേഷ് ഗോപിക്കു വേണ്ടി വോട്ട് അഭ്യർത്ഥിച്ച് ബിജു മേനോൻ പൊതുവേദിയിൽ എത്തിയത്. തൃശ്ശൂരിൽ തിരഞ്ഞെടുപ്പ് പ്രചാരണത്തിന്റെ ഭാഗമായി നടത്തിയ പരിപാടിയിലാണ് ബിജു മേനോൻ പങ്കെടുത്തത്. സുരേഷ് ഗോപിയെ ജനപ്രതിനിധിയായി കിട്ടിയാൽ തൃശ്ശൂരിന്റെ ഭാഗ്യമാണെന്നും അദ്ദേഹത്തെ പോലെയൊരു മനുഷ്യസ്‌നേഹിയെ താൻ വേറെ കണ്ടിട്ടില്ലെന്നുമാണ് ബിജു മേനോൻ പറഞ്ഞത്.\nഇതിന് പിന്നാലെയാണ് താരത്തിന്റെ ഫേസ്‌ബുക്ക് പേജിൽ പ്രതിഷേധം ശക്തമായത്. നടനെതിരെ ഉയർന്ന വിമർശനങ്ങൾക്ക് മറുപടിയുമായി സുരേഷ് ഗോപിയുടെ മകനും നടനുമായ ഗോകുൽ സുരേഷും രംഗത്തെത്തിയിരുന്നു. കൂടാതെ നടൻ അജു വർഗീസും തന്റെ പിന്തുണ അറിയിച്ചിരുന്നു. ബിജു മേനോന് പുറമേ പരിപാടിയിൽ പങ്കെടുത്ത നടി പ്രിയാ വാര്യർക്ക് നേരെയും സൈബർ ആക്രമണം രൂക്ഷമായിരുന്നു.


ഇസ്ലാം ഹൌസ്.കോം » ഇംഗ്ലീഷ് » ഓഡിേയാ » പേജ് : 1\nഇനങ്ങളുടെ എണ്ണം: 343\nസ്ത്രീകള്‍ക്ക് ഇസ്ലാം സ്വീകരിച്ച കഥ\nസ്ത്രീകള്‍ക്ക് ഇസ്ലാം സ്വീകരിച്ച കഥയുടെ ഓഡിയോ ആവിഷ്കാരം\nഇസ്ലാമിനെ കുറിച്ച് അമുസ്ലിംകള് ചോദിക്കാറുള്ള ചോദ്യവും അവക്കുള്ള മറുപടിയും ഉള്‍ക്കൊള്ളുന്ന ലേഖനം .\nഇസ്ലാമിനെതിരിലുള്ള ആരോപണങ്ങള്‍ക്ക് മറുപടി\nഇസ്ലാമിനെതിരിലുള്ള ആരോപണങ്ങള്‍ക്ക് മറുപടിയുടെ ഓഡിയോ.\nപ്രഭാഷകൻ : ഖാലിദ് യാസീന്\nസഊദി അറേബ്യയില് വെച്ച് ശൈഖ് ഖാലിദ് യാസീന് നടത്തിയ പ്രസിദ്ധമായ പ്രഭാഷണം.\nപ്രാര്‍ത്ഥന, അതിന്‍റെ ശ്രേഷ്ഠത,സ്വീകരിക്കാനുള്ള മാര്‍ഗ്ഗങ്ങള്,അതില് സംഭവിക്കാവുന്ന പിഴവുകള് മുതലായവ വിവരിക്കുന്നു.\nസൂറത്തുല് യാസീന് വിവരണം\nസൂറത്തുല് യാസീന് സമ്പൂര്‍ണ്ണ വിവരണം.\nവിശുദ്ധ ഖുര്‍ആന് ഭാഗം മിപ്പതിന്‍റെ വിവരണം\nസൂറത്തു നബഅ് മുതല് നാസ് വരെയുള്ള മുപ്പതാം ഭാഗത്തിന്‍റെ വിവരണം.\nഖുര്‍ആന് വിവരണത്തിന്‍റെ അടിസ്ഥാനങ്ങള്\nഖുര്‍ആന് വിവരണത്തിന്‍റെ അടിസ്ഥാനങ്ങള്:- ഖുര്’ആന് വിവരിക്കുമ്പോള് പാലിക്കേണ്ട നിയമങ്ങള് പ്രതിപാദിക്കുന്ന ശൈഖ് സ്വാലിഹ് ഉഥൈമീന്‍റെ ഗ്രന്ഥമാണിത്.


ആറും ജയിച്ച് ലിവർപൂൾ, അത്ലറ്റിക്കോ ഒപ്പം പ്രീക്വാർട്ടറിൽ, മിലാന് ചാമ്പ്യൻസ് ലീഗുമില്ല യൂറോപ്പുമില്ല | Fanport | Champions League News Malayalam\nHome Football Champions League ആറും ജയിച്ച് ലിവർപൂൾ, അത്ലറ്റിക്കോ ഒപ്പം പ്രീക്വാർട്ടറിൽ, മിലാന് ചാമ്പ്യൻസ് ലീഗുമില്ല യൂറോപ്പുമില്ല\nയുവേഫ ചാമ്പ്യൻസ് ലീഗിലെ ഗ്രൂപ്പ് ബിയിൽ നിന്ന് ലിവർപൂളിനൊപ്പം നോക്കൗട്ട് റൗണ്ടിലേക്ക് കടക്കുന്ന ടീമായി അത്ലറ്റിക്കോ മാഡ്രിഡ്. ഇന്ന് ഗ്രൂപ്പിലെ അവസാന മത്സരത്തിൽ പോർട്ടോയെ തോൽപ്പിച്ച് കൊണ്ടാണ് അത്ലറ്റിക്കോ മാഡ്രിഡ് ഗ്രൂപ്പിലെ രണ്ടാം സ്ഥാനം ഉറപ്പിച്ചത്. മൂന്ന് ചുവപ്പ് കാർഡും നാലു ഗോളുകളും പിറന്ന മത്സരത്തിൽ 3-1 എന്ന സ്കോറിനാണ് അത്ലറ്റിക്കോ മാഡ്രിഡ് വിജയിച്ചത്. രണ്ടാം പകുതിയിൽ ഗ്രീസ്മന്റെ ഗോളിലൂടെ 56ആം മിനുട്ടിൽ അത്ലറ്റിക്കോ മാഡ്രിഡ് ലീഡ് എടുത്തു.\nപിന്നാലെ 67ആം മിനുട്ടിൽ കരാസ്കോ ചുവപ്പ് കിട്ടി. ഇരു ടീമുകളുടെയും ബെഞ്ചുകൾ തമ്മിൽ ഉള്ള വലിയ സംഘട്ടനത്തിലേക്ക് തന്നെ കാര്യങ്ങൾ നീങ്ങി. പോർട്ടോയുടെ വെൻഡൽ, മാർചെസിൻ എന്നിവർക്കും പിന്നാലെ റഫറി ചുവപ്പ് നൽകി. മത്സരത്തിനു അവസാനം കൊറേയയും ഡി പോളും ഗോൾ നേടിയതോടെ അത്ലറ്റിക്കോ 3-0ന് മുന്നിൽ എത്തി. ഒലിവേരയുടെ പെനാൾട്ടിയിലൂടെ പോർട്ടോ ഒരു ഗോൾ മടക്കി.\nവിജയത്തോടെ അത്ലറ്റിക്കോ മാഡ്രിഡിന്7പോയിന്റുമായി ഗ്രൂപ്പിൽ രണ്ടാമത് ഫിനിഷ് ചെയ്യാൻ ആയി.5പോയിന്റുമായി പോർട്ടോ യൂറോപ്പ ലീഗയിലേക്കും മുന്നേറി.\nഇതേ ഗ്രൂപ്പിലെ മറ്റൊരു മത്സരത്തിൽ എ സി മിലാൻ ലിവർപൂളിനോട് പരാജയപ്പെട്ടു. ഒരു ഗോളിന് മുന്നിട്ടു നിന്ന ശേഷമാണ് പിയോളിയുടെ ടീം 2-1 എന്ന സ്കോറിന് തോറ്റത്. ലിവർപൂളിനായി സലായും ഒറിഗിയും ഗോൾ നേടി. തുടക്കത്തിൽ ഒരു കോർണറിൽ നിന്ന് ടൊമോരി ആയിരുന്നു മിലാന് ലീഡ് നൽകിയത്. ഈ വിജയം ലിവർപൂളിനെ 6ൽ ആറും ജയിച്ച് 18 പോയിന്റുമായി ഗ്രൂപ്പിൽ ഒന്നാമത് ഫിനിഷ് ചെയ്യാൻ സഹായിച്ചു. മിലാൻ ആകട്ടെ അവസാന സ്ഥാനത്ത് ഫിനിഷ് ചെയ്ത് യൂറോപ്പിൽ നിന്ന് തന്നെ പുറത്തായി.\nPrevious articleമാഞ്ചസ്റ്റർ സിറ്റിയെ തോൽപ്പിച്ച് കൊണ്ട് ലൈപ്സിഗ് യൂറോപ്പ ലീഗിലേക്ക്\nNext articleഅയാക്സിനെ തടയാൻ ആരുമില്ല, ഗ്രൂപ്പ് ഘട്ടത്തിൽ എല്ലാം ജയിച്ചു!!


‘തട്ടമിടാത്ത’ ഷാനിമോൾ ഉസ്മാനെ തോൽപ്പിച്ചത് മുസ്‌ലിംകളോ? – Chandrika Daily\nBy ചന്ദ്രിക വെബ് ഡെസ്‌ക് Saturday May 25, 2019 13:21 pm\n‘തട്ടമിടാത്ത’ ഷാനിമോൾ ഉസ്മാനെ തോൽപ്പിച്ചത് മുസ്‌ലിംകളോ?\nഷഫീക് സുബൈദ ഹക്കീം (Faceboo) തട്ടമിടാത്തതിനാല് ഷാനിമോള് ഉസ്മാനെ മുസ്ലീങ്ങള് തോല്‍പ്പിച്ചു എന്ന വാദം സോഷ്യല് മീഡിയയില് സജീവമായിരിക്കുകയാണ്. കിത്താബ് എന്ന നാടകത്തിലൂടെ വിവാദങ്ങള്‍ക്ക് തിരികൊളുത്തിയ റഫീഖ്…\nഷഫീക് സുബൈദ ഹക്കീം (Faceboo)\nതട്ടമിടാത്തതിനാല് ഷാനിമോള് ഉസ്മാനെ മുസ്ലീങ്ങള് തോല്‍പ്പിച്ചു എന്ന വാദം സോഷ്യല് മീഡിയയില് സജീവമായിരിക്കുകയാണ്. കിത്താബ് എന്ന നാടകത്തിലൂടെ വിവാദങ്ങള്‍ക്ക് തിരികൊളുത്തിയ റഫീഖ് മംഗലശ്ശേരി അടക്കമുള്ളവര് മുന്നോട്ട് വെച്ച ഒരു വാദമാണ് ഇത്.\n2011ലെ സെന്‍സസ് കണക്കുള് പ്രകാരം ആലപ്പുഴ ജില്ലയിലെ ആകെ മുസ്ലീം ജനസംഖ്യ 10.55 ശതമാനം മാത്രമാണ്. അരൂര്, ചേര്‍ത്തല, ആലപ്പുഴ, അമ്പലപ്പുഴ, ഹരിപ്പാട്, കായംകുളം, കരുനാഗപ്പള്ളി എന്നീ7നിയമസഭാ മണ്ഡലങ്ങള് ചേര്‍ന്നതാണ് ആലപ്പുഴ ലോകസഭാ മണ്ഡലം.\nഷാനിമോള് ഉസ്മാന് 4,35,496 വോട്ട് നേടിയപ്പോള് എം.എം ആരിഫ് 4,45,970 വോട്ട് നേടി. 10474 (0.96%) വോട്ടിന്റെ ഭൂരിപക്ഷത്തില് ആരിഫ് ജയിച്ചു.\nആരിഫ് ലീഡ് ചെയ്ത മണ്ഡലങ്ങള്:\nചേര്‍ത്തല 16895 വോട്ടിന്റെ ലീഡ്. മുസ്ലീം ജനസംഖ്യ 2.97%\nകായംകുളം 4297 വോട്ടിന്റെ ലീഡ്. മുസ്ലീം ജനസംഖ്യ 30.07%\nഏറ്റവും കൂടുതല് മുസ്ലീം ജനസംഖ്യയുള്ള കായംകുളത്തില് നിന്ന് കേവലം 4297 ലീഡ് ചെയ്യാനാണ് ആരിഫിന് കഴിഞ്ഞത്. ഏറ്റവും കുറവ് മുസ്ലീം ജനസംഖ്യയുള്ള ചേര്‍ത്തലയില് നിന്നുള്ള വോട്ടുകളാണ് ആരിഫിനെ ജയിപ്പിക്കുന്നത്. ഇത് രണ്ടും പ്രകടമായ സി.പി.ഐ.എം ബെല്‍ടുകളായ മണ്ഡലങ്ങളാണ്.\nഇതില് രണ്ടിലും മുസ്ലീം ഫാക്ടര് പ്രവര്‍ത്തിച്ചിട്ടില്ല എന്ന് വ്യക്തം.\nഷാനിമോള് ഉസ്മാന് ലീഡ് ചെയ്ത മണ്ഡലങ്ങള്:\nഅരൂര്: 648 വോട്ടിന്‌റെ ലീഡ്. മുസ്ലീം ജനസംഖ്യ 14.30%\nഅമ്പലപ്പുഴ: 638 വോട്ടിന്റെ ലീഡ്. മുസ്ലീം ജനസംഖ്യ 19.85%\nകരുനാഗപ്പള്ളി: 4780 വോട്ടിന്റെ ലീഡ്. മുസ്ലീം ജനസംഖ്യ 25.49%\nഹരിപ്പാട്: 5844 വോട്ടിന്റെ ലീഡ്. മുസ്ലീം ജനസംഖ്യ 8.12\nആലപ്പുഴ: 69 വോട്ടിന്റെ ലീഡ്. മുസ്ലീം ജനസംഖ്യ 23.62\nഇതിലെവിടെയാണ് തട്ടമിടാത്ത ഷാനിമോള് ഉസ്മാനെ മുസ്ലീങ്ങള് കയ്യൊഴിഞ്ഞുവെന്ന് അവകാശപ്പെടാന് സാധിക്കുന്നത്?\nശ്രദ്ധിക്കേണ്ട ഒരു കാര്യം ആലപ്പുഴ മണ്ഡലത്തില് ബി.ജെ.പിക്കുണ്ടായ വളര്‍ച്ചയാണ്.7മണ്ഡലങ്ങളിലും ബി.ജെ.പിക്ക് വോട്ട് കുതിച്ചുയര്‍ന്നിട്ടുണ്ട് എന്ന് കാണാന് സാധിക്കും. ബി.ജെ.പി സ്ഥാനാര്‍ത്ഥി രാധാകൃഷ്ണന് 1,87,729 വോട്ട് നേടി. ബി.ജെ.പിക്ക് 1,44,678 വോട്ടുകളാണ് അധികമായി ലഭിച്ചിരിക്കുന്നത്. യു.ഡു.എഫിന് മാത്രം 27,029 വോട്ടുകള് നഷ്ടപ്പെട്ടിട്ടുണ്ട്. ഇത് കാണിക്കുന്നത് ആലപ്പുഴയിലെ വോട്ട് ഒഴുക്കുകള് എങ്ങോട്ടാണ് എന്നാണ്. മുസ്ലീം മതവിശ്വാസികളായ എല്.ഡി.എഫ്, യു.ഡി.എഫ് സ്ഥാനാര്‍ത്ഥികളെ ചൂണ്ടിക്കാണിച്ചും വര്‍ഗീയത പറഞ്ഞും വന് തോതിലുള്ള ഹിന്ദു കണ്‍സോളിഡേഷന് ബി.ജെ.പിക്ക് സാധിച്ചു എന്നത് ഇതില് വ്യക്തമാണ്. മുസ്ലീങ്ങളുടെ വോട്ടുകള് ഇരുമുന്നണികള്‍ക്കുമായി വിഭജിക്കപ്പെട്ടപ്പോള്, ഷാനിമോള് ഉസ്മാനെ വിജയിപ്പിക്കാന് തക്ക വിധത്തില് കോണ്‍ഗ്രസിലെ വോട്ടുകള് ഉണ്ടായില്ല എന്നതാണ് പരാജയ കാരണമായി വിലയിരുത്താന് സാധിക്കുന്നത്. പ്രസ്തുത വോട്ടുകള് പ്രകടമായി തന്നെ രാധാകൃഷ്ണന് മറിഞ്ഞിരിക്കുന്നു.\nഇത് ആര്‍ക്കും പരിശോധിക്കാന് തന്നെ തോന്നാതിരിക്കുകയും മുസ്ലീമായ ഷാനിമോള് ഉസ്മാന്റെ പരാജയകാരണം കേവലം 10 ശതമാനം മാത്രം ജനസംഖ്യവരുന്ന മുസ്ലീങ്ങളുടെ ചുമലില് കയറ്റിവെക്കുകയുമാണ് റഫീഖ് മംഗലശ്ശേരി അടക്കമുള്ളവര് ചെയ്തിരിക്കുന്നത്. തനി വംശീയമായ സമീപനങ്ങളാണ് ഇവര് സോഷ്യല്‍മീഡിയകളിലൂടെ പ്രചരിപ്പിച്ചുകൊണ്ടിരിക്കുന്നത്.\n'തട്ടമിടാത്ത' ഷാനിമോള് ഉസ്മാനെ തോല്‍പ്പിച്ചത് മുസ്ലീങ്ങളോ?തട്ടമിടാത്തതിനാല് ഷാനിമോള് ഉസ്മാനെ മുസ്ലീങ്ങള്…\nShafeek Subaida Hakkim ಅವರಿಂದ ಈ ದಿನದಂದು ಪೋಸ್ಟ್ ಮಾಡಲಾಗಿದೆ ಶುಕ್ರವಾರ, ಮೇ 24, 2019\nCategories: Video Stories Tags: facebook, MUSLIM, politics


ചേട്ടന് തന്ന ജീവിതം | mangalam.com\nLast Updated9min 57 sec ago Advanced Search Mobile version ePaper Edition Register Sign In\nHOMEMANGALAM VARIKA ചേട്ടന് തന്ന ജീവിതം\n- രശ്മി രഘുനാഥ് Story Dated: Friday, March 22, 2013 02:16\nJagathi sreekumarSreelakshmi സിനിമയില് തമാശ കാട്ടി നടക്കുന്ന ആളാണെങ്കിലും ജീവിതത്തില് സ്‌നേഹത്തിനും കരുതലിനും പകരംവെയ്ക്കാവുന്ന ആളാണ് ചേട്ടനെന്നാണ് എനിക്ക് തോന്നിയിട്ടുള്ളത്. ഉള്ളിലൊന്നു വെച്ചിട്ടു പുറത്തു മറ്റൊന്നായി അഭിനയിക്കാനറിയില്ല. ആരോടും സ്‌നേഹവും അനുകമ്പയും മാത്രമേയുള്ളൂ. എന്തെങ്കിലും ദേഷ്യം തോന്നിയാല് അതപ്പോള് നേരെ തുറന്നു പറയും. പറയുന്നതോടെ കാര്യം തീര്‍ന്നു. അങ്ങനെ പറയുന്നതുകൊണ്ടു മാത്രം കുറച്ചുപേരെങ്കിലും ചേട്ടനെ തെറ്റിദ്ധരിച്ചിട്ടുണ്ടാവും. പക്ഷേ അടുത്തറിയാവുന്നവര്‍ക്ക് അറിയാം. ചേട്ടന് എല്ലാവരേയും സ്‌നേഹിക്കാനേ അറിയൂ. വെറുക്കാന് അറിയില്ല.\nഞാന് ദൈവത്തില് വിശ്വസിക്കുന്നു. ആ ദൈവമാണ് അദ്ദേഹത്തെ ജീവിതത്തിലേക്ക് കൂട്ടിക്കൊണ്ടുവന്നത്. എന്നും രാവിലെ മൂന്നുമണിക്ക് പത്മനാഭസ്വാമിയുടെ അടുത്ത് പോകും...ചൊവ്വാഴ്ചകളില് നാരങ്ങാ വിളക്ക് കത്തിക്കും. അടുത്ത രണ്ടു വര്‍ഷത്തേക്കുകൂടി കാലം മോശമാണെന്നു പറഞ്ഞതുകൊണ്ട് ചേട്ടനുവേണ്ടി ദിനവും ചെയ്യാത്ത വഴിപാടുകളില്ല.\nഅപകടമുണ്ടായി ഒരിക്കല് കോഴിക്കോട് വെച്ചും ഒരു തവണ വെല്ലൂരില്‍വച്ചും അദ്ദേഹത്തെ കാണാന് കഴിഞ്ഞു. പിന്നീട് കഴിഞ്ഞ ഒന്‍പതുമാസമായി ചേട്ടനെ ഞാന് കണ്ടിട്ടില്ല. മോളും. ഹൈക്കോടതിയില് പോയി അനുവാദം വാങ്ങിയിട്ടും മോള്‍ക്കുപോലും ആശുപത്രിയില് പപ്പയെ ഒരു നോക്ക് കാണാന് കഴിഞ്ഞില്ല. പപ്പ അവളോട് പറയുമായിരുന്നു. ''ആര് ഉപേക്ഷിച്ചാലും പപ്പയ്ക്ക് മോളെ ഉപേക്ഷിക്കാന് പറ്റില്ല. പപ്പയ്ക്ക് മോളെ വേണം.നീ നല്ല നിലയിലാകും.'' എന്നൊക്കെ പറഞ്ഞു ആശ്വസിപ്പിക്കുന്ന പപ്പയുടെ കരുതലാണ് ലച്ചുവിന് ഇപ്പോള് നഷ്ടമായിരിക്കുന്നത്. മകളെ അകറ്റരുതെന്ന് ഇപ്പോള് ഓരോന്ന് ആലോചിക്കുമ്പോള് ചേട്ടന് സംഭവിച്ചത് സ്വാഭാവിക അപകടം തന്നെയാണോയെന്നുപോലും ചിലനേരം സംശയിക്കും ഞാന്. കാരണം ശ്രീലക്ഷ്മി എന്റെ മകളാണെന്നു വെളിപ്പെടുത്തിയ ദിവസമാണ് ചേട്ടന് അപകടമുണ്ടായത്. അതുമല്ല പിന്നീട് ആശുപത്രിയിലെത്തി പപ്പെയ കാണാന് മോളെ പോലും അനുവദിക്കുന്നില്ല. അതൊക്കെ കൂട്ടി വായിക്കുമ്പോഴാണ് എനിക്ക് സംശയം. ലച്ചുവിനെ ഒരു നോക്കു കണ്ടാല് ഉറപ്പായും ചേട്ടന്റെ അസുഖത്തിനു ഗുണകരമായ ഒരു മാറ്റമുണ്ടാകുമെന്നുറപ്പാണ്്. പക്ഷേ അങ്ങനെ ഒരു മാറ്റം വരരുതെന്ന് ആഗ്രഹിക്കുന്നു ചിലര്. ജീവിതത്തില് അത്രയേറെ അവളെ സ്‌നേഹിക്കുന്നുണ്ട് ചേട്ടന്. രാത്രി എത്ര വൈകിവന്നാലും മോളെ കണ്ട് ഒരുമ്മ കൊടുത്തിട്ടേ ഉറങ്ങൂ. ഒരു ദിവസം തലവേദന കാരണം അവള് ഉറങ്ങിപ്പോയി. അതറിഞ്ഞിട്ട് എന്നോട് വലിയ ദേഷ്യം. ഞാനെന്തോ പറഞ്ഞുകൊടുത്തിട്ട് അവള് പപ്പയോട് പിണക്കം കാണിക്കുന്നതാണെന്ന്. തലവേദനകാരണം ഉറങ്ങിയതാണെന്ന് അവള് വന്നു പറഞ്ഞിട്ടേ ചേട്ടന് വിശ്വസിച്ചുള്ളൂ. തന്നില്‍നിന്ന് മകളെ അകറ്റരുതെന്ന കാര്യത്തില് ചേട്ടന് വലിയ നിര്‍ബന്ധമാണ്. ചേട്ടന്റെ ഒരു നിഴല്‍പോലെയാണ് മോളെ കൊണ്ടു നടന്നത്. അവളുടെ എന്തു കുസൃതിക്കും കൂട്ടുനില്‍ക്കും. മാര്‍ക്ക് കുറഞ്ഞാല് പ്രോഗ്രസ് കാര്‍ഡ് ഒപ്പിടില്ല ഞാന്. പക്ഷേ അവള് പപ്പയെ വിളിച്ചു സോപ്പിടും. അധികം കഴിയുംമുമ്പേ എന്നെ വിളിച്ചിരിക്കും. ''എടീ കലേ അത്ര മാര്‍ക്കൊന്നും കുറഞ്ഞിട്ടില്ലല്ലോ. ഞാന് അവിടെ ഇല്ലാത്തതുകൊണ്ട് നീ ആ റിപ്പോര്‍ട്ട് ഒന്നു ഒപ്പിട്ടുകൊടുത്തേക്ക്.''\nപപ്പയെ വളരെയധികം തിരിച്ചറിഞ്ഞവളാണ് ലച്ചുവെന്ന് എപ്പോഴും പറയും. പപ്പയെപോലെ മോളും സിംപിളായി നടക്കണമെന്നു പറയും. പുറത്തു പോകുമ്പോള് ചെറിയ കമ്മല്, ഒരു വള, വാച്ച് ഇത്രയുമേ ധരിക്കാവൂ എന്ന് പറയും. പപ്പയെ അനുസരിച്ചു ജീവിക്കുന്നതുകൊണ്ടാവണം പപ്പ ലച്ചുവിന് ഇത്തിരി അധിക സ്‌നേഹം കൊടുത്തിരുന്നത്.\nചേട്ടന് വായിക്കാത്ത പുസ്തകങ്ങളില്ല. എല്ലാത്തിനും നല്ല അറിവാണ്. പ്രസംഗമൊക്കെ കേട്ടു പലരും വന്നു പറയും: ജീവിതത്തെക്കുറിച്ച് പല കാര്യങ്ങളും അറിഞ്ഞത് സത്യത്തില് സാറിന്റെ പ്രസംഗത്തിലൂടെയാണെന്ന്്. മോള്‍ക്കും പുസ്തകങ്ങള് കൊണ്ടുകൊടുക്കും. എല്ലാം വായിച്ചു കുറിപ്പ് എഴുതണമെന്ന് നിര്‍ബന്ധിക്കും.\nഓട്ടന്‍തുള്ളല് ഒഴിച്ച് എല്ലാ നൃത്ത ഇനങ്ങളും മോള് പഠിച്ചതിന് പിന്നില് പപ്പയുടെ നിര്‍ബന്ധമാണ്. വയലിന്, ഹാര്‍മ്മോണിയം, കീബോര്‍ഡൊക്കെ വായിക്കാന് അറിയാം. ഇതൊക്കെ പഠിപ്പിക്കുമ്പോഴും സ്‌കൂളിലെ പഠനം പിന്നോക്കം പോകാതിരിക്കാന് നിര്‍ബന്ധിക്കുമായിരുന്നു. പപ്പയുടെ ആഗ്രഹം പോലെ ഐ.എ.എസിന് ശ്രമിക്കണമെന്നുണ്ട്. ഇപ്പോള് സിനിമയില് അഭിനയിക്കാന് അവസരമുണ്ടെങ്കിലും ബി.എ. എക്കണോമിക്‌സിന് ചേര്‍ന്ന ശേഷം കമ്പനി സെക്രട്ടറി പരീക്ഷ എഴുതണമെന്നാണ് മോള്‍ക്ക്. ഒരു കമ്പനിയുടെ മുഴുവന് മേല്‍നോട്ടം വഹിക്കണമെന്നാണ് അവളുടെ ആഗ്രഹം. അടുക്കളയിലേക്ക് മിക്ക യാത്രകളിലും എന്നേയും മോളേയും കൂട്ടിക്കൊണ്ടുപോകും. ലച്ചു ചെറിയ ക്ലാസിലൊക്കെ പഠിക്കുന്ന സമയത്ത് എല്ലാ വെള്ളിയാഴ്ചകളിലും ലൊക്കേഷനില് പോയി താമസിക്കാറുണ്ട്. ഞായറാഴ്ച വൈകിട്ടേ വീട്ടില് വിടൂ. ചെന്നൈ, ബാംഗ്ലൂര്, മുംബൈ...ഒക്കെ കൊണ്ടുപോയിട്ടുണ്ട് ചോറ്റാനിക്കര, ഗുരുവായൂര് അടക്കമുള്ള അമ്പലങ്ങളിലും മുടങ്ങാതെ പോകും. അവാര്‍ഡ് നൈറ്റുകള്‍ക്കുപോലും ഒപ്പം കൂട്ടിയിട്ടുണ്ട്. രണ്ടുവര്‍ഷം മുമ്പ് തിരുവനന്തപുരത്ത് നടന്ന മഞ്ച് സ്റ്റാര്‍സിംഗര് പരിപാടിയില് ചേട്ടനൊപ്പം ഞാനും മോളുമുണ്ടായിരുന്നു. സ്‌റ്റേജില് അവതാരകയായി രഞ്ജിനി ഹരിദാസും നസ്‌റിയായും. സ്‌റ്റേജില് സംസാരിച്ചു നിന്നപ്പോള് നസ്‌റിയായെ അറിയാമെന്ന് ചേട്ടന് പറഞ്ഞു. ''ക്രൈസ്റ്റ് നഗറില് എന്റെ മോള്‍ക്കൊപ്പമാണ് നസ്‌റിയ പഠിക്കുന്നതെന്ന്'' പറഞ്ഞു. അങ്ങനെ പറഞ്ഞെങ്കിലും അടുത്തറിയാവുന്നവര്‍ക്ക് മാത്രമേ കാര്യം പിടികിട്ടിക്കാണൂ. അതൊക്കെ പറഞ്ഞശേഷമാണ് രഞ്ജിനി ഹരിദാസിനോട് ചേട്ടന് അല്പം ശബ്ദമുയര്‍ത്തി സംസാരിച്ചത്. മലയാള ഭാഷ കൈകാര്യം ചെയ്യുന്നതിന്റെ പ്രശ്‌നമാണ് ചേട്ടന് സൂചിപ്പിച്ചത്. മനസിലുള്ള\nഎന്റെ ഭക്ഷണാന്വേഷണ പരീക്ഷണങ്ങള്\nഅവഹേളനപരവും വ്യക്തിപരമായ അധിക്ഷേപങ്ങളും അശ്‌ളീല പദപ്രയോഗങ്ങളും ദയവായി ഒഴിവാക്കുക. അഭിപ്രായങ്ങള് മലയാളത്തിലോ ഇംഗ്ലീഷിലോ എഴുതുക. മംഗ്ലീഷില് എഴുതുന്ന അഭിപ്രായങ്ങള് പോസ്റ്റ് ചെയ്യുന്നതല്ല. ഇംഗ്ലീഷില് ടൈപ് ചെയ്ത് മലയാളമാക്കാനുള്ള സംവിധാനം ഏര്‍പ്പെടുത്തിയിട്ടുണ്ട് ടൈപ്പ് ചെയ്യാന് ഇവിടെ ക്ലിക്ക് ചെയ്യുക View the discussion thread. Related News ചേട്ടന് തന്ന ജീവിതം ചേട്ടന് തന്ന ജീവിതം പപ്പയുടെ പിന്‍ഗാമിയായി ഞാന് പപ്പയുടെ പിന്‍ഗാമിയായി ഞാന് Ads by Google\n... മരണം തൊട്ട നിമിഷങ്ങള്...\nസിനിമയില് കാലില്ലാത്ത ഒരുപാടു കഥാപാത്രങ്ങളെ സൃഷ്‌ടിച്ച തിരക്കഥാകൃത്ത് കലൂര് ഡെന്നീസിനും...\nരണ്ടുമാസങ്ങള്‍ക്കു മുന്‍പ് നടന് അഗസ്റ്റിന് രോഗശയ്യയില്‍വച്ച് മംഗളത്തിനു നല്‍കിയ ഇന്റര്‍വ...\nസിനിമയ്ക്ക് പിന്നില് ഒളിഞ്ഞിരിക്കുന്ന ചതിക്കുഴികളില് വീണ് പിടയുന്ന എത്രയോപേര്. സഹപ്രവര്...\nകടല് കടന്നൊരു ലക്ഷ്‌മിക്കുട്ടി\nഇത്തവണ വിഷുവിന് ഒരു വിദേശ അതിഥിയുണ്ട്. വിദേശിയാണെങ്കിലും സ്വദേശമിപ്പോള് കേരളമാണ്. പ്...\nസ്‌ക്രീനില് മാത്രം കണ്ടുപരിചയിച്ച താരത്തെ നേരില്‍ക്കണ്ടപ്പോള് കിഴക്കേതെരുവുകാര്‍ക്ക് അ...\nകൈനീട്ടവും കണിയുമില്ലാത്ത വിഷുക്കാലത്തെക്കുറിച്ച് ചിന്തിക്കാന് പോലും കഴിയില്ല, മനോജ്...\n'നിരീശ്വരവാദിയായിരുന്നു അച്‌ഛന്. എന്നാല് അതാരിലും അടിച്ചേല്‍പ്പിച്ചിരുന്നില്ല. ശ്വാസം കി...


Emalayalee.com - അധ്യാപകന്റെ കൈവെട്ടിയ കേസ്; വിചാരണ അടുത്ത വര്‍ഷം ഏപ്രിലില്\nമതനിന്ദ ആരോപിച്ച് അധ്യാപകന്റെ കൈവെട്ടിയ കേസില് വിചാരണ അടുത്ത വര്‍ഷം ഏപ്രിലില് ആരംഭിക്കും. കൊച്ചി എന്‍ഐഎ കോടതിയാണ് കേസ് പരിഗണിക്കുന്നത്. 11 പ്രതികളെയും കോടതിയില് ഹാജരാക്കി.\nപോപ്പുലര് ഫണ്ട്, എസ്ഡിപിഐ പ്രവര്‍ത്തകരാണ് പ്രതികള്. ഗൂഢാലോചന, ആയുധം കൊണ്ട് കൊലപ്പെടുത്തുകയെന്ന ലക്ഷ്യത്തോടെ പരുക്ക് ഏല്‍പ്പിക്കല്, മതസ്പര്‍ധ വളര്‍ത്തല്, തീവ്രവാദ ഗ്രൂപ്പില് അംഗത്വം തുടങ്ങിയ കുറ്റങ്ങളാണ് പ്രതികള്‍ക്കെതിരെ ചുമത്തിയത്.\nജുഡീഷ്യല് കസ്റ്റഡിയില് കഴിയുന്ന മൂന്ന് പ്രതികള്‍ക്കും ജാമ്യം ലഭിച്ച എട്ട് പ്രതികള്‍ക്കുമെതിരായ കുറ്റപത്രം കോടതിയില് വായിച്ചു കേള്‍പ്പിക്കും.\nഒളിവില് കഴിയുന്ന ഒന്നാം പ്രതി സവാദിനെതിരെ കോടതി ജാമ്യമില്ലാ വാറണ്ട് പുറപ്പെടുവിച്ചിരുന്നു.\nവിചാരണ പൂര്‍ത്തിയാക്കിയ 11 പ്രതികളെ കോടതി ശിക്ഷിക്കുകയും മറ്റുള്ളവരെ തെളിവുകളുടെ അഭാവത്തില് കുറ്റവിമുക്തരാക്കുകയും ചെയ്തിരുന്നു.


പിങ്ക് പൊലീസ് പരസ്യവിചാരണ നടത്തിയ സംഭവത്തില് പൊലീസിനെതിരെ രൂക്ഷ വിമര്‍ശനവുമായി ഹൈക്കോടതി, യൂണിഫോമിട്ടാല് എന്തും ചെയ്യാം എന്നാണോ,പൊലീസിനെതിരെ രൂക്ഷ വിമര്‍ശനവുമായി ഹൈക്കോടതി. - Light Lines\nപിങ്ക് പൊലീസ് പരസ്യവിചാരണ നടത്തിയ സംഭവത്തില് പൊലീസിനെതിരെ രൂക്ഷ വിമര്‍ശനവുമായി ഹൈക്കോടതി, യൂണിഫോമിട്ടാല് എന്തും ചെയ്യാം എന്നാണോ,പൊലീസിനെതിരെ രൂക്ഷ വിമര്‍ശനവുമായി ഹൈക്കോടതി.\nതിരുവനന്തപുരം: ആറ്റിങ്ങലില് മൊബൈല് ഫോണ് മോഷ്ടിച്ചെന്ന് ആരോപിച്ച് പിങ്ക് പൊലീസ് ഉദ്യോഗസ്ഥ എട്ടുവയസുകാരിയെയും അച്ഛനെയും പരസ്യവിചാരണ നടത്തിയ സംഭവത്തില് പൊലീസിനെതിരെ രൂക്ഷ വിമര്‍ശനവുമായി ഹൈക്കോടതി.\nപിങ്ക് പൊലീസ് ഉദ്യോഗസ്ഥയെ സംരക്ഷിക്കും വിധം റിപ്പോര്‍ട്ട് നല്‍കിയ ഡിജിപിയെ കോടതി വിമര്‍ശിച്ചു. കാക്കി കാക്കിയെ സംരക്ഷിക്കുന്ന നിലപാടാണ് സ്വീകരിക്കുന്നത്. പല കേസുകളിലും ഇത് കാണുന്നുണ്ട്. യൂണിഫോമിട്ടാല് എന്തും ചെയ്യാം എന്നാണോ എന്നും കേസ് പരിഗണിച്ച വേളയില് ജസ്റ്റിസ് ദേവന് രാമചന്ദ്രന് ചോദിച്ചു.\nഅതിനിടെ തന്റെ പെരുമാറ്റം കൊണ്ട് മാനഹാനിയും ബുദ്ധിമുട്ടും ഉണ്ടായ പെണ്‍കുട്ടിയോടും കുടുംബത്തോടും ക്ഷമ ചോദിക്കുന്നതായി കാണിച്ച് പൊലീസ് ഉദ്യോഗസ്ഥ കോടതിയില് മാപ്പപേക്ഷ നല്‍കി. മാപ്പപേക്ഷയെ സ്വാഗതം ചെയ്ത കോടതി, മാപ്പപേക്ഷ സ്വീകരിക്കണമോ വേണ്ടയോ എന്ന് തീരുമാനിക്കേണ്ടത് കുട്ടിയും കുടുംബവുമാണെന്നും വ്യക്തമാക്കി.\nപിങ്ക് പൊലീസ് ഉദ്യോഗസ്ഥയ്‌ക്കെതിരെ കര്‍ശന നടപടിക്ക് നിര്‍ദേശം നല്‍കണമെന്നാവശ്യപ്പെട്ട് പെണ്‍കുട്ടി നല്‍കിയ ഹര്‍ജിയാണ് ഹൈക്കോടതി പരിഗണിച്ചത്. പൊലീസ് ഉദ്യോഗസ്ഥയുടെ നടപടിയെ സംബന്ധിച്ച് റിപ്പോര്‍ട്ട് സമര്‍പ്പിക്കാന് ഡിജിപിയോട് ഹൈക്കോടതി കഴിഞ്ഞദിവസം നിര്‍ദേശിച്ചിരുന്നു. റിപ്പോര്‍ട്ടില് പൊലീസ് ഉദ്യോഗസ്ഥയെ സംരക്ഷിച്ച് കൊണ്ടുള്ള പരാമര്‍ശങ്ങളാണ് കോടതിയെ ചൊടിപ്പിച്ചത്.\nകാക്കി കാക്കിയെ രക്ഷിക്കാന് വ്യഗ്രത കാണിക്കുന്നതാണ് പൊലീസ് ഉദ്യോഗസ്ഥയെ വെള്ളപൂശി കൊണ്ടുള്ള റിപ്പോര്‍ട്ടെന്ന് കോടതി വിമര്‍ശിച്ചു. കുട്ടിയെ പരിശോധിക്കാന് പൊലീസ് ഉദ്യോഗസ്ഥയ്ക്ക് എന്താണ് അവകാശം?, യൂണിഫോമിട്ടാല് എന്തും ചെയ്യാം എന്നാണോ? ആള്‍ക്കൂട്ടത്തെ കണ്ടപ്പോഴാണ് കുട്ടി കരഞ്ഞത് എന്നാണ് റിപ്പോര്‍ട്ടില് പറയുന്നത്. വീഡിയോ കണ്ടാല് എന്താണ് യഥാര്‍ഥത്തില് സംഭവിച്ചത് എന്ന് വ്യക്തമാകും. എന്തുകൊണ്ട് കുട്ടിയുടെ വിഷയത്തില് ബാലാവകാശ നിയമം പ്രകാരം കേസെടുക്കാന് കഴിയില്ലെന്ന് പറയുന്നത് എന്നും കോടതി ചോദിച്ചു. കുട്ടിക്ക് ഉണ്ടായ മാനഹാനി പരിഹരിക്കാന് സര്‍ക്കാരിന് എന്തു ചെയ്യാന് കഴിയുമെന്ന് കോടതി ചോദിച്ചു. സര്‍ക്കാര് ഇടപെട്ടില്ലെങ്കില് കോടതി ഇടപെടുമെന്നും കോടതി മുന്നറിയിപ്പ് നല്‍കി.\nഅതിനിടെയാണ് തന്റെ പെരുമാറ്റം കൊണ്ട് മാനഹാനിയും ബുദ്ധിമുട്ടും ഉണ്ടായ പെണ്‍കുട്ടിയോടും കുടുംബത്തോടും ക്ഷമ ചോദിക്കുന്നതായി കാണിച്ച് പൊലീസ് ഉദ്യോഗസ്ഥ കോടതിയില് മാപ്പപേക്ഷ നല്‍കിയത്. തനിക്കും കുട്ടികള് ഉണ്ടെന്നും തന്റെ ജോലി കൊണ്ടാണ് കുടുംബം കഴിയുന്നതെന്നും മാപ്പപേക്ഷയില് പറയുന്നു.\n← കേരളത്തില് ഇന്ന് 3277 പേര്‍ക്ക് കോവിഡ്-19 സ്ഥിരീകരിച്ചു.\nഎറണാകുളം വൈപ്പിനില് യുവതിയും മകനും പൊള്ളലേറ്റു മരിച്ച കേസില് അയല്‍വാസി അറസ്റ്റില്. →\nജിമ്മുകളും, യോഗ സെന്ററുകളും ഇന്ന് മുതൽ തുറക്കാം, മാർഗ്ഗ നിർദേശങ്ങൾ താഴെ


അട്ടപ്പാടിയില് മരിച്ച മധുവിന്റെ കുടുംബത്തെ മുഖ്യമന്ത്രി പിണറായി വിജയന് സന്ദര്‍ശിച്ചു. പ്രതികള്‍ക്ക് ജാമ്യം നല്‍കരുതെന്ന് മധുവിന്റെ കുടുംബാംഗങ്ങള് മുഖ്യമന്ത്രിയോട് ആവശ്യപ്പെട്ടു. കൊലപാതകികള്‍ക്ക് പരമാവധി ശിക്ഷ ലഭിക്കാന് നിയമപരമായി ചെയ്യാന് കഴിയുന്നതെല്ലാം ചെയ്യുമെന്ന് മുഖ്യമന്ത്രി മധുവിന്റെ കുടുംബാംഗങ്ങള്‍ക്ക് ഉറപ്പ് നല്‍കിയത്.\nതിങ്കളാഴ്ച്ച കേസ് പരിഗണിക്കുമ്പോള് അറസ്റ്റിലായവര്‍ക്ക് ജാമ്യം നല്‍കരുതെന്ന നിലപാടാണ് സര്‍ക്കാര് അഭിഭാഷകന് സ്വീകരിക്കുകയെന്നും മുഖ്യമന്ത്രി പറഞ്ഞു. പലരും പലതും പറഞ്ഞുപരത്താന് ശ്രമിക്കുമെന്നും അതു കാര്യമാക്കേണ്ടെന്നും മധുവിന്റെ അമ്മ മല്ലിയോട് മുഖ്യമന്ത്രി പറഞ്ഞു.\nസമൂഹമാധ്യമങ്ങളില് മധുവിനെക്കുറിച്ചു മോശമായതു പ്രചരിപ്പിക്കുന്നുവെന്നു കുടുംബം പരാതിപ്പെട്ടു. ഇതിനാവശ്യമായ നടപടിയെടുക്കുമെന്നും മുഖ്യമന്ത്രി കൂട്ടിച്ചേര്‍ത്തു. രാവിലെ 10.20നാണ് മുഖ്യമന്ത്രി മധുവിന്റെ വീട്ടിലെത്തിയത്. മന്ത്രി കെ.കെ. ശൈലജ, എം.ബി. രാജേഷ് എംപി, എം. ഷംസുദ്ദീന് എംഎല്‍എ, പി.കെ. ശശി എംഎല്‍എ തുടങ്ങിയവരും മുഖ്യമന്ത്രിക്ക് ഒപ്പമുണ്ടായിരുന്നു.


state school athletic meet, st george school060സെന്റ് ജോര്‍ജ\nഅര പോയിന്റ് കരുത്തില് സെന്റ് ജോര്‍ജ്ജ്\nTuesday 21st December 2010 4:13pm\nതിരുവന്തപുരം: അര പോയിന്റിന്റെ കരുത്തില് കോതമംഗലം സെന്റ് ജോര്‍ജ്ജ് സംസ്ഥാന സ്‌കൂള് മീറ്റിലെ രാജാക്കന്‍മാരായി. ഒരുവര്‍ഷത്തെ ഇടവേളക്കുശേഷമാണ് സെന്റ് ജോര്‍ജ് സ്‌കൂള് കായിക കിരീടത്തില് മുത്തംവയ്ക്കുന്നത്. എറണാകുളം ജില്ലയ്ക്കാണ് മീറ്റ് കിരീടം ലഭിച്ചിരിക്കുന്നത്.\nകോതമംഗലം സെന്റ്‌ജോര്‍ജ്ജിന് 131.5 പോയിന്റും മാര്‍ബേസിലിന് 131 പോയിന്റും ലഭിച്ചു. ആറാംതവണയാണ് സെന്റ്‌ജോര്‍ജ്ജ് സ്‌കൂള് മീറ്റ് കിരീടം നേടുന്നത്. മാര്‍ബേസിലിന്റെ ശക്തമായ വെല്ലുവിളിയെ അതിജീവിച്ചാണ് സെന്റ്‌ജോര്‍ജ്ജ് കിരീടം നേടിയത്.\nഇന്നു നടന്ന ജൂനിയര് പെണ്‍കുട്ടികളുടെ ട്രിപ്പിള്‍ജമ്പില് കോരുത്തോടിന്റെ ജെനിമോള് ജോയ് മീറ്റ് റെക്കോര്‍ഡോടെ സ്വര്‍ണംനേടി. ഹൈജമ്പില് പാലക്കാട് പറളി സ്‌കൂളിലെ പി മെര്‍ലിന് സ്വര്‍ണം നേടി. മുന്‍പൊരു വര്‍ഷവും ഇല്ലാത്തവിധമായിരുന്നു ഇത്തവണത്തെ പോരാട്ടം. സെന്റ്‌ജോര്‍ജ്ജും മാര് ബേസിലും മാത്രമല്ല, പാലക്കാട്ടെ പറളിയും കല്ലടിയും തങ്ങളുടെ പോരാട്ടം കാഴ്ച്ചവെച്ചു.\nഅച്ഛന് മുരളിക്കുട്ടന്റെ വിയോഗമറിയാതെ ട്രാക്കിലിറങ്ങി 100 മീറ്ററില് വിജയിയായ സുജിത് കുട്ടന് സ്‌കൂള് മീറ്റിലെ കണ്ണീരണിഞ്ഞ ഓര്‍മ്മയായി. പെണ്‍കുട്ടികളുടെ 100 മീറ്ററില് കണ്ണൂരിന്റെ മജ്ഞുവാണ് സ്വര്‍ണം നേടിയത്.